
Predgovor. 

Valjda će se koji čitatelj pitati: za što 
ovaj naslov ovoj zbirci pripoviedaka ? 

Odgovorit ću mu ukratko. 

U svetom pismu, piše: fortis est ut mors 
dilectio. Ljubav je jaka kao smrt. Ali imađe 
u hrvatskom narodu još jedno čuvstvo, koje 
je jače od smrti, a to je vjera. 

Pjesnik Cengić-age kaza: 

Vjera je tvrda, njom okrenut nećeš. 

Kad ti naš seljak reče: vjera ti je božja, 
možeš se u nju pouzdati. Ma na što se ta vjera 
odnosila, ona je uviek tvrda kao klisura. Ne 
će na vjeru izdati ni dušmanina, ni krvnika 
svoga. A da je uzčuva, dat će svoj život. 

Najljepša manifestacija te vjere jest rieč 
momka djevojci, da će je uzeti, a djevojke 
momku, da će za nj poći. Ta vjera je mnogo 
jača od smrti. 

Čini mi se, da »kultura« sa zapada potresa 
i tom vjerom, potresa njome po gradovima, a 
odjekuje taj potres i po selima. Ponosim se, 
da u kolievci hrvatstva u kršnoj Dalmaciji na¬ 
rod još osjeća tu vjeru duboko u srcu usa- 
djenu. Sto ne će pregorjeti djevojka, što ne će 
uraditi mladić, da tu vjeru održi? 

Taj osjećaj je tako jak, da narod drži oprav¬ 
danim smaknuće prevjere. Nije bilo došle si u- 


čaja, da je porota osudila momka radi uboj¬ 
stva . nevjerne djevojke, ili djevojku radi 
ubijstva nevjerna mladića. Dapače je dužnost 
djevojke dignuti s opanaka nevjeru. Ako ona 
ne može ili neće da to učini, to je dužnost nje¬ 
zine rodbine, svojte i kumskog roda, da to 
učine. Eto razloga naslovu. 

Ove pripoviesti ne izlaze sada po prvi put 
na svjetlo božje. Prve dvie su izašle rl »Vien- 
c.u« god. 1896. kad ga je uređjivao prof. J. 
Pasarić. Treća je izišla u »Novom Vieku«, a 
četvrta u sarajevskoj »Nadi«, koju je uredji- 
vao pok. Kranjčević. 

U školskim praznicima .god. 1895. počeo 
sam tiskati pripoviesti na hrvatskom jeziku. U 
dokonici stao sam obrađjivati biljež'ke istini¬ 
tih dogodjaja u Dalmaciji, dajući im oblik 
pripoviesti. Te pripoviesti su se u velike svi¬ 
djele ondašnjem uredniku »Vienca«, pa ih je 
tiskao kolikogod sam mu ih donosio. Te su 
pripoviesti svratile na se pozornost pok. 
Kranjčevića, te me zamoli da mu pošaljem 
koju za »Nadu«. Ja sam se njegovu veoma 
laskavu pozivu odazvao i nekoliko poman (ih 
i povećih objelodanio u onom listu. 

A kad je god Tresiću trebalo za »Novi 
Viek« pripoviesti, obraćao se je meni kao da 
naručuje par cipela, da mu za sliedeći broj 
napišem pripoviest. I ja sam to nviek učinio. 
Meni je bilo dosta zaviriti u moju omašnu 
bilježnicu istinitih dogodjaja u Dalmaciji i 
sujet bijaše gotov. 

Tako sam’ napisao za »Vienac«, »Nadu«. 
»Novi Viek«, »Prosvjetu«, »Glas Matice Dal¬ 
matinske« i naposljedku za »Dom i Sviet« i 
»Kolo M. H.« oko trideset što manjih što ve¬ 
ćih pripoviesti. 

Ne ću biti nečedan, ako rečem, da su te pri¬ 
poviesti naišle na velike pohvale sa strane 


sada već pokojnih velikih naših književnika 
Kranjčevića i Kumičića. Njihova pohvalna 
pisma mogu uviek dokazati, koliko su oni do 
ovih pripoviesti držali. Kumičić me jednom 
nazva hrvatskim Cehovom. A još žive Pasa¬ 
rić, Katalinić jeretov, Ostojić, Tresić, Osman 
Aziz, Cedomil Jakša i drugi uvaženi pisci i 
književni rađenici, koji nisu bili „škrti u po¬ 
hvalama. 

Prestao sam pisati, kad je prestala »Nada«, 
prestao »Novi Viek«, prestao onaj stari »Vie¬ 
nac« prešav od ruke do ruke, kad je nastala 
borba struja i pravaca u književnosti, kada je 
jedna struja ponizivala i ubijala radnike dru¬ 
ge • • • 

Sadržaj ovih četiriju pripoviesti nije izmiš¬ 
ljen, nego iđealizovan. Prvu mi je pri- 
povieđio pok. Dum Mato Stuk, duša mu se 
raja nauživala, drugu kapetan i prof. Pavao 
Radimiri, bog mu daj dobro na drugom svie- 
tu, treću mi je suznim očima izpripoviedio 
pok. don Ilija Andrić, a četvrtu sam sam do¬ 
živio. 

Hoće li mlađji naraštaj shvatiti ovaj način 
pisanja, hoće li ove pripoviesti naći odziva, 
toga ne znam ; za to činim samo pokušaj dajući 
ih u sviet samo četiri uzete na oko bez osobita 
izbora. 

Ako nadj em odziva, onda ću se valjda opet 
latiti pera i napisati nekoliko pripoviesti, da 
dadem ođuška svojem srcu izmučenu i izja- 
danu u neprestanim nesretnim bratskim bor¬ 
bama .... 

Zagreb, 15. kolovoza 1913. 

Cherubin Šegvić. 


Nije bilo sudjeno. 

Istiniti događjaj. 

Otrag pedeset godina izticali su se sa svoje 
udobnosti Boka, Lošinj i Pelješac. Njihove 
sjajne kuće, rek bi dvorovi, još nose tragove 
silnog bogatstva, što se je u njima sgrtalo sa 
svih strana svieta. Na Pelješcu svaka gotovo 
kuća imala je i svoj brod, izvor bogatstva. 
Nu kasnije, kad je počelo propadati pomor¬ 
stvo s jedrenjačama, da odole barem donekle 
parobrodarskoj utakmici, ustrojiše »pelješko 
pomorsko družtvo«, koje je nesretno moralo, 
svršiti,, kao svaki plemeniti i koristni pođ- 
hvat u Dalmaciji pod udarcima, recimo, sud¬ 
bine. Uspomena prošlih blaženih dana puni. 
srce svakog Pelješčanina, ne tugom i čeme¬ 
rom. kako bi htio Dante, nego nadom u bolju 
budućnost. Ova pripoviest pada baš u doba. 
ekonomske krize na Orebićima. 

Oh, kako je bila sretna Marica »kapetana«: 
Iva, koji nije nikada htio upotrebiti ni na po¬ 
sjetnicama svojeg naslova »pl.« S., zadovo¬ 
ljan svojim kapetanstvom, kad je primila 
»prve« darove mladog kapetana Antuna Kr. 
iz Kučišća, što joj je donio iz Indija. Ona ih 
je tako zvala, ali niesu to bili »prvi« darovi:, 
ona je od njega mnogo sitnarija primila, dok 
je u kratkoi haljinici s njim na bajame igrala. 
On je već taca bio odrasli »mladić«, hodio je. 









u školu u Don Mata, a ona je bila Don Ma- 
tova miljenica, te mu je svaki dan po . kući 
bila, pa se je i s Antom upoznala. Antov otac 
bio je »ortak« u trgovini s kapetanom Ivom, 
pak je sin zalazio u njegovu kuću kao u svoju. 
Djevojka je rasla i punila srce svojih rodite¬ 
lja sa svoje čarne ljepote i darovitosti, tim 
Više, što poslie nje nije ih Bog obdario, nego 
kasno, mužkim čedom, nadom kuće S. 

Živeći u neposrednoj blizini, nije čudo, da 
se je Antun zaljubio u Maricu, a ova u njega, 
ali ta njihova ljubav ostala je pritajena u gru¬ 
dima: izjaviti svoja čuvstva niesu nikada ni 
pomislili, ta im je misao bila odveć težka. 
Antuna dvie godine nije bilo kod kuće, a 
Marica je čeznula za njim i često u svojoj 
sobici zabavljajući brata, letjela je mislima 
daleko, spominjala nevine djetinjske igre u 
Don Mata: kako ju je »on« gladio, na koljena 
dizao, za kosu čupao, pa kad bi razmažena 
zaplakala, da ju umiri, više puta poljubio i 
nadario. Oh, kako je to bilo liepo! On je to 
sve zaboravio. Oh, da je ona mogla samo ča¬ 
som zaviriti u njegovo srce! Nu sve joj je 
bilo jasno, kad joj je donio »prve«'darove 
s puta. Nu ne samo njoj, već i njemu se je 
lice razvedrilo, kad je opazio, s kolikim vese¬ 
ljem ona prima njegove »malenkosti«; stvar 
je bila jasna, pa nakon malo dana sliedile su 
i zaruke. Toga dana je bilo u kući veselo kao 
nikad, sve je bilo na okolo tiho i mirno, kao 
da je i priroda sudjelovala pri tom domaćem 
veselju. Nu neka nesuglasna kajđa se je po¬ 
javila u njezinu srcu, pa ju nije mogla ni¬ 
kako ugušiti. Odveć smo sretni! — šaptala 
je ona svomu Antunu, — neka me neizvjestna 
slutnja, mori: došao si u petak, u petak si mi 
donio dar; svi mi govore, da je to zlo. 

Zaludu je Antun nastojao umiriti svoju 
golubicu, pa je u zanosu govora nešto i po¬ 


digao glas, da je i Don Mato razumio: za¬ 
ludu je i Don Mato stao koriti djevojku s pra¬ 
znovjerja. Ona je bila uvjerena u glavi, ali 
joj srce nije moglo mirovati, pa na Don Ma- 
tova razlaganja, mjesto da se umiri, ledeni su 
je srsi preko križa hvatali. Sva je drhtala u 
tielu, te ne mogavši više odoljeti ganuću, 
udalji se od gostiju, pa stane gorko plakati, 
kao da joj je otac umro. Svemu tomu ni sama 
nije znala naći razloga. Sjutrađan bilo i pro¬ 
šlo. Kasnije nije htjela o tome ni čuti; sti- 
dila se je svoje sMboće. Vjerenici sji željno 
očekivali dan vjenčanja, koji je bio već davno 
utanačen, i ako su se i bez toga držali pođ- 
puno sretnima. 

Iznenada je njezin otac stao spominjati sto 
uzroka, da se odgodi to vjenčanje. S početka 
su vjerenici rado pristajali na svaku njegovu 
želju, nu kad su opazili, da taj dan sve to 
više odmiče, da se u puku svašta natuca, po¬ 
čele su i njih moriti crne misli, i ako se nisu 
mogli nikako domisliti pravom uzroku. Kape¬ 
tan Ivo je htio sto puta odkriti sve svomu 
»zetu«, ali nije imao srca pomutiti vedrinu 
njegove zaljubljene duše; nego da iztjera 
svaku sumnju, koja se je pojavi jala na nje¬ 
govu licu, nastojao je, da mu izkaže i u sitni¬ 
cama najnježniju otčinsku ljubav. 

Ali se stvar nije mogla držati dugo taj¬ 
nom. Puče iznenada glas po mjestu, da je ka¬ 
petan Ivo propao. Brodovi su propali, trgo¬ 
vina pod sekvestrom, na sve njegovo imanje 
otvoren stečaj vjerovnika; ukazao se je ma¬ 
njak od preko trista tisuća. Jadan Ivo! Pod 
stare dane na prosjački štap, bilo prosto, ali 
da mu je barem spasiti poštenje. Nadao se je 
do zadnjega časa, ali zaludu: sve je izgub¬ 
ljeno ! 

Crne su se misli vijale po Ivinoj glavi, kad 
mu stigne u kuću nenadani gost, glavom 

Tode pl. F. Bio je čovjek dobro ostario, ka¬ 
kovi šestdeset i osam godina, biele kose, 
krupna stasa, neugodne vanjštine, surovih 
poteza lica. On nije na svietu ništa radio, 
nego jeo i pio — sreća mu poslužila, pa je 
baštinio preko osam stotina tisuća od neke 
svojte u Americi. Ali tim njegovim bogat¬ 
stvom nitko se nije ni za novčić okoristio. 

Kapetan se Ivo skamenio od čuda, čuvši 
njegovu prvu rieč: Došao sam, da ti pomog¬ 
nem. 

— Cuo sam, nastavi, za golemu nesreću, 
koja te je zadesila, žao mi te je, nu ja sam 
spreman pokriti cio manjak, ako — reći ćeš, 
da sam lud — ako mi dadeš svoju Maricu. 

Kapetan Ivo je napeto čekao, kako će svr¬ 
šiti ta njegova velikodušna ponuda, pa je 
ostao zabezeknut, čuvši zadnju rieč: Maricu. 
U drugim prilikama bio bi se porugljivo na¬ 
smijao, da mu je mogla ikako slična misao 
doći u glavu, ali sada nije mu bilo do smjeha. 
U drugim prilikam stari Tode ne bi bio ni 
došao do tako ^smjele zamisli. Nije se mogao 
snaći, pa nije ni jedne rieči propentao na od¬ 
govor. 

— Znam, reći ćeš, da sam lud, — opet će 
Tode, vidim i ja, ali razložiti ne mogu. 

— Marica je vjerena. 

— Znam, pa neka, ali za razloge ne znam. 

Kapetan Ivo nije se znao odlučiti. Svašta 
mu je preko glave prelazilo: poštenje, pro¬ 
past ugleda, ubožtvo, Maričine suze, An¬ 
tun . . . , a kod ni jedne od tih misli nije 
mogao hladno misliti. Nu najposlije kao da je 
nešto zaključio: 

— Vidjet ćemo, vrati se do dva dana. 

— Tome sam se i nadao. Dobro! Primam. 

Nije moguće zamisliti ganutljivijeg pri¬ 
zora od onoga, što ga doživješe nesretni vje¬ 
renici u večer istoga dana pri samom sutonu. 

Ona je sjedjela bolna i žalostna pod sjenicom 
vinova lozja, nepomičnim pogledom piljila u 
zemlju. Viticu duge plave kose spustila je niz 
rame, odjevena gotovo nemarno, naslonjena 
desnim dlanom o kraj duge kamene klupe. 
Nije imala dovoljno snage, da mu kaže za 
očev razgovor s Todom F, U takovoj pozi bio 
bi rekao, da je okamenjena Nioba ili Andjeo 
boli. Odkad su saznali za očevu nesreću, bili 
su uviek tužni, ali do te granice njezina bol 
još nije doprla. On stoji pred njom, naslonjen 
o stup sjenice, pa ju nepomično gleda. Ona 
ustane, upre svoje liepe modre oči, onako 
modre, kao što je na jugu modro hrvatsko 
nebo, u njega, zagrli ga i proplače. Kad se 
se je nešto umirila, sjedne opet, pak mu stade 
pričati sve. 

Blied kao krpa na zadnje rieči, mislio je, 
da će mu »kaplja pasti«. Ne mogav se odr¬ 
žati na nogama, strovali se do nje na klupu. 
Dugo su tako stajali sami u naručaju najte¬ 
žih muka. Plemenite njihove duše natjecale 
su se u samoprjegoru. 

— Dosta! Više ne mogu odoljeti, slaba 
sam odveć; brani me, podleći ću. 

U tim riečima je vidio svu njezinu ljubav. 
Ćutio je, da je i on slab, da se treba odieliti. 
Rastanak je bio težak. Dva, tri puta se je po¬ 
vratio, da joj stisne ruku. 

— S Bogom — s Bogom, s Bogom — i suze 
mu navrieše na oči. 

Antova majka nije se mogla domisliti, koji 
poslovi tako nenadno zovu sina u Trst. Obe¬ 
ćao joj, da će sve pisati iz Trsta, nu prije nego 
je moglo stići njegovo pismo, ciela pelješka 
okolica mogla je lako znati. Nevjerojatnom 
brzinom prosuo se glas, da je »kapetan« Ivo 
»prodao« svoju Maricu, a ona da se je »pola¬ 
komila« za bogatstvom. Zlobne duše! ne doče¬ 
kale nikada takove prodaje i takove lakoumno- 

sti. Je li tko shvatio samoprijegor tih dvoje 
vjerenika? A žrtva kapetana Ivana/ako nije 
natkrilila, nije ni zaostala za Avramovom žr¬ 
tvom ! 

* 

Nakon ne pune đvie goame pala kap Todi 
pL F. Nitko za njim nije osobito žalio. Nje¬ 
gova je smrt razbila običajnu monotoniju u 
selu, počelo se o njem naklapati. Sad se je po¬ 
čela dizati iz zaboravi njegova »čudnovata« 
ženitba. Marica kroz to vrieme ukazala, što 
može samopriegcrna i krepostna duša, pa i za. 
njegove smrti takovom se poniela. 

Za Antuna nije nikad više ništa čula, niti 
je on njoj ikada pisao, ali njegovo je srce 
ostalo ondje, pod onom sjenicom, gdje su se 
zadnji put zagrlili i poljubili. Nakon dva mje¬ 
seca, što je stari Tode u zemlji počivao i sni¬ 
vao smrtni sanak, Marica se potrudi do Ku- 
čišća, do Antovih roditelja, i tada prvi put 
upita za nj. Od njegove kuće poleti na brzo¬ 
jav: »Ja sam slobodna, dodji po svoju ženu«. 
Sjutradan je primila odgovor iz Buenos Ay- 
resa: »Hvala, eto me prvim pelješkim brodom. 
Grli te Antun«. 

Bilo je u rujnu god. 186*. Ranim jutrom 
duvao lagani istočnjak, a raširenim krilima 
primicao se prama Pelješcu velik trgovački 
brod. Napeli su kapetani svoje engleske dale¬ 
kozore: »Dolazi »Madre« Mimbellija«. Na tu 
viest obuze Maricu neko čudnovato čuvstvo: 
kako će ga primiti, udovica pred Bogom i svi¬ 
jetom, hoće li ju prepoznati nakon toliko vre¬ 
mena? Hoće li ju ljubiti, kad ju ugleda? Nje¬ 
gova postojanost svjedoči, da mu je duboko- 
još u srcu usadjena. 

Oko osam sati brod je bio pod Pelješcem, 
tako da je dobro oko i bez durbina moglo pre¬ 
poznati osobe na kraju i na brodu; mahalo se 


rubcima s jedne i s druge strane. Zatim brod 
krene lagano u »luku« kod Korčule, da se usi¬ 
dri. Svaka je kuća pripravljala svomu dobar 
doček, pa i Marica svomu Antunu. 

Bilo je oko podneva, kad su se ukrcali kape¬ 
tani i mornari u ladjicu, da prispiju na ručak 
svojim, da sprovedu veselo nekoliko dana. 
Stari Mimbelli sjedio je na prozoru svoje kuće 
palio fini trebinjski duhan iz čibuka i čitao 
stare tršćanske novine, da vidi, kako ide tečaj 
na burzi, Ladja je bila baš minula rt otoka 
svetog Križa, kad mu je sluškinja doniela 
crnu kavu. Nebo je bilo bistro kao ribje oko, 
a maestral kao da se je umorio duvanjem. Po¬ 
vrh Račišća pojavi se mali oblačić i more po- 
modri. Ladja je jurila na sva jedra, zatim je 
jedro počelo klepetati; uhvatila ih je »bonaca«. 
Stari Mimbelli posrče zadnju kap kave, okre¬ 
ne se prama moru, zagleda se prama otoku, 
okrene glavu uzduž kanala. »Gdje je barka, 
gdje je barka?« stade vikati kao mahnit, a 
vjetar mu prohuji preko kuće. 

Na njegov glas kao da se je uzburkalo cielo 
selo, svi interesovani iz bliza ili iz daleka sko¬ 
čiše na obalu, udjoše u ladjice, ormaše vesla, 
pa na lice mjesta. Još prije njih pritekoše Kor- 
čulani na »rekupero«. Ali zaludu. 

Nikad se nije ništa saznalo ni za »barku«, 
ni za momčad. Barem da je koja uspomena 
ostala: veslo, virgola, kapa, šešir; ništa. Kao 
da se je otvorio jaz, pa da ih je progutao. 

_ — Jadna Marica! — govorila je susjeda su¬ 
sjedi. — kad je mislila, da će ju uzeti i biti 
sretna, izmače joj se sreća ispred nosa. 

— Eh, što ćeš. kumo, — nije bilo sudjeno. 

!^2J 

Do krvi. 

Crtica iz primorskog života. 

Ilija je ostao rano pustom sirotinjom, bez 
igdje ikoga od svojte, da na njega pogleda 
ljubaznim okom. Otca i s njime svu nadu bu¬ 
dućnosti progutali biesni valovi morski, a da 
se nije nikada znalo ni gdje, ni kako, a majka 
mu umre od prerana poroda, kad joj je stigao 
pusti glas. Kapetan Gjuro Ivanov, čovjek bo¬ 
gat i ugledan u mjestu, izabran od suda skrb¬ 
nikom, gledajući kako diete danomice pro¬ 
pada, čim navrši desetu godinu i izuči pučku 
školu, dade ga izvesti na svojem brodu. Ilija 
je putovao svietom punih sedam godina, pa 
kad se je vratio u rodno mjesto, niesi ga 
mogao prepoznati. Ćelo mu je prostrano, 
obrve guste, izpod obrva sieva mu sokolovo 
oko, lice na crnkasto, a fini slovinski brčići 
već su mu pokrivali rumene ustnice. Skrbnik 
ga Gjuro dade upisati u pomorsku školu, da i 
on udari otčevom stazom, da se istim kruhom 
hrani. Učio je marljivo, za tri godine položio 
izpit zrelosti i spremao se da krene put Mar- 
silje i tu da se ukrca na »Krunoslavi«, ali 
ga je nešto peklo u duši i u srcu. 

U kapetana Gjura rasla je mlada djevojka 
Milica. Još nije navršila petnaestu godinu, a 
već je zrela djevojka: divna kao cviet, stasa 
dična i tankovita, kosa joj je gavranovo perje, 

























lice mjendjelovo cvieće, obraz produg, oči 
dva crna ugljena, usta od koralja parom pre¬ 
rezana, u jednu rieč: divota od vrh glave do 
dna pete. To se dvoje mladih bića gledalo kao 
brat i sestra; zajedno su igrali i djetinjili pr¬ 
vih godina života. Kad se je Ilija povratio 
s duga puta, nije nje našao, ona se je učila u 
zavodu u Dubrovniku, ali na velike praznike 
imali su prigode, da obnove staro prijatelj¬ 
stvo. Ništa se nije u njihovu medjusobnom 
obćenju promienilo; rek bi, da su još opo- 
jeni bili djetinjom nevinošću prvih godina. 

Jedne večeri igrali su zajedno u dvorištu, 
mrak se je počeo hvatati, u razgovoru Ilija 
spomene Milici svoj skori odlazak. Ona stane, 
zamisli se, pa iznenada oviv mu se oko vrataj 
brižne u plač. On ju poljubi u čelo, prvi put 
nakon povratka s puta ... Te večeri mu je 
puklo pred očima, pa planuv žarom čvrste ne¬ 
ugasive ljubavi, odvaži se na odlučni korak, 
te jzkaže sve njezinu otcu. 

Kapetan Gjuro je iskusan čovjek, znao 
je, da se u ovim pitanjima rana ne lieči no¬ 
žem, nego melemom; oprieti se bujici, to je 
isto, što jačati njezinu silu. Uz to on je lju¬ 
bio mladog Iliju zbog njegovih vrlina, i ako 
nije ni iz daleka mogao sumnjati, da će dotle 
doprieti njegova smjelost: ljubiti Milicu Gju- 
rovu, on go, bos, bez igdje ičesa. Kao da 
nema djevojaka po mjestu i odviše! Ćutio se 
je uvriedjenim u svojem ponosu. Nu nadajući 
se u vrieme, nije ga htio naprosto odbiti, ali 
mu je predočio tako živo njegovu smjelost, 
da se je mladić sam zasramio svojeg koraka. 
Pa kad ga je vidio dobro ponižena: »ne oča¬ 
javaj, reče mu, sviet je širok, Amerika ti je 
otvorena, ako se do četiri godine povratiš čo¬ 
vjek i gospodar prama meni i Milici, ona je 
još mlada, ona te može čekati, ako ne pro¬ 
mjeni«. 


Na te rieči Ilija duboko uzdahne, veliki 
mu je kamen sa srca odvaljen; nije on mogao 
ni pomisliti, da kapetan Gjuro ovakovim uvje¬ 
tima gleda, da ga se rieši. On se rastade sa 
svojom Milicom pun pouzdanja , u sretan po¬ 
vratak. 

To je bilo i prošlo. Minule su tri godine, 
četvrta je na izmaku, a na Iliju nitko i ne misli 
osim Milice, koja redovito prima njegove li¬ 
stove i njima pita srce i maštu. Kad izne¬ 
nada prestadoše listovi, padne ona u veliku 
tugu. Nije znala, čemu da pripiše taj nenadani 
zaborav. »Da ga nije koja onamo začarala... ?!« 

* 

Jednog ljetnog jutra kapetan je Gjuro 
marljivo i savjestno računao dohodak i potro- 
šak dvaju brodova »Sokoliće« j »Vidoslave« u 
iskrenoj želji, da mu ne ostane što na duši 
od bratovih sirota, koje su bile s njime u 
dielu i njemu na vjeru sve predale. Začudi ga 
ne malo, kad vidje, gdje mu dolazi u posjete, 
u neobičnu uru, kapetan Mato — i ako ka- 
petanstva nije nikada upoznao — čovjek imu¬ 
ćan i na glasu kao prvi u susjednoj varoši, te 
se ne može domisliti uzroku. Nu u malo 
rieči su se razumjeli: došao je, da se dogo¬ 
vore, hoće li ga za zeta. 

— Ti znaš, kapetane Gjuro, da se na lako¬ 
mim na tvoje, hvala Bogu, i ja imadem svoju 
potrebu. Nijesam se ni mislio još ženiti, ali me 
majka odavna goni, da joj nađjem zamjene. 
Brat Luigji otišao u Mletke, ostala je sama 
bez snahe. Kuća je puna posla, ti znaš, kako 
se gdje radi. Tvoja bi mi Milica zgodno do- < 
šla. Na glasu su žene iz roda Andrića . . . 

— Dobro, dobro, razumijem te, ne treba 
meni duge predike, — prekine ga kapetan 
Gjuro, — to je za mene dika i za moju dje- 

vojku, pače mogla bi biti i sreća, osobito da¬ 
nas, kad je tako teško naći djevojci sreću. 
More progutalo najbolju mladež; što je ostalo, 
razbjeglo se po velikim gradovima, a ostale su 
usidjeljce kod kuće, da čuvaju hladne zidove.... 
Nu jesi li ti s Milicom barem iz daleka spora¬ 
zuman ? 

—• Razumijem te, nasmjehne se Mato An- 
tov, ali da ti kažem pravo, sklonuo sam se iz¬ 
nenada na taj korak. Nisam mogao ni pomi¬ 
sliti, da bi koja djevojka, pa ni tvoja Milica, 
imala . . . 

— Oprosti, kapetane, ne mislim ja tako. Ti 
si stalno nešto čuo o njezinu djetinjstvu, imaš 
u susjedstvu dosta besposlenih jezika . . . 

— Sto ona zbilja još misli na onoga?. . 
upadne u riječ Mato, čineći se nevješt svemu. 
Corpo de . . ., nijesam znao, da će mi onaj 
puzdrić biti na putu! Digne se sa svoga mje¬ 
sta : zagleda se kroz prozor u tiho more, što 
se je na četiri koračaja pod njim prostiralo. 

— Ne treba nagliti, nadoveza mirno Gjuro. 
Ako ti djevojku ljubiš, a mene štuješ, možeš 
počekati koji dan, mjesec dana najviše, pa đo- 
nieti prsten. 

I ako proti volji, kapetan Mato pristane na 
predlog svoga »tasta« (već ga je počeo tim 
imenom nazivati), koji je bio uvjeren, da uz 
to ne će doći Ilija ni svoga obećanja održati, 
a tada će biti riešena i Milica zadane rieči. 

i K ao da je Milica nešto slutila, taj dan je 
bila neobično sjetna i mučaljiva. Zatvorena u 
svojoj sobi i radeći ručni posao, čestoputa se 
je nabola, a to je slutilo na zlo. Crne su joj se 
misli vrzle po glavi. Da se nije što dogodilo 
njezinu Iliji! Siromah! Išao je u sviet, da 
steče bogatstvo, kao da je u bogatstvu sreća! 
Išao je u Ameriku, da skuca za nju cienu! 
Što su više nastojali oko nje, da ga zaboravi, 
to je ona više na njega mislila. A da je on nju 


zaboravio? Ta ju je misao najviše morila, ali 
joj se je otimala svom silom zaljubljene duše. 
Zadnji list kaže, da se je odielio od Lopu- 
djana, da je kupio sam nešto zemljišta, pa da 
će na svoju ruku stati kopati rude. »Tko zna, 
ne će li Bog nagraditi moju uztrajnost!« 

Tako joj je posljednji put pisao. 

Dugo je tako sjedjela i sličnim se mislima 
zabavljala; katkada bi kanula kradom i po 
koja suza na bielo vezivo. »Ili tvoja ili ni¬ 
čija«, bila joj je zadnja rieč svomu, valjda 
nesudjenom, Iliji. Oh, kako je bila liepa u toj 
pozi! Umjetnik je dao zadnji potez kista svo¬ 
jem remek-djelu. Podpuno se je čuvstvo izra¬ 
žavalo u njezinim prignutim očima. Grudi, 
vrat, pleći spajale su se na onoj prekrasnoj 
medji, koja označuje potpuno razvijenu lje¬ 
potu. Gusta raskošna kosa, dielom spletena u 
vienac, a dielom duga u razasutim kolutima 
pada niz mišice na grudi. Ciela njezina pojava 
odaje nešto izvanredno zamamljiva . . . 

Kad je bilo kod objeda, otac je nastojao, da 
svojoj miljenici izkaže svu otčinsku ljubav, pa 
ju je često pitao za ovo, za ono, samo da ju 
zabavi. Na koncu se nešto uozbilji, pa joj 
naviesti, da će do koji dan banuti u kuću ka¬ 
petan Mato Antov i donieti joj prsten, pa 
ga valja dočekati pošteno. To izreče tako-sve¬ 
čanim glasom, da su mogli svi prisutni, i ako 
izvanredno začudjeni, upoznati njegovu odlu¬ 
čnu mornarsku volju. Na tu viest djevojka 
se do dna duše smuti, oćuti, kako joj krv 
udara u grlo, a lice joj probliedi kao krpa. 
Oko sljepočica ju je nešto izvanredno stiskalp. 
Nije ni rieči progovorila; svi su bili zabe¬ 
zeknuti. Ona ne mogav stati na mjestu, šmi- 
gne iz sobe, da se podade svojoj tuzi, da se 
izplače. Otac je sve razumio, pa pošto se je 
ona udaljila, reče; čudim se, kako' još može 

misliti na Iliju. Zar će ga čekati sto godina?! 
I otidje. 

Zaludu je Gjurin rodjak Don Božo nastojao 
sklonuti ga, da ne mori svog djeteta a s druge 
strane svjetovao Milici, da se podađe svojoj 
sudbini. Prvih dana vladala je u »palaču« 
grobna tišina. Nu na posljedku, kao da su se 
stvari poravnale, kad je kapetan Gjuro pristao, 
da se vjenčanje nema ovršiti prije poklada. 

Milica je primila svoga zaručnika bolje, 
nego se je mogao nadati. To je svakomu u 
oči palo, pa su brbljavci govorili, da ju je on 
zasliepio sjajem svojih darova, dočim su 
momci tu uvidjali dokaz, kako je nestalna žen¬ 
ska ljubav. Svakako nije nitko mogao zaviriti 
u njezino srce, da vidi, što je u njemu. Ona je 
izgledala mirna i spokojna, ako je i bila pa- 
ćena u licu. Grizodušje nije ju morilo: on nije 
došao, a sila Boga ne moli, pa tko zna, još je 
do poklada dugo . . . 

I te kako je to bilo dugo za kapetana Matal 
Najbogatija kuća u mjestu, a znao je on, kako 
stoji to bogatstvo! Poslovi svilom su propali, 
avaree s brodovima doniele su u dvie godine 
preko trideset tisuća manjka, a to je bio ćut- 
Ijiv udarac, i ako je sviet govorio: »pala muha 
na medvjeda«; nu pad turskih državnih papira 
dao je smrtni udarac njegovu gospodarstvu: 
preko sto tisuća u malo dana je izgubio na 
burzi. Padao mu je kredit svaki dan, vanjske 
su »firme« nešto nanjušile, on nije mogao 
smagati potrebiti novac, da pokrije manjak na 
burzi. Likvidati bila bi nepopravljiva pogrje¬ 
ška, smrt njegove kuće. Jedina mu je nada bila 
ta ženitba, koja, osim novaca, nosila mu je 
i kredita u tastovo ime. S toga nije čudo, što 
je nastojao iz petnih žila sklonuti tasta, da se 
vjenčanje sklopi još prije Božića. Nu kapetan 
Gjuro drži svoju rieč, ne dade se umoliti, pa 


kad ga pita, za što tolika žurba, Mato umu- 
kne, ne zna što da odgovori. 

I drugi su razlozi svjetovali Mata,. da se 
žuri sa ženitbom. On je znao, da djevojka 
još misli na Iliju, i ako od njega ne prima li¬ 
stova, koje on sam čita i u vatru baca već ne¬ 
koliko mjeseci. Vuko »postijer« podkupljen, 
dao mu se na službu. Iz tih listova znade, da 
je Ilija već bogat, da se je namjerio na naj¬ 
bolju rudu u cielom kraju, pa da misli skoro 
na povratak, održav svoje obećanje. Ti listovi 
ne daju mu mira ni dan, ni noć. 

Prošao je Božić, nastupili pokladi. Na de¬ 
seti veljače je prvo navještenje u crkvi, na 
17. drugo, a na 23. treće. Pozivlju se prijatelji 
i svojta s obiju strana na večeru i »na dobru 
molitvu« na 24. u jutro. Sam otac se čudi pro¬ 
mjeni svoje Milice: sa zaručnikom Ijubezna, 
vesela s prijateljicama, prima nevinim po- 
smiehom čestitanja drugarica, te se čini ne- 
vješta ironičnom posmiehu zavidnica. 

Tih zadnjih dana Mato je bio izvanredno 
nemiran. Razabra iz Ilijina pisma, da je on već 
u Aleksandriji, da uredi svoje stvari sa ban¬ 
kama, pošto je prodao rudu za veliku svotu; 
zatim da će krenuti preko Krfa u Dubrovnik. 
Po računima je mogao stignuti na 23. veljače. 
Na 23. veljače, baš kad se je Mato spremao u 
crkvu, bane naglo postijer Vuko i predaje mu 
omot papira. Pročita ga naglo. Sto boja se je 
izmijenilo na njegovu licu. Udje u dvorište i 
stane šetati gore i dolje, kao da je mahnit, 
maše rukama: »Pa dobro; sat prije sat ka¬ 
snije, ne će se niko sjetiti, alibi je stvoren«. 

Dade spremiti ladju. Ukrca se on, četiri Kr- 
toljanina, oružana do zubi i sluga mu Crno¬ 
gorac Rako. Dobro se je već uhvatio suton. 
Nebo je oblačno a studeno, da ti prsti odpa- 
dnu. 


14 


15 




Čuju se iz daleka kola, gdje sporo prama 
obali kreću po onom primitivnom putu, za tim 
nastane pucanje iz pušaka, pa opet tišina. Kola 
su strovaljena, a na putu dvie Iješine. Dok 
Rako sa svojim drugovima, pijanima rakijom 
i vinom, unosi u ladju bogati plien, kapetan 
Mato, uzev mornarsku lampu, razgleda lje- 
šine: jednoga je svjetlost valja da dirnula u 
oči, otvori ih pa zaklopi: »Mato Antov« izusti 
jedva razumljivim glasom. 

Kad se je ladja vraćala, svi su mučali, samo 
je Rako glasom hvastavca htio, da se razprede 
tazgovor: Digli smo draču s puta, večeras. 

Valaj ako ga nije zrno sledenilo, jest moj nož. 

Nu nije dobio odgovora. 

Pol sata kasnije kapetan je Mato bio u 
svoje zaručnice, a sutra žene. U onoj vrevi 
svieta niko se nije pitao, što je zakasnio, osim 
Milice. Orile su se gore od silnog puškaranja 
U obćem razgovoru Mato je bio mučaljiv, 
memo je piljio u zemlju. Minula je osma ura 
i jos dolazili gosti. Zadnji su donieli neizvje¬ 
stan glas o napadaju ustaša na jedna kola u 
Baosiću, a drugi o napadaju na jednu 
kuću. Ta viest još nije doprla do svih uku¬ 
ćana, kad nastade neobičan žamor, svi se 
okreću prama vratima. Milica ustane, trgne 
se iz Matove ruke i poleti na vrata, da zagrli 
Iliju, blieda i krvava, koga su dvojica Turi- 
cana jedva držala. 

Jutrom rano Milica je hodila u otčevoj prat¬ 
nji, da vida rane svome Iliji. Sretoše morem 
žandare, koji su pratili kapetana Mata u Ko- 

Pusta kuća. 

Pripoviest iz bokeljskoga života. 


I. 

Petka je ljubila svoga Mitra onako, kao 
što može i znade ljubiti djevičansko srce 
proste seljanke. Kad su još zajedno na pašu 
hodili po golom kršu onamo ispod Vranova 
brda, osjetila je Petka, da joj draži Mitre od 
ostale čobančadi. Oni su zajedno ovce javljali 
i jutrom zajedno izvadjali; kuće su im bile u 
blizini, mogao si se s vrati razgovarati. Kad 
bi mužki zasjeli u hlad u pećini, čobanice bi 
se odielile od njih. Mitre se znao vrnuti medju 
nje, te donieti Petki po komad brašnenice, ili 
kapljicu rakije. To prijateljevanje dalo je 
povoda, da se čobanice razgovaraju: 

— E, Petka je najljepša, za to se Mitre 
oko nje i oblizkuje. Ja sam čula, da su u 
kumstvu. 

— Jesu njihovi stari, ali niesu oni, izumrli 
su prvi kumovi. 

Kad bi se vraćali kući s granice brojnijim 
blagom, nego li su jutrom izašli iz kuće, — 
jer na granici uviek čeka stado, da se krio¬ 
mice s čobanima uvuče u Boku, — na raz- 
kršću, po više sela, uviek su stajale napere- 
mrn bodežima po dvie financijalne straže. 
Kad bi ih vidjela, Petki bi se sviest preokre¬ 
nula. 

— Oh, da sam mužko, osvetila bih ja babu 
svoga. Tade je još nejak, ko zna hoće li do 
puške i dorasti! 

Otca su joj ubili ti žbiri na jednoj klisuri 
povrh Orovca, u gluho doba noći, kad se je 
vraćao iz Crne Gore, jer im nije htio predati 
volove. Još ga nitko nije osvetio. Ali će ga 
osvetiti Mitre još prije nego Tade doraste, 
tako joj barem govorio. Niesu djeca znala 
da je pokojni Pero, otac Petkin, s Jovom, 
Mitrovim otcem, davno bio utvrdio pobra¬ 
timstvo, te je Jovo i gledao na priliku, da 
oprosti dušu svoga pobratima krvlju švab- 
skog zbira. 

Jedne zimne večeri dodje Jovo Mitrov kući 
kao izvan sebe, ogledajući se na sve strane, 
kao da se boji zasjede, ali podsmjeh zadovolj¬ 
stva titro mu je na licu. Zagrli ženu, pre¬ 
poruči joj kuću i sina, a za tim uhvati za 
ruku Mitra, pokaže mu pušku, što je visjela 
povrh postelje: 

— Ovo ti je, sinko, ljuba i obrana. Ako ja 
umrem prije nego ti dorasteš, valaj ne ćeš 
sramotiti otca svoga. Već će ti ljudi pripo- 
viedati, tko je bio Jovo Mitrov. Nemoj mi sra¬ 
motiti imena. Ja večeras moram otići daleko, 
ah. sam svoju dužnost izpunio. Doznati ćete 
za mene brzo. Ti, Andjo, ako te dodju izpiti- 
vati, kaži, da za mene ne znaš. S Bogom! 

Diete je plakalo, a žena nije ni suze prolila. 

— Stidi se, sinko, ti si ženskoga srca. Da 
te otac čuje da plačeš! Žene plaču, a ljudi 
trpe. 

Sutra dan se razglasi po selu, da je po¬ 
kojni Petkin otac osvećen. Našli su povrh 
Orovca dva žbira ogreznuta u krvi. Žandari 
su dolazili svaki čas po kućama, izpitivali 
žene, djecu, starce, vukli su nekoje po tam- 
nicam, ali se nije doznalo za ubojicu. Maloga 
Mitra su mučili s majkom do Kotora, prietili 


.su da kažu od kada im nema otca, kamo je 
otišao, gdje je tog dana bio, ali sve zaludu. 
NJ je se moglo ništa stanovita doznati, nego 
samo to, da je Jovo Mitrov otišao u Carigrad, 
da zasluži koru hljeba. 

Petka je ostala sirota, ali nije bila više 
sjetna za svojim otcem, jer su joj otca osve¬ 
tili, a sviet je govorio, da ga je baš Jovo, 
Mitrov otac, osvetio. Tim je Mitre postao 
njezin krvni brat. Pazili se to dvoje siročadi 
kao brat i sestra, jedno za drugoga bili bi i 
u vatru skočili. 

Poslie jedva ugušenog ustanka u Boki, 
glad se je počeo sve to više osjećati. Ko je 
imao svoga na daleko te je primao koju pod- 
poru, mogao je izdržati, ali ostalim je bilo 
nevoljno. Stoku je vojska razgrabila, a polja 
ostala neobradjena. Ko će raditi, kad je mla¬ 
dež dielom izginula, u kreševima, dielom po¬ 
ginula na vješalima, a dielom se razbjegla 
kud i kamo po svietu. Kod kuće su ostali 
samo kljasti starci, žene i nejaka dječica, 
još u koga je bilo dječice, bilo je i nade, da 
će se jednom podići iz nevolje, ali gdje su 
jedino starci kašlj ali a djeca niesu plakala, 
umirala je svaka nada, da će se kada pomladiti. 

Mara, Petkina majka, još je živjela kao 
bolja u selu: što za mlijeko, što za povrće, 
svaki dan je mogla računati na pedeset nov¬ 
čića prihoda. A And je Jovova je primala od 
svog muža iz Carigrada svaki mjesec po de¬ 
setak petnaest forinta, pa joj bilo kao prvoj 
u selu. 

S toga seoskog blagostanja sirotinje i 
Mitre i Petka izticali su se u selu med ju osta¬ 
lim nevoljnicima.. Nu iznenada Jovo prestane 
slati iz Carigrada pripomoć, a listom javi, 
da se je razbolio. Prošlo je nekoliko mjeseci, 
a bieda još nije zavladala, i bez njegove po¬ 
moći, u njegovoj kući. Kada dodje pusti glas, 

đa je on u Carigradu poginuo, Petka je pla¬ 
kala skupa s Mitrom, tješila ga je, ali je jad¬ 
nica osjećala, đa je svaka utjeha uzaludna. 

Pa nemam ni ja otca, govorila mu je, 
pa eto vidiš, živimo, hvala Bogu, isto. 

Sada je na Mitru ostala obitelj, a on je 
jedinac, bez oslona, odrasao je, uhvatio je če¬ 
trnaestu godinu, izgleda kao pravi mladić. 
Ide u polje svaki dan, nastoji oko vrtića, što 
im je iza kuće, a majka sama vodi na pašu 
sve četiri ovčice. Nu često je Petka pošalje 
kući: 

J a ću ti ih, Andjo, pripaziti, ne boj se, 
otiđi ti kući, isto nemaš nikoga, da Mitru pri¬ 
pravi užinu. 

Uza sve Mitrovo nastojanje da održi kuću, 
ova je danomice propadala. Treba namiriti 
carinu; da si božji, ne možeš uteći, plati sada 
popu, što ga ide, ne ostaje tebi ništa. Valja 
đa se kiniš tugom i nevoljom. Nikako ne mo- 
~žeš svezati kraj s krajem. Zemlja ne radja. 
Pa da je barem obradjena, ali za toliko go¬ 
dina zapuštena, a u Mitra mala snaga. Uz to 
navalili carevi ljudi za neke globe u ime 
ivriomčarenja počinjena još od pokojnoga 
Jova, te zaplieni, što u kući nadju. 

Mitre se je srdio na samoga sebe. Obu¬ 
hvaćala ga ljutina, bies, što se njegove os¬ 
nove mrse; on bi htio popraviti kuću, obra¬ 
diti polja pa i majci zamjenu naći, iako je bio 
stalan, da bi Petka s njime i u pećini živjela, 
a kamo li ne bi u ovoj kući. 

Večeri nekog proljetnog dana Mitre, vra- 
ćajuć se iz polja, dostigne Petku, koja se je 
pred njim vraćala iz paše. 

Čuješ, Petka, bili mojoj majci snahom 
bila? Jeli da bi? 

— Sto ti pade na pamet danas, Mitre. Ta 
ja sam jos diete, a tebe će car u vojnike, pa 
onda ... 


— Ne će, ludo, u vojnike, pa ako me i 
zove, za ono šest nedjelja, ne ćeš bez mene po¬ 
ginuti, a mene Švabe neće zaklati. 

— Ne govori o tome danas. Odvedi ove če¬ 
tiri ovce sam doma. Evo ove su tvoje, a po¬ 
znat ćeš ih. 

-— Ali ne ću da se mučiš kao i moja majka, 
ni da. spavaš u ovoj špilji, gdje ja spavam, 
za to, slušaj me, ja ću do koji dan otići u 
Meljine, pa ću se ukrcati na »Nemirnu« ka¬ 
petana Gjure Antonova do u Ameriku. Dogo¬ 
vorio sam se i ja i Stevo Matov, pa ćemo ba¬ 
rem za nekoliko godina donieti koju paru, i 
živjeti kao kapetani. 

— A kako ćeš majku ostaviti? . . . 

— Ostavljam je Bogu i svetomu Nikoli. A 
ti, Petko, budi joj prava kći. Vjera ti je božja, 
Petko, da na tebe ne ću zaboraviti, a ti, dok 
ne umrem, ne moj uzimati drugoga. 

Osam dana za tim, Petka, naslonjena o ve¬ 
liku klisuru Vranova brda, gledala je kako 
se šire jedra ogromnog broda te puze iz luke 
Meljinske prama Oštrom rtu, a srce joj je 
neodoljivo kucalo. 

— I on je u njemu. Sveti Nikola, budi mu 
u pomoći! 

Brod se je sve to više gubio s vida, a kad 
je izčeznuo s obzorja, Petka podigne okraj 
svoje tanke suknjice, pa si otare oči od suza. 

II. 

Prošlo je pet godina, a Mitre se još ne 
vraća, a što je još gore od nekoliko vremena 
i ne piše, niti šalje ikakove podpore kući svo¬ 
joj starici majci. Petka nekom zebnjom sluša 
glasove, što no dolaze iz onih dalekih kra¬ 
jeva. Kad đočuje štogod o ratu, misao joj leti 
na Mitra: tko zna da nije, nevoljan, poginuo! 
Nu to bi se znalo; jer bi došlo parohu pismo, 
da ga izbriše iz knjige života, pa bi on javio 

cielom selu. A zašto ne piše više? Da se nije 
kamogod izgubio, da nije bolestan? Valjda se 
on i ne će više ni vratiti. Može biti da se je on 
onamo i vjenčao, da je zaboravio na svoju 
Petku ... 

Sad bi joj došao u pamet onaj Švaba žan¬ 
dar, što ju tako milo gleda, ne skida š nje 
oka ... 

— Nije moguće, da je Mitre vjerom okre¬ 
nuo, da se je polatinio, stiglo bi ga božje pro¬ 
kletstvo, a rod bi ga od sebe odbio. — Eh da 
ja roda imadem! Eto brzo će me i brat osta¬ 
viti. I njemu hlepi srce za svietom, težko mu 
je patiti na domaćem ognjištu . . . 

— Pa neka me je zaboravio, hvala Bogu, 
ne ću biti ni prva ni zadnja ostavljena i pre¬ 
varena, ali ja ne ostavljam njega, da me ne 
stigne kazan božja. 

Takove su misli obuzimale dušu mlade 
djevojke. Petka je već odrasla i prerasla dje¬ 
vojka. Uhvatila je devetnaestu. Njezine se 
vršnjakinje sve poudale, a neke i po dvoje 
djece povile. Nju se nije nitko iz sela ni 
usudio pitati, ta svak je znao, da je ona dala 
vjeru Mitru Jovovu. Svaki put, kad bi se vra¬ 
ćala sa pira svojih vršnjakinja noseći u jagluku 
ostavke da se njima, po mjestnom običaju, 
omrsi i njezina i Mitrova majka, obuzimala ju 
je težka tuga i žalost, očekujuć i ona taj bla¬ 
ženi dan, koji joj se je činio sad blizu sada 
daleko, napokon kao da ga je izgubila s vida i 

Imade pol godine, što se vrti oko njezine 
kuće mladi žandar. Ona mu je očito mozgom 
zavrtjela. A bila je i u istinu krasna. Crne ve¬ 
like oči bljeskale su kao plamen na Oštrom rtu, 
a duga vrana kosa spletena u dvostruki vienac 
oko glave, davala joj čar kraljice polja. Jedra 
stasa, crnomanjaste puti. Petka'se je mogla 
natjecati sa prvim krasoticama iz g-rada. Od- 


kada ne ide na pašu, cielo njezino biće ko da 
je dobilo nešto zamamljiva, gospodskoga. 

A i žandar je bio krasan mladić. Rodom 
tamo iz Kranjske, služio je tri godine u regi¬ 
menti Weber, te je naučio prilično hrvatski 
govoriti. Kad je navršio službu, otišao u žan¬ 
dare, pa nakon dvie godine dana dobio dvie 
zviezde pod vratom, a nije mu bilo još ni dva¬ 
deset i sedam godina. Ima pol godine, da ga 
bacili u Boku. U toj samoći mladić se nije mo¬ 
gao nikako snaći. Nakon petnaest dana molio 
premještaj, ali zaludu, nije ga dobio. Da si 
skrati vrieme sa svojim drugovim naručio u 
zajednici nekoliko romana i »Dom i Sviet« iz 
Zagreba, te čitao kriminalne pripovjesti. Nu 
ni to čitanje nije moglo izpuniti prazninu, što 
je osjećao u svojoj mladjahnoj duši. Tad mu 
oko zape za Petku. Iz početka bi je samo gle¬ 
dao, ali gledajuć je osjećao u srcu neku neo¬ 
doljivu čežnju za njom; da bude njegova bio 
bi žrtvovao sve. Nu shvaćao je gotovo nemo¬ 
gućnost absolutnu, da djevojka bude njego¬ 
vom i poštenim načinom, a kamo li nepošte¬ 
nim, znao je po pripoviedanju, a i po polugodiš 
njem izkustvu, da se tu ne dade šaliti sa žen¬ 
skima. Što narod drži potištenije svoju ženu, 
to je ljubomorniji, tim mu jače na srcu leži 
njezin obraz, koje pere samo krv. S toga on 
promisli, da osvoji njezino srce najprije, pak 
da je i izprosi i vjenča. Da do toga dodje, naj¬ 
prije je odlučio pridobiti za se naklonost pa- 
roha, a to je bilo najlakše. On je parohu tre¬ 
bao ne samo za večernju igru, nego i za koju 
uslugu burokratičnu. Paroh nije bio baš naj- 
pismeniji čovjek. Znao je čitati crkvenu az¬ 
buku, ali je u latinici zapinjao, a od Janezovih 
(tako se je zvao mladi Kranjac) drugova svi 
su slabo poznavali hrvatski u pismu, s toga.je 
lako i brzo došlo do intimnosti izmeđju paroha 
i žandara. Nije on odkrio odmah svoju osnovu 

parohu, nego je samo htio, da ga Petka i nje¬ 
zina majka vide u parohovu družtvu, za ostalo 
doći će prigoda. 

I prigoda je došla. Petkin brat Tade utu¬ 
vio u glavu da će u sviet. Dodijalo mu u kući 
jesti same neosoljene krtole (krumpir). To se 
nije dalo izvesti bez paroha, jer je trebalo 
mnogo pisanije na carsku gospodu, dok dobije 
dozvolu i pasus. Ako u obće to nije hodilo bez 
žandarskoga izvješća o »moralnom« ponašanju 
molitelja, a sada po gotovo nije moglo ići bez 
znanja i pomoći Janezove. Janez je morao na¬ 
pisati molbenicu i spremiti sve potrebite iz- 
prave. Kad mu je paroh o tome progovorio, 
on se odmah odazove i reče, da pošalje momka 
i majku k njemu. Tim je započelo njihovo pri¬ 
jateljstvo. 

— Janez je nastojao progovoriti sa Pet¬ 
kom. Ona ga je izbjegavala, nu u srcu kao da 
joj je godio njegov Ijubezni pogled. Kao da 
je znala za njegove namjere, iz djevičanskog 
stida, pred njim bi oborila glavu. Ako je bila 
sama, znala je vješto krenuti s puta. samo da 
ga ne sretne. Cesto'ju je Janez vidio s maj¬ 
kom, pa je staru znao i zaustaviti, samo da ju 
nešto zapita, ali u istinu da se nagleda ljepote 
djevojke, da joj pronikne u srce. da joj izma¬ 
mi rieč. Nu djevojka je ostala uviek niema. 
Nije joj mogao izmamiti riječi. 

Stidljiva li je tvoja Petka! Opazio je 
jednom Janez. Ma kao da je još diete! 

— Sto ćeš, gospodaru, djevojka valja da 
je stidna. 

_— Vjeruj mi, kumo, ovako liepe djevojke 
niesam nigdje vidio. ’ 

— Hvala ti, gospodaru. 

— Čudo veliko što nije uđata, a baš je i 
grehota da ju uzme prosti seljak. 

— Vjerena je, gospodaru. A za koga bi 
htio da otide, ako ne za svoga? 


— O vjenčanju je u nas rieč: zelje iz svo¬ 
ga vrta. Pa svaka djevojka najvoli za pozna¬ 
tog, iz sela, mladića, a mladić v.oli iz svog sela 
djevojku. 

— A za koga je vjerena? 

' — Za Mitra Jovova što je u Americi. Oti¬ 
šao je, eto brzo šesta godina. 

— Haha! Neka ga čeka, i načekat će se. 
Pa što ti misliš, djevojko, da će on tebe još 
uzeti. Davno je on u dalekom svietu na tebe 
zaboravio. A piše li ti? 

Djevojka ne odgovori ni rieči i nasmije 
se ukazav niz bielih zubića, pa obori glavu. 
Majka za to odgovori mjesto nje. 

— Je, pisao je u početku, ali ima nekoliko 
vremena, da mu baš nema glasa. I majka mu 
se čudi. 

— Rekao sam ja, zaboravio je on na ove 
krajeve, osobito ako je onamo našao sreću. 
Komu je dobro, taj se u nevolju ne vraća . . . 

Petka (uhvati majku za suknju, kao da ju 
želi vući sobom, pa prekine neugodni razgo¬ 
vor): Eto, neka je, hvala Bogu! Ajdemo maj¬ 
ko, nije nikoga doma. 

Žandar: A je li došao kakav odgovor za 
maloga Tadu. 

Majka: nije još, ali dodje li, ti ćeš gospo¬ 
daru, znati prvi . . . 

— Doći će stalno, mi smo preporučili . . . 
Pače, htio sam nešto pitati.: a taj Mitre Jo- 
vov što je u Americi, koliko će imati godina? 

— Mislim dvadeset. Godinu je stariji od 
tebe, je li Petka? 

Petka: Je više: dvije. Ajdemo. majko. 

— Je li ovršio vojničku službu? 

— ..Ne znamo mi za to. Ali zvalo ga je, pa 
je majka bila sa glavarem i s parohom tamo u 
Kotoru i vratili se, da mu ne će biti ništa. 

On se ne će moći vratiti amo, ako nije bio 
pod levu. 

Zašto ? 

— Pa ne znate, da je pribjeglica? 

— Ali on je javio, da ide. Pa kad se vrati, 
moći će ga pregledati. Može služiti isto. A 
imade pravo da bude oprošten. Rekao je pa- 
roh, da svi jedinci udovica imaju pravo na 
oprost od carske puške. 

Tog dana su se rastali Petka i Žandar pu¬ 
nom dušom svakojakih misli. Žandaru 
nije moglo nikako u glavu, kako je ta djevoj¬ 
ka vjerena. Sada s bogom sve nade! A ona 
ga je kadra čekati! . . . S druge strane Petku 
je morilo odkriće, da je Mitre pribjeglica, da 
je prekršio zakon, te da bi mogao i na vješala. 
To ne bi bila nikakova novost. Koliko su ih 
povješali iz njezina sela! A da bi za što! ... 

Putem do kuće govorila je majka Petki: 

— Ala j e ljubezan ovaj Švaba, grehota 
što je latin. A on i nije baš pravi latin, on ide 
u našu crkvu, prijatelj sa našim parohom, mi¬ 
lostiv prama sirotinji, samo što ne posti kao 
mi, ali kažu, da mu to brani sam carski za¬ 
kon. Ne znam, jede li žabe i spuže, čini mi se 
da ne jede. Prava grehota, što nije naše vjere. 

Jami se ti, majko, latinske ljubavi. 
Lukavi su latini! Znaš što kaže poslovica: bolj i 
je turčin nego latin. 

A kako te ono, kćerce, milo gleda! . . . 

— Ostavi se ti njegova gledanja. Meni su 
svi Švabe mrski, ja bi do jednoga utopila. Oli 
se ne spominješ, da nam je latinin Švaba ubio 
otca . . . 

— Je, zmija im se oko srca svila! Ajde 
kćerce, pomuzi ovce, kasno je, bi Ii ti sjutra 
odniela u grad mlieko? 

Ivako te je volja. Meni je sve isto. 

— Pa svrni u kuću kapetana Gjure u Do¬ 
broti, znadu li što o Mitru. 

Te večeri nije mogla Petka mirno spa- 
vati. Janez i Mitre borili se u njezinoj mašti. 


Nu nije ni Janez sladko spavao. Osjećao je, da 
u njemu ljubavna strast gorostasno raste. 
Kadkada činilo mu se da je zatravljen. Nasto¬ 
jao je istjerati njezinu sliku iz pameti, čita¬ 
jući roman: «Mačje oko« iz »Doma i svieta«, 
ali, kad je dočitao, opazio je, da nije shvatio, 
smisla . . . 

Jutrom je rano ustao, jer mu se nije dalo 
nikako ležati. Zaludu je nastojao pobuditi u 
mašti najčarnije, najzanimivije slike. Dražio- 
je svoju maštu, samo da nadje nešto naslade, 
ali to draženje ga je uzrujalo; osjetio je vru¬ 
ćinu, pa je izašao pred kuću. 

Kuća je na osami, to baš na putu. Napram 
kući, s druge strane, usadjena je velika murva. 
Pod njom provode dosadne ljetne časove 
žandari i paroh, a kadkada se približi i seoski 
knez. 

Tog jutra Janez nije sjeo pod murvu, jer 
sunce još nije bilo izteklo; podbočio se o zid,, 
a glavu naslonio na ruku, pa stoji kao zami¬ 
šljen. Svako malo časaka rnimoidje baka, 
snaha, riedko djevojka, posudom mlieka i ko¬ 
šarom povrća prama gradu. Svaka mu na¬ 
zivlje: pomagaj Bog, a on jedva razumljivim 
glasom muca: dobra ti sreća! 

Eto napokon i Petke. Ona je njega prije 
zamietila nego on nju. Čim ga je opazila, či¬ 
nilo joj se je pomučno, krv joj je udarila u 
grlo, osjetila je slabinu u nogama. Htjela ga. 
je izbjeći, ali kamo? Obazre se za sobom, a 
na nesreću nikoga. Ta, šta će uraditi, pomislf 
napokon, i smjelim krokom udari napried. 

Kad je opazila, da joj se on sladko smije, 
ponikne pogledom. Instinktivno se je držala, 
protivnog kraja puta, kao da se boji njegova 
dodira. 

— Uranila, djevojko! . . . poče Janez. 

— Dobra ti sreća, gospodaru! odvrati stid¬ 
ljivo ona. 

— Ili ti je majka bolestna, da ne ide ona u 
grad ? 

— Nije bolestna, nego ja imadem posla. 

Petka da će napried. Janez učini za njom 
dva koraka: 

— Slušaj, Petka. Koja ti je preša? Ili te 
je strah sa mnom govoriti? 

— Za što bi me bilo, gospodaru, strah? 

— Da ti znadeš, kako si mi draga! Ja bih 
za te život dao. 

— Hvala ti, gospodaru, ali ne budi lud, Sto 
će tebi seoska djevojka. Uzmi ti svog para, 
tamo koju latinku iz grada. Imade ih, hvala 
Bogu, dosta. Vidim ih i ja na pazaru, gdje se 
šeću sa latinskom gospodom. Ja ti to ne znam. 
Možeš poručiti po jednu. 

— Ti se, Petko, rugaš sa mnom. 

— Ne rugam se, gospodaru, nego samo ša¬ 
lim. Kakova ste vi čudnovata latinska go¬ 
spoda. Gledate u djevojku, kao da ćete ju 
očima požobati. 

U tom govoru učinili su nekoliko koračaja 
zaj edno. 

Janez: Slušaj, djevojko, mrziš li ti mene? 

— Zašto bi mrzila, gospodaru ? Ta ti si do¬ 
bar i čestit. Majka mi te hvali. 

— Bili ti pošla za me? 

Petka se zacrveni, nasmije se grohotom. 

— Kako možeš, ti pametan čovjek, do ta-' 
kove ludosti doći? Gdje ćeš da ja svojom vje¬ 
rom krenem? Ne bi za cio sviet. 

— Ne treba da ti vjerom okreneš, ja ću 
tvoju vjeru prigrliti. 

Djevojka se opet nasmije: 

~ Ne možeš ti moju vjeru prigrliti, ti mo¬ 
žeš moj zakon uzeti, ali ljudi, koji zakon mie- 
njaju, zovu se poturice. 

— A nije li tvoja vjera ko i moja? Za tebe 
bi pregorio . . . 


— Mani se, gospodaru, seljačke djevojke, 
da nas ko vidi ?! Ti ne možeš moju vjeru imati, 
pošto sam je dala svome Mitru. Dok mi je on 
ne vrati, ni ti, niti itko drugi, smije o tome 
govoriti. 

— Ako on ne misli na to? 

— Misli, misli, i noćas mi se je snjelo o 
njemu. Dok je on živ, moja mu je vjera . . . 

Petka je stala koracati brže. 

— Cuj, djevojko. 

— Mani me se, gospodaru, ostaj s Bogom 
imadem »prešu«. 

Nije se Janezu dalo da ju sliedi. Ostao je 
kao okamenjen gledajuć u onu krasotu dje¬ 
vojku. Svježa, rumena kao ruža, ustrojna tiela, 
obla bez nakita, bez gradskoga hinjenja, bila 
je kao umjetničkim dlietom iztesana. 

— Pa da bude kojekakvog glupog seljaka, 
da mu drva nosi, polje kopa, ovce pase . . . ! 
učinio bi veliko djelo, kad bi ovakovu djevojku 
oteo toj težkoj budućnosti. Mora da je i pa¬ 
metna. Ali dok je on živ! Dok je on živ! 

Ta rieč mu se je usadila duboko u srcu. 

Toga dana je Janez bio razdraženiji od 
ostalih dana. Sam je šetao pred postajom, 
pa po .kući. Nije mu se dalo ni jesti, ni piti, 
ni čitati. Toga dana nije imao službe, pa mu 
se je činio dan dug. Svašto mu je padalo na 
pamet, što je čitao u romanima, pa je stao 
sravnjivati svoje zgode sa onim u romanima. 
Zapletaj je, promisli, ali daj ti sada raz- 
pleti! . . . 

Prije podneva je Petka bila već doma. Čim 
je majci zbrojila novac, što joj je preostao, 
stara će joj odmah: 

— Ah je si li bila u kapetan Gjure? 

— O tome ne treba ni govoriti. 

— Sto su kazali. 

— Da je »Nemirna« ima dva mjeseca od- 

putovala iz Amerike, a još da nema o njoj 
glasa. Mogla se je i utopiti. 

— A je li koga ukrcala tamo? 

— Govore da je, da ih se je ukrcalo neko¬ 
liko iz onoga mjesta baš gdje je bio Mitre. 

— Je li on? 

Bog bi ga znao! uzdahnu Petka! 

— Eto, kćerce moja, ako se je i utopio, 
tebi je duša čista, da mu nisi vjerom okre¬ 
nula, a sada valja da se ogledaš na drugu 
stranu. Tvoje su se vršnjakinje poudale . . . 

— Sto mi to petljaš, majko. Tko je tebi 
rekao da se je on utopio? 

— Ja sam rekla, ako se je utopio. Ta 
odavna za njega ne znamo. Ta ne bi bio ni 
prvi ni zadnji. Dosta ih more svake godine 
proguta i to u najljepšoj mladosti, ali što ćeš?' 
Tebi sreća neće faliti. Eno i onaj gospodin, 
onaj žandar, volio bi tebe nego jednu kape¬ 
tanicu iz Dobrote. Paroh ga hvali, da je naj¬ 
bolji žandar, što je ikada bio u našem selu.. 
Pa što da je latin? On bi primio naš zakon. 
Pa koliko pravoslavnih otidu za latine tamo 
u Kotoru! 

— O tom, majko, ne govorimo. Mitre će 
se vratiti. Dok mu ne pojedemo koljivo, ja 
sam mu uvieke vjerna. Neću da me Bog ka¬ 
zni. Ta brzo će se znati, gdje je. Ako se ne 
dozna., pitati ćemo u Kotoru na obćini, pa će 
oni doznati. 

Osam dana kasnije, kad se je Mitrova maj¬ 
ka vratila iz Kotora, gdje je bila i za to, da 
đoznade štogod za sina, izvan sebe od preve¬ 
like radosti sazove k sebi Petku. 

— Čuješ, srećo moja, sutra mi đodji po¬ 
spremiti oko kuće, znaš da sama ne mogu, a. 
valja mi ga dočekati ko gospodskog sina. 

— Mitre dakle dolazi? od kuda? Ko ti je 
kazao? zapita uzrujana Petka, a grudi joj se 
nadimlju od radosti. 


Rekli su mi u Dobroti, da je došlo pismo 
iz Marsilje, da će do koji dan biti ovamo. 

— Eh hvala ti, Bože, uzklikne rađostna 
Petka. 

IV. 

Nakon što se je Mitre vratio, prva mu je 
briga bila prstenovati djevojku. On je na nju 
mislio dan i noć u dalekom svietu, više na nju 
nego, Bože prosti,' na pokojnoga otca i na 
majku. Zaludu je, ima i tamo djevojaka, ali 
kao što su naše, nije nijedna. Misao na Petku 
poticala ga na rad, na patnju svakojaku. Da 
mu nije nje bilo, ne bi se nikada bio povratio 
u rodne krajeve. Bila ga je svakojaka bieda i 
nevolja, dok je skucao kukavnih tisuću fo¬ 
rinta, da š njima okrpi svoje ubožtvo. 

Osam dana poslie dolazka prizvao sve 
znance, prijatelje, cio rod pa par oka i š njime 
valjalo pozvati i gospodu žandare. Došao je i 
Janez. Vani se puškara, toči i peče, a unutri 
se jede, pije, razgovora, pjeva. Poslie gostbe 
započelo kolo. Uhvatili se momci i djevojke 
pa pjevaju i igraju. Uhvatio se je i Janez u 
kolu, i on skače bez reda i bez mjere, samo 
da se skače, samo da utaži buru srca svoga . .. 

Do tri mjeseca će biti vjenčanje, baš tamo 
o Mitrovu danu. Mitre hoće najprije da na¬ 
pravi kuću, za tim najmio težake iz Tivta i 
Biele da mu pomognu urediti polje, »jer je 
prije štalica pa je« . . . govori narodna po- 
slovica. 

Dva mjeseca se je neprestano radilo u Mi- 
trovoj kući. Podigao ju na jedan kat, razdie- 
lio na dvoje da uzmogne imati sobu za svoju 
Petku, pred kućom uredio je staju za blago, 
da ne stanuju, kao do sada, zajedno blago i 
obitelj. Za tim se je dao u razkopavanje i 
trapljelje polja. Bilo je, hvala Bogu, zemlje, 
nije mu trebalo kupovati nove, ali , nije bilo 









ruke, da je obradi. Kupio je dvie krave i ne¬ 
koliko ovaca, dobavio čobana iz Crne gore, te 
je za dva mjeseca sa svim uredio domaće go¬ 
spodarstvo. Još mu je manjkala samo doma¬ 
ćica da je u kuću Uvede, pak će biti podpuno 
sretan. Kakovom težnjom je očekivao taj 
sretni dan! Za njim je hlepila i Petka i nje¬ 
zina majka, pa i Mitrova majka. 

Mitre se je osjećao blaženim, kad je svaku 
večer razgovarao sa svojom Petkom o du¬ 
goj prošlosti, razdieljeni cielim svietom. Njoj 
je povjeravao svoje pretrpljene muke i svoje 
bojazni za njom. A i ona je njemu kazivala, 
kako je gdjekad pomislila, da ne će doći, da 
se može štogod dogoditi, da može i umrieti, 
oh kako joj ta misao bijaše težka! O Janezu 
mu ne progovori ni rieči. Od straha? Ili je 
valjda mislila, da se je latinin samo šalio ili 
je kušao njezinu vjeru. Ta sad je veseo', ra¬ 
dovao joj se, sa Mitrom je prijatelj. 

Nije ni mjesec dana razstavljao mladence 
od bračnog dana, kada jednog jesenskog ju¬ 
tra krene Mitre u polje sa svojom staricom 
majkom. Starica čupala travu po njivi a Mi¬ 
tre gradio sam nešto medje. Kad je bilo li¬ 
po jutra, Mitre se obazre na nebo: sunce bi¬ 
jaše dobro odskočilo, moglo je biti devet sati. 
Ostavi radnju pa otide s majkom pod ma¬ 
slinu, da od-počine i štogod založi. Starica iz¬ 
vadi iz torbe polovicu sira, dobar komad bra- 
šnenice i u tikvi razvodjene kvasine, stavi 
pred sina, pa sama sjedne do njega, uzme ne¬ 
što radnje: krpe i konca, pa se svako malo- 
maša i radi svoj posao. Majka i sin ćute, kao- 
da ih je zaokupila zla misao. 

Tog istog jutra krenuo je na službu i Ja- 
nez sa svojim drugom. Kad su došli do mje¬ 
sta, gdje se putevi križaju, reći će Janez svo¬ 
mu drugu: 

Ovdje se možemo razstati. Ja ću gor¬ 
njim putem preko Oravca, a vi podjite do 
mora, pa ćemo se opet sastati na »vražjem 
putu.« 1 

Baš do »vražjeg puta« je bilo polje Mitra 
Jovova Tog jutra Janez se zaustavi i vidi na 
polju Mitra s majkom, baš kad su posjeli da 
nešto zaloze. Njega niko ne vidi, jer mu je¬ 
dva glava viri povrh gomila, što se dižu s 
jedne i s druge strane puteva i što diele polja, 
i-liti e se na jednom digne, udalji se i ostavi 
majku samu. Janez tada se skoči lagano preko 
gomile i za tili čas stajao je pred ženom. Sta¬ 
rica ne reče ni riječi. On joj pod je iza ledja, 
vješto joj uzme jagluk i krpetine, što je pred 
sobom imala, ovi joj oko vrata, stisne dobro, 
rene joj glavu nauznak i prelomi kost za 
vratom, a starica se sruši ne rekav ni: Jezus. 
Za tim Janez, kao da nije bilo ništa, povrati 
se na prvasnje mjesto za gomilu. To se je 
sve izvelo u tri časa. 

Eto do nekoliko Časaka Mitra. Vidi majku 
u hladu, gdje leži. 

— Brzo li te je obuzeo san! ma baš si mi 
zaspala, kao da noćas nisi imala kada. Majko!. 

Majka se ne ozivlje. On začuje u blizini 
zvižduk. Pristupi bliže k majci; čini mu se 
blieda. 

Majko, što ti se je, za Boga, dogodilo? 
Miče je, tura je, ali zaludu. 

Majko, majko, što ti je? bolestna si! 
Stade vikati. 

Prigne se do nje, pa je stane razgledati: 
uz to se pojave dva žandara na polju: Janez 
i njegov drug. Mitre na njihove upite nije: 
znao dati odgovora. Malo po malo sakupi se ii- 
nešto naroda iz obližnjih polja, stade šap¬ 
tanje medju njima: 

— Sto se je dogodilo? 









— Evo žandari zatekli Mitra Jovova, gdje 
zaduši majku. 

_ Uh udavilo ga njezino mlieko. Kako se 

nije Boga pobojao? Govoraše narod. 

— Ko zna, je li istina? može biti da je 
umrla i od božje, opazili pametniji. 

— Nu ti njega, kad sam ja ovdje prvi do¬ 
letio. Ja sam vidio s daleka, kako ju gnječi, iz¬ 
javi Janez. 

Seljaci su odnieli staricu na tačkama u selo, 
a žandari Mitra odveli u Kotor u tamnicu. 
Sudbeno povjerenstvo je utvrdilo, da se tu 
radi o zločinstvu, jer je pokojnici silomice 
bila prekinuta hrbtenjača . . . 

Na javnoj razpravi je bilo dosta svjedoka 
proti Mitri Jovovu. Janez je bio sustezljiv u 
svom očitovanju. To su sudci odbili na čuv¬ 
stvo prijateljstva naprama Mitru, jer se je 
ustanovilo, da su bili u dobrim odnosajima. 
»On je vidio Mitra nad majkom, vidio ga je 
i njegov drug', nije bilo tu nikoga drugoga 
osim dvojice, nu je li baš on ubio majku, zato 
ne može kazati.« Nu to kaže činjenica. 

Mitre je bio na razpravi niem. Na razne 
upite nije znao dati nikakova odgovora, a što 
je odgovarao, to nije imalo nikakova veza sa 
upitom. 

Od grizodušja, rekoše sudci, šenuo je malo 
i pameću, ako to ne čini iz lukavosti. 

Razprava vodila se j.e pred vojničkim sud¬ 
cima, jer poslie ustanka, Austrija je ukinula 
porotu i gradjanski sud u Boki. Mitrov od¬ 
vjetnik uložio je sve sile, da dokaže prirod¬ 
nim zakonima, da nije moguć takav zločin u 
obće, a napose u tom slučaju, gdje mu nije 
bilo ni najmanjeg povoda. Nu na upit držav¬ 
nog odvjetnika: je li moguće i promisliti da 
se je moglo dogoditi umorstvo starice, a da 
se izključi barem sinovlje znanje, odvjetnik 
nije znao odgovoriti. Mitre je bio osudjen 

svim glasovima, protiv jednom, na smrt, koja 
se mora izvesti na vješalima. 

Kad se je pročitala osuda, Mitre je ostao 
hladan. Janez je probliedio, a čuo se je i očaj¬ 
ni klik u dvorani. Petka je pala u nesviest. 
Odvjetnik je javio, da će se uteći kralju za 
pomilovanje. 

— Ne moj te, gospodaru, začu se iznenada 
glas Mitrov. Što mi je stalo živjeti više. 
Umrieti isto moram. A bolje je umrieti od¬ 
mah, nego umirati. 

Poslie te razprave Janez je postao muca- 
ljiv,. sjetan, neveseo. Tužio se je svome pošto¬ 
vah da ga nešto ne sladi, da on ne može 
ostati dalje na toj postaji, da bi on rada 
imati premještaj. Kada je hodio na službu, 
nikako nije htio sam »k vražjem putu«. Ob 
noć je govorio u snu, tlapilo mu se je, tako 
da njegov drug nije mogao spavati. Nu taj 
noćni govor iz početka je zabavljao Janezo- 
va druga, ali kasnije ga baci u težku sumnju. 
Janez spominje Mitra, Andju, Petku. 

— »Petka je moja, neće mi je ni vrag iz 
(pakla oteti. Ajde ti, vlaše, k tvojoj vještici 
majci,, nije ovo blago za tebe. Što si Petka 
crna? Mitre te ocrni . . . Otjeraj tu staru 
vješticu. Zmije joj iz njedara izlaze.« Tako je 
buncao kao u groznici. 

Prošlo je dvadeset i pet dana što se je vo¬ 
dila glavna razprava u Kotoru proti ubojici 
majke svoje, Mitri Jovovu. Odvjetnikov 
utok bio je odbijen, a molbu za pomilovanje 
mladić nije htio poslati, a suci ex officio niesu 
je držali potrebitom. Tog dana došao je u Ko r 
tor krvnik, da izvede krvnu odsudu. 

Izpod »Vranova brda« kad je sve naokolo 
bilo tiho, dodje u žandarsku postaju neki go¬ 
spodin, te kad se je Janezu po običaju po¬ 
čelo tlapiti, udje u njegovu sobu, upravi mu 






nekoliko upita, 11a k< 3 je on odgovori. Za tim 
se sastavi zapisnik i u jutro Janez je pod es- 
kortom bio odveden u Kotor, ali prekasno, 
da se zaprieči smrt nevinog Mitra, koji je 
tog istog jutra izdahnuo na vješalima. Zad¬ 
nja žrtva zlokobne ere, koja je skopčana sa 
imenima Roznera i Lapenne u Boki kotorskoj. 

Izpod »\ ranova brda« stoji kuća na osami. 
Imade petnaest godina, da u nju nije stupila 
ljudska noga. Kad su Mitra odveli u tamnicu, 
Petka je ušla, da sakupi ono malo novaca, da 
mu odnese u Kotor, da plati odvjetnika. Za 
tim nije ni ona više stupila, obuzeo ju neki 
strah. Pripovieđaju, da svake večeri dolaze 
dvie sjene te razbacaju sve, što je u kući. 
Zvali su susjedi kaludjera iz Savine, pa i 
onoga iz Risna, pa i fratre iz Perasta i iz 
Herceg Novoga, da zakunu, da se Bogu po¬ 
mole za njihove duše. Ali susjedi još uviek 
kažu, da kroz noć čuju zavijanje neupokoje- 
nih duša ... 

Kotor 1892 . 



36 




Ivan Šalić. 

(Pripoviest iz dalmatinskog gradskog 
života). 

I. 

— Ako dodju Rino,. Šaverij, Cvjetan ili 
koji drugi član našega kluba, recite im, majko, 
da sam otišao na biciklu, da se malko prove- 
zem. Danas sam se uželio samoće 

— A što ću reći, kamo da si otišao? 

Kud ću krenuti, ne znam stalno. Eto, 
kud me put iznese. Kako rekoh, zaželjeh si 
samoće ... 

— Kao da niesi uviek sam! Uzklikne maj¬ 
ka, pa tugaljivo nastavi: 

— Sinko, otresi se tih tvojih »englezkih« 
običaja! Svakoga izbjegavaš, osim tih klu- 
basa! Mnogi, koji te ne poznađu, misle, da si 
ohol, da gledaš s visoka, da prezireš našu če¬ 
ljad. I braća se na te tuže . . 

— Molim te, majko, o tome mi nemoj go¬ 
voriti, prekine on blagom rieči tu prodiku. 
Neka svak gleda 11a sebe. Meni se čini, da 
imam pravo, barem, na svoju osobu, te smi¬ 
jem drugovati ili se družiti, s kim me srce 
vuče. Ako otac za me upita, reci mu, da sam 
otišao na šetnju. Vratit ću se prije večere. 

Tako je Ivo Šalić svršio svoj razgovor s 
majkom, zatvorio vrata i projurio niza stube 
uzeo u dvorištu koturaču, uzjahao i brzim 
•letom proletio putem prema Slivnju, kao da 

se je bojao, da ga ko ne zaustavi na putu. 
Mnogo se je svieta, vraćajući se s polja, na 
nj obaziralo, kao na nekakovo čudo, ali on 
nije mario ni za što, ili je hinio, da nikoga 
ne vidi. 

Taj njegov, do sada neobičan, govor začu¬ 
dio je staru Salićku. On je do tada znao po 
ciele satove uza nju sjediti kao malo diete i 
o svemu razgovarati. Ona ga je jedva mogla 
»iztjerati« iz kuće, jer kad bi ga ma s kojeg 
uzroka, ili radi nenadana posjeta, ostavila sa¬ 
ma u sobi, on ne bi izašao iz kuće, nego bi 
uzeo u ruke knjigu, pa čitao do kasne večeri. 
Danas je eto prvi put, od kad se je vratio iz 
svieta, zarana izašao iz kuće. Nu to njezino 
čudjenje nije joj nametalo osobitih misli ili 
sumnja, jer nije bila baš ni sposobna za umni 
rad, za preplitanje misli i pojmova. Ovo se 
je zaustavljalo na prve percepcije. U njoj su 
vladala samo dva čuvstva: ljubav za svoju 
djecu i strahopočitanje prema mužu. Nu ovo 
zadnje čuvstvo bilo je mnogo jače od prvoga. 

Gospod ja Fortunata udala se je za svoga 
današnjega muža nekako slučajno. Dok je 
bila mlada-djevojka, govore stariji ljudi, da 
je bila izvanredno liepa. Rodom otočanka, do¬ 
lazila je često u grad »gajetom« sa svojim 
otcem ili bratom, te kad bi se izkrcali »pod 
rivu«, vidjao ju je iz svoga dućana, u kojem 
se prodavale staretine, mlad momak Ante 5 a- 
lić, pa nije čudo, što mu je zapela za oko. Cim 
je ona to opazila, prirodjenom lukavošću mla¬ 
de otočanke, nagovarala je otca, da zađju u taj 
dućan ma pod koju izliku. 

Kad su u njezinu selu posvećivali novu crk¬ 
vu, pozovu crkvenjaci iz grada glazbu, da 
bude svečanost sjajnija. Sa glazbom dovezlo 
se je i drugoga svieta, pa je došao i Salić. 
Fortunatin otac pozva ga k sebi na objed. Po¬ 
sije podne skupilo se pred crkvom silno đruž- 


tvo te zaigrali narodno kolo. Mladić razigran 
ljepotom milovidne djevojke, htio je odmah 
da je u otca zapita, ali nije imao čime, da ju 
daruje i da učini dužnosti djuveglije prama 
ukućanima. Obeća, da će se vratiti za tjedan, 
dva, i zamoliti svoga otca, da je prstenuje. 

Bilo pa prošlo. Prolazile sedmice a od nje¬ 
ga ni glasa. Djevojka nije htjela gubiti vre¬ 
mena, pa se je stala ogledati za drugom sre¬ 
ćom. 

Prošlo je nekoliko mjeseci, a ona javi, pre¬ 
ko desete ruke, Antonu Šalicu, da će proći 
mimo grad i otići u obližnju varoš s otcem, da 
se vjeri za nekoga posjednika. Na tu viest 
Antun nehajno odgovori: »Dobro prošla!« 
Nju taj odgovor kao da nije smeo, jer se je 
izkrcala na isto mjesto pod rivu, baš prama 
njegovu dućanu. Cim ju je on opazio, gdje 
izlazi iz broda, nametnula mu se misao, da 
umakne u dućan, ali nije mogao: ostao je pred 
dućanom usupnut, začudjen htio ju vidjeti. 
Ona se nije krila, nego posmješkom na licu 
pristupi bliže, kao da će u dućan, a za njom 
i otac. Dok se je djevojka pozdravljala i od- 
krivala liepi niz svojih bielih zubića pred 
mladićem, pristupi djevojčin otac i uđje u 
dućan, te će ozbiljno mladomu trgovcu: 

— Moj šijor Toni, ako je Vi mislite uzeti, 
eto Vam je; ako ne, nemojte da djevojka gubi 
sreću! I drugi se za njom ogledaju. 

Jesu li djelovale te rieči ili djevojčin čar, 
komu se nije mogao oteti, ili to oboje, budne 
da se je.Salić odlučio kroz mjesec dana vjen¬ 
čati djevojku. Nakon vjenčanja počela je u 
toj kući sreća pjevati. Uza svu Antonovm 
okretnost i oštroumlje, da nije slučaj nanio 
Francuza u njegov dućan, da ga nije slučajno 
ponudio svojim vinom, a da ovaj razigran tim 
vinom, nije dao Antunu na vjeru deset tisuća 
forinti, da mu nabavi vina, ne bi on bio ni- 







kada udario početak: velikoj vinskoj trgovini,, 
niti bi u trideset godina stekao grdan novac. 

Fortunata se je čudila tomu velikomu na- 
predku svoje kuće. Ona nije znala, kako joj 
muž može na godinu prometom od nekoliko 
stotina barila vina dobiti toliko tisuća forinti. 
On joj nije ni davao računa, niti je o tim 
poslovima govorio. Ona je nastojala jedino 
oko kuće, a za sve drugo mislio se je on sam. 
Muž je pred njezinim očima bio velik, do 
čega njezina pamet nije mogla doprieti, pa 
mu se je i sliepo pokoravala. Svaka njegova 
želja, njegov mig za nju bila je zapovjed. 
Djecu je ljubila, ali ta ljubav bila je podložna 
pokornosti prama mužu. Ona se nije smjela 
prtiti u njihov odgoj. Sve je vodio on sam. 
Dva starija sina od nedavno je poženila u 
bogate kuće, prama otčevoj želji. Ostao joj je 
od sinova sam Ivan, mladić od dvadeset i če¬ 
tiri godine. I dok je osjećala neko strahope- 
čitanje prema dvojici starijih sinova, valjda 
s toga, što su se oni prema njoj i držali uz¬ 
višeno, ili jer je opažala da Antun sam s nji¬ 
ma postupa kao s drugovima, a ne kao s dje- 
Mm, prema mladjemu je bila nježnija i briž- 
ljivija. Nu tu svoju nježnost nije smjela da 
pokaže, jer je Antun bio strog, nije htio da se 
djeca »razmažu« a ona nije umjela nego — 
slušati. 

Uspjesima svoga Antuna bila je zadovolj¬ 
na. On je postao prva ličnost u gradu, a kad 
se je bacio u borbu za narodnu stranku, jer 
je to bilo u modi, jer su svi njegovi prijatelji 
pripadali toj stranci, jer je vodja talijanaša 
njemu dosta smetao, postade i načelnikom, 
čim je narodna stranka došla do pobjede. Ta¬ 
da su ga uhvatili prijatelji da barem, kao na¬ 
čelnik, kad nije htio kao predsjednik trgova¬ 
čke komore, podpiše svoje ime Salić, a ne 
Salich, kao što su se već stala pisati i nje¬ 


gova djeca. Nu on nije htio popustiti. Imena, 
govoraše on, valja pisati, kako su u starim 
maticama, ibez obzira, kako te puk zove. Za 
njegova načeinikovanja nije »šijora« Fortu¬ 
nata nikada s mužem otišla na predstave, 
uviek ju je zamienjivala jedna kći. Ona se na 
to nije tužila, i ako nije shvaćala, za što ju 
njezin Toni zapostavlja. — One su mlade, pa 
neka uživaju, govorila je prijateljicama. 

— One bi mogle poći s braćom . . . go¬ 
vorile bi prijateljice. 

— Znate, da Toni nije lud; zna on što radi. 

Tako bi presjekla svaku kritiku o mužev- 
ljevu postupku. Baveći se javnim poslovima 
opazio je Ante Šalić, da njegovi domaći ne 
napreduju, te se odreče načelničtva, ponu- 
djena mu po drugiput. 

Tom prigodom dobio je vitežki red za za¬ 
sluge. 

Kao što su rastli njegovi dohodci, tako je 
i on postepeno uvodio sjaj u svoju kuću, tako 
da se je gospodja Fortunata nakon dvadeset 
godina bračnog života našla u velikoj palači, 
najljepšoj u gradu okružena mnogobrojnom 
služinčadi, kočijama na razpoloženje, što joj 
je svak zavidjao. 

Salić je svu djecu odgojio za trgovinu. 
Prvu dvojicu, jer ni jesu htjeli ni mogli drugo 
učiti, a Ivana, da ne bude različit od drugih, 
protiv njegove volje posla takodjer najprije 
u Švicarsku, pa u gradačku trgovačku aka¬ 
demiju, zatim u London. 

Prekinuo je njegove mladenačke osnove 
da postane umjetnikom ili barem arhitektom. 
Iz načela, da djeca moraju biti u svem je¬ 
dnaka, pa i u odgoju, htio je da i treći bude 
trgovac. Kad se je Ivan vratio iz svieta, te 
stao raditi uz otca, rekbi da je stari odustao 
od spomenutog načela jednakosti prama svi-' 
ma, jer je mladjemu davao samo polovicu na- 

grade, nego ostaloj dvojici. U tome je 
Ivica nazrievao neku pristranost sa otčeve 
strane. 

Tim više, što je on radio barem koliko i 
ostala braća, ako ne više; on je tu bio ne 
mladji sin, nego činovnik tvrdke svoga otca, 
on je mogao uz bolju plaću i manji trud i u 
drugoga više da zasluži. On se jednom naj¬ 
smjernije na to i potužio; otac mu je doduše 
povisio plaću, ali je zato ostaloj braći povi¬ 
sio dvostruko. Rekbi da je već stari Antun 
osjećao neku razliku ćudi u Ivici, koji, i ako 
je bio vrstan radiša, ipak se nije baš izvan 
ureda mnogo zanimao za trgovinu; bavio se¬ 
je radje slikanjem i rezbarijom, a najviše 
čitanjem. Hrvatski je najslabije poznavao, 
kao svi u kući, ali je zato umio i talijanski 
i njemački, i francuzki i englezki, nu ne 
samo jezik, nego je poznavao i dotičnu knji¬ 
ževnost. 

Kad se je vratio iz Londona, postao je čla¬ 
nom čitaonice, jer je tak© želio otac, ali u 
nju nije zalazio, nego jedino u vrieme po- 
klada. U političke razmirice građa nije se 
htio uplitati. To ga je i dielilo od njegove 
braće, koji su zaigrali kolo u narodnoj stran¬ 
ci. — i bili njezini stupovi. 

Pošto bez prijatelja nije mogao živjeti, 
pošto je osjećao u srcu neku prazninu, nakon 
malo mjeseci, što je proživio gotovo sam u 
rodnom mjestu, bez saobraćaja s ikim, os¬ 
nova sa nekoliko znanaca veslačko družtvo 
bez stranačke ideje, jer su članovi bili sva- 
kakova narodnostnog uvjerenja, a malo zatim 
ti isti članovi ustrojiše i koturaški klub, te 
bi svake nedjelje polazili na izlete. To je do¬ 
sad bila jedina Ivičina zabava. 

U obćenju odavao je neku osobitu finoću 
manira, koja sa svoje neobičnosti, mjesto da 
mu pribavi poštovanje, pribavilo mu je samo 


.zavidnike, ogovaratelje i neprijatelje. A to 
je sa svim obično u pokrajinskom gra¬ 
diću, gdje prijatelji o-bće medjusobno nekom 
osobitom povjerljivošću i familijarnošću 
s toga.su ga mnogi scijenili ko ohola i nepri- 
stupna mladića, a neki mu zavidjali položaj, 
i tako je stekao i nehotice silu potajnih pro¬ 
tivnika, medju koje je mogao ubrojiti i svoju 
braću. 

Toga poslie podneva, po sata nakon što je 
Ivica izišao iz kuće, sestra mu Flora potraži 
ga najprije u sobi pa kod majke: 

— Kamo se je zavukao Ivica, mamo? Evo 
mu dolaze prijatelji. 

— Otišao je, kćerce, malo prije na 
šetnju . . . 

— Čudo . . . Odgovori djevojka, žureći 
se iz sobe, da otvori mladoj gospodi, što su 
stajala pred vratima. 

— Zaludu su se potrudila mlada gospoda 
ovamo. Ivice nema kod kuće. Kaže mama, 
da je izišao malo prije na biciklu, reče Flora 
otvarajući vrata i pružajući ruku trojici po¬ 
znatih Ivičinih prijatelja. 

Mladi ljudi pogledaše se izrazitim pogle¬ 
dom, kao da im je nešto sunulo -kroz glavu, 
pak se stadoše smješkati. 

— Ne drži gospodu na vratima, javi se iz¬ 
nutra gospodja Fortunata, neka izvole unići. 

— Hvala, gospodjo, nemamo kada, ozove 
■se prvi Filip. 

— Oh, to si ti, Filipe. Unidji, unidjite. 

Prijatelji udjoše u sobu, gdje je obično 
njezin Antun novine čitao i gdje su se pri¬ 
mali samo domaći prijatelji. 

— Rekao mi je Ivica, ako dodjete, da vam 
kažem, da je otišao malo kroz polje, da naj- 
voli biti sam. Nešto mi se pričinio snužden. 
Da, on je obično takav. 



Da nije pošao u Slivno? zapita napro¬ 
sto Rade, namigujuć ostaloj dvojici, da se 
gospodja ne sjeti. 

— Ne znam, nu govorio mi je, da ste jučer 
tamo bili, pa ste se zabavljali. Ali da je bilo 
odviše svieta ... 

— A nije rekao, kada će se vratiti? upita 
Rade. 

— Nije, ali mislim da će brzo. A kamo ste 
se vi uputili? 

— A eto nikamo. Vi znate, da on krmani 
našom ladjom. 

Poslie podne udarati će pred čitaonicom 
glazba; hoće li Gizela na šetnju ? upita Flora 
Radu Ćojkovića nudeći najprije njemu čašicu 
starog prošeka, pa drugima. 

Ja mislim da hoće. Ali zašto ste ovo 
donieli ? Onda moramo zadimiti... a dolje 
nas čeka ladja ... 

Neka čeka. A što ne ćete i vi da slušate 
glazbu ? 

— Hoćemo. Slušat ćemo iz daljega. Mi 
ćemo se vozati uz obalu. 

To je liepo. Da je Ivica kod kuće, go¬ 
tovo bi, mama, mogli i mi u našu ladju 

77 P a možete isto. Tako ćemo primamiti 
i Gizelu. Molim gospodjice, ako je Rena slo¬ 
bodna, pošaljite je u nas, da javi to Gizeli. 
Ona će rado doći. 

— I ja mislim, potvrdi djevojka i nasmješi 
se mladomu doktoru prava Filipu Rubiciću. 

Ovaj je shvatio izraz toga pogleda, te pri¬ 
hvati : 

— Ala ste vi djevojke, gotovo bih rekao, 
zlobne jedna drugoj. 

Oprostite, ali nikada, koliko vi mužkar- 
ci. Ako imademo mana, to smo od vas nau¬ 
čile. Mi smo onakove, kakove nas vi stvarate.. 
Mi smo sve, što od nas zahtievate. 


44 


i 

\ 



—■ Vi filozofirate, gospodjice, dometnu lje¬ 
karnik Šaver, koji je do tada šutio kao nijem. 

— Oh, hvala Bogu, da vam se je razvezao 
jezik, da vam barem mogu čuti glas. Mislila 
sam da ste se zakleli ne progovoriti s nije¬ 
dnom djevojkom. Ne mislite, da ću joj ka¬ 
zati ! Nu nemojte da koplimentirate. 

— Pa još kažete da ste vi onakove, kakove 
vas mi želimo! Rade, bi li ti želio ženu filo- 
sofkinju? 

Rade je ustuknuo na ovo pitanje. Nije se 
nadao, da će se na njega adresati odgovor 
gospodjici. Nu Flora je razumjela. Htjela je 
odgovoriti: Radova će žena biti, kakovu on 
htjede, ali se savlada. 

— Moja žena neka bude što hoće, umjetnik, 
filosof, što mu drago, samo kad me ljubi, od¬ 
govori Rade nakon male stanke. 

— Pravo! pljesne rukama Flora, sva ve¬ 
sela u duši, što se Rade nije zabunio. 

— Oh kad bi mi mogli stvoriti djevojke po 
svojem kalupu, kamo sreće! A kad tamo mi 
moramo da udesimo same sebe po njihovu! 
Smrsi Saver gledajući u pod . . . 

— Oho! Sad razumijem. Svadili ste se s 
Marijom: neće to dugo potrajati. Vjerujte 
mi, ona vas čisto voli, tek bi se htjela osvje¬ 
dočiti ljubite li i vi nju . . . 

— Drugi mi pak kažu, prekine Saver Flori 
rieč, da je ona fina ukusa, pa da bira, jer joj 
može biti . . . Ona je dosada i odbila neke . . . 

— Sreća vaša! 

— Zlatna muha . . .! htjede upravo gospo¬ 
dja Fortunata da lane na seljačku, ali je kći 
na vrieme shvati, zacrveni se u licu i prekine 
joj rieč. Ajde mama, ti je ne poznaš, molim 
te . . . 

Uz to bane služkinja Rena na vrata i javi, 
da je gospodjica Gizela spremna, te da samo. 
čeka brata da đodje po nju. 







Ustanimo svi, predloži Saver, pa ćemo 
čekati gospodju i gospodjicu dolje pred ku¬ 
ćom. Dok se spreme, doći će i Gizela. 

Mladi prijatelji ustadoše. Majka i kći spro- 
vedoše ih do vrata, obećavši im, da će kroz 
malo časa biti gotove. 

— E, moja Flora! uzdahnu stara, kad osta¬ 
doše same; — da je ovakav mladić naš Ivan! 
On ti u družtvu samo šuti. 

— A što ti, majko, znadeš ? ti niesi ni¬ 
kada bila s njime. On govori malo, ali fino, 
Ivad smo tu onomadne bili pozvani u konsula, 
gospodja se je raztapala od milinja, slušajući 
ga govoriti francuzki, njemački — sve jezike. 
Pa da čuješ kako on govori o glazbi, o lite¬ 
raturi ! A ovi drugi, ovo su prostaci . . . 

—■ I Rade ? 

Rade je vidio malo više svieta, ali i on 
se prilagodjuje družtvu. To mi je jedanput 
sam Ivica rekao. 

Hvala Bogu da barem neko u kući o 
Ivici dobro govori. Svi su ostali protiv njega! 
Tako zamrmlja gospodja Fortunata i otide u 
sobu da se presvuče. 

II. 

Ivica nije ni mislio, kad je otišao iz kuće, 
da će puteni sresti toliko svieta. Nizali se pa¬ 
rovi zaljubljenika, ne samo uz cestu, nego i 
poljskim puteljcima, pače ih je bilo i pod ma- 
slinam, te uz veseo razgovor nešto i užinali. 
Činilo mu se, da svaki, koji ga pogleda, nešto 
za njim mrsi. 

— Lako njemu, kćerce moja, govorila je 
neka seljanka svojoj kćerci, može mu i biti. 
Imade u njegova otca na vagone sve zlatnih 
i srebrnih novaca, a gdje su puste kuće i 
zemlje! 

— Ima, u zao čas mu bilo ! nadovezao bi 
neki težak, što se propio i prokartao svoje si¬ 
romašno otčinstvo, — ima da, a otac mu se 
želio palente najesti. A da se je trudio, ne bih 
ni mario! Ono komad dućančića nije moglo 
pravedno da dade onoliko blago. Koliko je 
sirota ucvilio! . . . 

— Proklete mu bilo, nadoda drugi, a meni 
nije htio uzajmiti sto forinti. Rekao je da 
nema, neimao, ako .Bog da! A sinovi će mu 
spucati sve sve, ne boj se! 

— Ne nadaj se ti u to. Doniela je onomu 
starijemu prva žena, pa je doniela i druga, 
a onomu drugomu tast daje na godinu dvie 
hiljade, a kad on umre, primiti će dio kao i 
braća. A sad ovaj treći, kažu da se ženi za 
onu vražju, kako se ono zove, što joj je bio 
otac od asikuracije i prezident od banke. 

— Galera. 

— Da Galera, ali se piše Tičić. I ona će do¬ 
meti barem sto hiljada, kako sviet govori. 

— Sve blago vrag kupi na jednu hrpu. 
Kažu, da će pak brat te male Tičićke uzeti 
Šalićevu kćer, onu mladju. 

— A i nema nego nju doma. Ona se je 
druga udala isto u bogato . . . 

Mladić ne ču svega ovoga razgovora, nu 
poznavajući ćud toga svieta, u kojem se sam 
rodio, domišljao se, da će za njim govoriti, i 
to oni isti ljudi, koji će mu sutra pružiti ruku, 
moliti ga bud što, klanjati mu se do crne 
zemlje, blagosivljati ga . . . Eh, takav ti je 
taj narod! 

Na sve ovo nije imao kada da putem raz¬ 
mišlja, njemu se žurilo prama meti. Nikada, 
mu se nije činilo da je nestalniji na biciklu, 
što danas; bojao se je da ne zapne o kakav 
kamen, da ne ljosne o žemlju,-ta i bolji kotu- 
raši od njega slučajno su se strovalili i na- 









Eh, odkada sam se rodio, stade da misli, 
uviek me neka zla kob prati, pa ne bi bilo 
msta neobmno da i padnem, što mjesam ni- 
ad, Nu sad samo brzo, još ovo malo puta iza 
mosta. Sad valja polaglje. Opasno je. 

• • ■ Ovdje je htio saći sa bicikla, ali se 
predomisli, ostane na njem i svom pomnjom 
nastojaše izbjegnuti onomu kamenju po- 
sijanu po nizbrditu strmu putu. Kako se je 
približavao selu Slivnju, sve je to manje 
svieta sretao. 

. Sad se J e osjećao slobodniji. Kad je bio 
lzpod samoga sela, na obali riečice, stane, sa- 
dje sa bicikla, nasloni ga o drvo, zapali ciga¬ 
retu fina neumskoga duhana, pa pogleda'na 
uru. Pet i po. Još imade dvie ure sunca. Bog 
zna, da li me je već opazila Ivula. Za pet ča- 
šaka sam u nje . 

I onda je opet uzjahao put sela. 

_ Ivula ga je opazila s daleka. S početka 
nije mogla, vjerovati svojim očima, da je baš 
on, htjela je uvjeriti samu sebe, da on to nije 
a i sto bi on k njojzi dolazio . . . ? Ono je bila 
prosta sala. Kad pak opazi, gdje zbilja ulazi u 
vor, gdje je ona stanovala, izadje navrh stu¬ 
ba, sto su vodile izvana u kuću. Stane, a on 
se okrenu prama njoj, duboko se pokloni, dig¬ 
ne bielu kapicu, a desnom pridrži koturaču. 

— Pa to ste sbilja vi, gospodine Saliću! za¬ 
poče iznenadjena djevojka, a ja sam mislila 
da se vi jučer šalite! Vjerujte mi — j a sam 
mislila, samo na šalu . . . Oprostite. 

. 77 °P r °stite vi, gospodjice, ali te me vaše 
nea u velike uznemiruju. Kako mislite, da bi 
se ja uobće tako i mogao šaliti! 

. ^ ve J e f ieči mladić izgovarao nekim bol¬ 
nim, gotovo sentimentalnim naglaskom, tako 
da se je Ivula uznemirila. Pomislila je, da se’ 
je uvriedio. 


m 

— Molim vas, nemojte se srditi: vidite, ja 
sam priprosta djevojka, ne umijem govoriti 
gospodski. Nije me otac mogao dati na visoke 
škole, ni poslati u otmjena družtva. 

Nu mladić, tek što je naslonio koturaču pred 
vratima konobe, izvadi iz vanjskoga džepa 
prsluka pomno u papir omotanu kitu cvieća. 

— Je li, gospodjice, tko kod kuće? 

F Jest, majka mi i mala sestra ... 

— Vi ćete dozvoliti da užadjem. gore; te da 
održim svoje obećanje . . . Ovo sam ja savio. 

Pa nije trebalo baš da se žurite odmah, 
kad ste htjeli da malenkost, koja se daruje 
svakom mladiću, ovako obilno uzvratite 

I ona se zacrveni do ušiju. Ta rumen učini 
je još ljepšom. 

. Nije joj bilo ni punih sedamnaest godina, a 
bila je već podpuna razvijena djevojka. Nizka 
stasa, velikih dubokih očiju a crnih poput ug¬ 
ljena, iz kojih je bljeskala neka žuta vatra, i 
nad kojima svile se duge i guste obrve izpod 
prostrana čela. Dugu vranu kosu spustila niz 
pleća, bieli vrat kao da je od mramora. Na 
crnomanjastom licu izpod punih jagodica, kad 
bi se nasmijala, pojavile bi se dvie jamice, ko¬ 
jih se mladić nije mogao dovoljno nagledati. 
Iz nje je prodirao neki ugodni miomiris, a glas 
joj" zvučio kao glazba. Bila je odjevena u bielo 
priprosto odielo, a na ruci je imala srebrnu 
narukvicu, jedini luksus, što joj ga na krizmi 
darovala kuma. 

_ Kad joj se je Ivica približio, ona je stid¬ 
ljivo pružila ruku, primila kitu cvieća i nekom 
stravom, da ne bi obezčaštila dar, priniela je k 
nosu, a on se je zagledao u nju. Bio je Ivan 
za cielu glavu viši od nje, tankovit dočim mu 
braća i sestre bijahu svi krupni. Bijaše mla¬ 
dić crnkast, upalih, ali živih očiju, velika nosa. 
Nu taj nos bio je na liepoj glavi očita nepra- 

vilnost. Tu nepravilnost niesu mogli da po¬ 
kriju ni brci, jer još nedorasli i nerazvijeni. 

Kad joj je ponudio cvieće, ona je stala raz¬ 
gledati cviet po cviet — kao da u njima čita 
ljubavno pismo, ili gatanje sladkih sanja. Nije 
imala srca, da ga pogleda, jer joj se činilo, da 
on nju odviše pomno posmatra, pa se je bojala 
zateći ga u tome. Oborenim očima zapita ga: 

— A jeste li vi ovo cvieće ovako razpore- 
dili ? 

— A da ko? 

— Pa što kazuje ovo cvieće? 

— Meni je vaš jučerašnji cviet nešto pri- 
šapnuo, što me je noćas u velike blažilo, a to 
cvieće neka danas govori vama, što sam mu 
ja pri šapnuo . . 

— Onda ste se Vi šalili . . . 

— Meni se čini, da je Vama do šale. Za što 
bih se šalio . . .: 

— Umetnuli ste i narančin cviet... a to 
ste mogli jedino od šale, ili jer ne znate, što 
znači ? 

— Gospodjice, nemojte tako: ja znadem 
značenje toga cvieta, a vjerujte mi na poštenu 
rieč, niesam se šalio. 

Svečani ton njegova govora nešto je smeo 
djevojku. Sva zažarena u licu, nije znala, što 
bi progovorila. Zatim digne glavu, pogleda ga 

u oči. 

— A što ste uradili od siromašnog cvieta, 
za kojim ste toliko čeznuli? 

— Stavio sam ga u vodu, da traje što je 
moguće dulje, pa kad se osuši, spremit ću ga.. 

— A ne ćete ga baciti? Cviet je nekakva 
trava, a trava, kad se osuši, ne vriedi nego za 
vatru. Nu ipak, ja ću ovu grančicu naranče za¬ 
bosti u zemlju; ako se primi, bit će dobro . . . 

-— Ne treba da se primi u zemlji; dosta da. 
se primi u srcu . . . doda galantno mladić. 

Oni su još na »solaru« pred kućom. Uz »so- 
lar« pred svakom težačkom kućom stoji sje¬ 
nica. Na dva visoka koca, što dopiru do visine 
samoga solara, imadu još dva druga koca, na 
koje ljudi naslažu sukan, lozja, kiča tankoga 
drvlja. Pod tom sjenicom težaci u večer raz- 
prte živo, osobito u vrieme kiše i kad nose 
mast u konobu; po njoj pak žene prostiru 
rublje. 

Ivula je na tom solaru držala nekoliko stru¬ 
kova raznog cvieća u posudama. Sada joj se 
nametne misao, da posadi odmah pred njim 
narančin cviet. pa laganim korakom, jer je bilo 
uopće opasno stati na tu sjenicu, stupi na nju. 
da se dohvati posude. On ju je mehanično 
sliedio. Ona se prigne da dohvati criep, a sje¬ 
nica pod njihovim nogama Stade se spuštati. 
Čuo se je jaki očajni ženski krik. Izletila je 
majka, maja Milica, dvie žene iz susjedstva. 
Nastalo zapomaganje, vika, plač. Majka da će 
u jedan mah skočiti dolje, kad tamo, mladić 
već prihvatio djevojku, ko u zagrljaj. 

— Malo vode, viknu predajući je majci u 
ruke. Nije joj ništa, samo se je nešto prepla¬ 
šila. 

Čim su je poškropili .svježom vodom, ona 
se je odmah razabrala, te joj je začudno bilo, 
da je sada u majčinu naručaju. 

— A gdje je on? prošapta. 

— Evo me, gospodjice, ne bojte se, nije 
ništa. 

Ona se je lako nasmijala. Mladić bijaše blied 
kao krpa, nu kad je opazio, da se ona smieši, 
počela mu se vraćati krv u lice. 

— Ajde, kćerce moja, gore, ti mi sva drh- 
ćeš, počela je majka. Prokleti i ovi s o 1 a r i i 
tko ih je napravio! Ah vratimo se .mi u grad 
Sada, kad dodje Mato, biti će vike. Ti znaš 
.kakav je on. 

* 

Mladić je osjetio, da je njegova prisutnost 
samo na smetnju, pa se je htio oteti, a sam 
nije znao kako. Sto misli vrzlo mu se je po 
pameti. Htio je baciti svu krivnju na sebe, ah 
kao da je izgubio hladnoću krvi, svoju običnu 
prisutnost duha. 

— Gospodjice, žao mi je, što se je sve ovo 
dogodilo, a s moje krivnje; rekbi, da me zla. 
kob prati . . . 

— Sto ste Vi kr ivi, da je ona nepromišljeno 
otišla ina sjenicu, a da je sjenica gnjila? Pre¬ 
kine ga stara. Hvala Bogu, kad nema nesreće. 
Sve zlo ot'šlo kud i ovo. 

— Tu mu je malo odlanulo, pa prihvati: 

— Ajdete vi gore, neka gospođjica nešto- 
uzme da se razabere . . . 

— Ja sam se već razabrala; no 'kako će te 
se vi u grad vratiti. Još ste nešto bliedi. 

— Ne bojte se zbog mene. Imadem ja svo¬ 
ga konja. Tek nemojte da se srdite. 

— Kako bih? 

Pogleda ga ukornim očima, kao da mu je 
htjela kroz pogled usuti u dušu žar svojeg 
nevinog, ali jakog prvog djevojačkog čuv¬ 
stva. 

On se je udaljio, tek je osjećao neku bol, 
neku neizrecivu prazninu ,u srcu. 

Još se nije počeo hvatati mrak, a on je bio 
već u svojoj sobi nad obalom. U kući nije bilo 
nikoga, zatvorio je sam prozore, pa se je spu¬ 
stio u dubok fotelj i zamislio. 

III. 

Njezina slika nije mu mogla nikako iz pa¬ 
meti. Večeras je s njome trećiput govorio, i 
ona ga je svojom čarnom pojavom već svega 
osvojila. Kako je drhtala u njegovu naru¬ 
čaju ! 

Više je ona trpjela zbog njega, nego zbog 
sebe. Strava, ju je uhvatila, da se u ovoj ne¬ 


sreći njemu štogod ne dogodi, a za sebe kao- 
da nije ni marila. To je on opazio na njezi¬ 
nom licu, to je nehotice odala krikom, kad 
ga je uhvatila da ne 'bi pao . . . Bez sumnje 
— ljubi ga . . . 

U sobi se nije skoro ništa više razabiralo, 
i ako je neko slabo sutonsko svjetlo prodiralo 
kroz zastore prozora. Nu. njemu se nije dalo 
ustati i upaliti svieću. Činilo mu se, da do¬ 
piru do njegovih ušiju zvukovi glazbe, što je 
još udarala na drugom kraju obale. Ti su 
zvukovi budili u njegovoj duši davno zamrla 
čuvstva, čuvstva iz prošlosti. 

Od prve mladosti čeznuo je za nekim ide¬ 
alom: osjećao je potrebu, da ga netko ljubi. 
Tražio je nešto sebi srodna, da ga shvati, da 
ga osvoji. 

Nizale mu se u pameti uspomene iz pro¬ 
šlosti ; živo je gledao pred sobom sve ženske 
slike, s kojima se je upoznao daleko od domo¬ 
vine, ali nijedna nije mogla da ga oduševi. 
Mnoge je dapače prezirao, jer je u njima pro¬ 
niknuo nehaj prama onom idealu,- što ga je 
bio zasnovao u svojoj pameti. Dok je bio u 
Gracu, dvakrat je mislio, da je posegnuo za 
pravim idealom, ali na koncu, protiv svoje 
volje, morao se razočarati, morao je vidjeti, 
da je nježnost prve djevojke bila samo strast, 
da njezina zamama nije drugo nego draže¬ 
ni e. nizkih osjećaja; njezina ga je uspomena 
poticala na srdžbu, a i na grizodušje, što se. 
je dao zavesti. Druga mu je odkrila sebičnost 
djevojačke duše. Uvidio je, kako sirene znadu 
vješto zaplesti mrežu da uhvate ,bezazlena 
mladića, naročito sina bogate obitelji . . 

—- Boze moj, što nije Vilma, tako se je 
zvala gradačka Njemica, kći nekog financijal¬ 
nog savjetnika, učinila da ga primami k sebi, 
a on tada nije toga ni opazio!! Uvjerio se na¬ 
pokon na vlastite oči, da je njezina ljubav var— 




ka, da ona umije i trojici i četvorici govoriti 
iste stvari, odavati ista čuvstva. Oh kako ga je 
bolilo to razočaranje! Težko mu bilo pri duši 
ostaviti je. zamrziti tu zmiju, koja mu je tro¬ 
vala mladost. Tada je vidio, da nisu baš ni 
najgore one djevojke, koje nose najgore ime. 
Dvije godine boravka u Londonu razhladilo 
je njegova žarka čuvstva. Tu se je naučio ne-' 
koj proračunanoj hladnoći u saobraćaju sa 
svakim; mjerio je rieči, kaošto i korake. Sje¬ 
ćajući se razočaranja pretrpljenih u Gracu, 
čuvao se je pobližih poznanstva tih »otmjenih« 
djevojaka. Pa i kad se je vratio u domovinu, 
nastojao je živjeti spram istih načela, zato 
nije zalazio ni u one obitelji, kamo su ga upu¬ 
ćivali obiteljski odnosi, ili sveze iz mladjih 
dana. Izbjegavao je svakoga. Ono malo. dru¬ 
gova, s kojima je obćio, uživali su u njegovu 
družtvu. Njegova duhovitost, zdrav humor i 
govorljivost nadmašivaše ih sve zajedno. Nu 
čim je bio primoran da govori u pomješanu 
družtvu, tada bi se uozbiljio; nisi mu mogao 
izbiti šaljive rieči. Njegov govor naličio je 
tada govoru hladna Engleza. 

Deset mjeseci prolazio mu život jedno¬ 
stavno, mirno; ali u toj mirnoći, kad bijaše 
sam u sobi, osjećao je da mu nešto i manjka 
i treba. Sport ga nije mogao zasititi, pa se 
bacio na umjetnički diletantizam, kojemu se 
je bio podao još u Engleskoj. Tamo je svake 
nedjelje risao, ili rezao nešto na veliku sa¬ 
blazan njegovih ukućana, samo da mu prodje 
dosadni englezki svetačni dan. Pošto ga sada 
nije toliko zanimalo ni slikanje ni rezanje, ra¬ 
dije bi čitao, ili izvodio na tamburici pozna¬ 
tije komade talijanskih ili francuzkih opera. 

U tom jednostavnom životu zapelo mu oko 
za Ivulu. Slučaj ga upoznao s njome, za izleta 
sa drugovima na neku narodnu svečanost. Ona 
je bila medju sakupljenim svietom. Drugovi 

njegovi davno su je poznavali, pa se približili. 
Držala je cviet u ruci. Zamolili je, da daruje 
onomu, za koga ga ubrala ... • 

Nu ona ga nije ubrala ni za koga. 

— Onda darujte ga nama. 

— Svima ne mogu. 

—• Jednomu. 

— D a m m i • q u e 1 f i o r, dammi q u e 1 
f i o r, e d i o t i d a r o i 1 m i o c o r. 

Ona pogleda naokolo i pruži ga Ivanu Sa liću. 

To je bilo sve. Na rastanku joj je nešto la¬ 
gano šaptao. Ivo znade, je li razumjela...? 
Ko znade, je li ga baš čekala! . . . 

— Bože moj da nije i ona, kaošto su bile 
one druge!? Ali to nije moguće. Ivoketerija 
nije jača strana naših djevojaka . . . Liepa je, 
a i čuvstvena. Nu čija će biti? Moja, moja . . . 

Na te rieči stresao se je. Stotinu misli na¬ 
valilo na njega, kao zimska bujica, da ga za¬ 
guši: A otac! a rodbina! a sama djevojka! On 
se.je silno bojao otca. Predvidjao je, da mu 
ne će biti nikako s voljom, da uzme koju hoće. 

Sada se je prenuo iz tog snatrenja, da opet 
za časak slika djevojke oživi pred njime još 
svjetlije, da ga zamami . . . Današnji pri¬ 
zor kobi na zlo, ali ipak ostavlja u njegovoj 
duši neki ugodni osjećaj, jer imade u životu 
i sladkih boli. Kad su ono lagano padali skupa 
sa sjenicom, kao da su se spuštali, ili da su 
tonuti u more — zagrljeni . . . Divna je to sli¬ 
ka, negdje ju je vidio. Mornar je utekao iz 
ruku grabežljive smrti, moru se nije dao pro¬ 
gutati, ili se ono zadovoljilo žrtvom njegovih 1 
drugova: on je sretno izplivao na golu stienu, 
okolo koje sa svih strana biju valovi. More 
je još uviek bielo, vjetar buji, a njemu se čini 
da čuje neku melođijoznu glazbu, neki zbor 
djevojačkih glasova. More se je. stalo tišati 
Iz donjih odaja morskoga carstva ti glasovi 
sve jasnije dopiru do duše izmorena mornara.. 





Napokon iz sredine mora eno se diže djevojka 
razpuštene kose, bosonoga, goli joj i vrat i 
prsi, te mu pruža ruke, mami ga k sebi. On se 
zagleda u njezine krasne oči, pruža joj svoje 
ruke, hoće da je se dohvati i sa litice stade se 
spuštati prama njoj, silaziti u njezino car- 
*t v .° ' ’ Ta se fegenda danas ko obistinila. 
Nije li on taj izmoreni mornar na litici, oko 
kojeg biju valovi svakojake strasti, zlobe i 
opačine ljudske, da ga zavedu? Nije li se on 
tezkom mukom oteo iz zagrljaja toga mora, 
iz kojeg se pojavja čarna slika Ivule. . ., da 
ga zamami ? Ne ... da ga uvede u carstvo po¬ 
ezije . . . 

N takov u maštanju mladić nije ni 
čuo .da su .se otvorila kućna vrata i da su se 
vratili, majka i sestra sa šetnje uz obalu pred 
čitaonicom, te da je sestra stupila u njegovu 
sobu, domislivši se, da je on unutra, pošto je 
vidila s obale zatvorene njegove prozore. 

A što radiš, ovako u mraku? započe ona 
odmah, i ne nazvav mu »dobru večer«. Čini 
mi se, da si se rano vratio sa šetnje, pa sam 
ti se nadala, da ćeš banuti k nama. 

— Gdje ste bili? 

Bili smo u »c anot u«. Vozali smo uz 
■obalu, dok je glazba udarala pred čitaonicom. 

— Tko je bio s vami? 

— Ta znaš, tvoji drugovi. 

— I Rade . . . ? 

.. P a > i Rade, došli su po tebe, a kad te 
nije bilo, pošli.s nama. Bila je i Gizela. Dok 
je o\ako govorila s bratom, Flora je sama pri¬ 
stupila k stolu i nažgala svieću: 

—- Da se barem vidimo ! reče. Dobra večer! 

Nastade mala stanka. 

T - Bi šutiš; tebi kao da jeste nešto. A što 
ti je razbijen cviker? Da niesi pao s bicikla? 

Rao mi, pa se razbio. Ta znadeš da je 
staklo krhko — kao 

—■ A danas smo cielo vrieme govorili o 
tebi. Silno te hvale tvoji prijatelji. Gizela 
je bila sva ushićena. Rekla je, da takova 
gentlemena još nije bilo u nas. Tvoja 
ozbiljnost svakomu se svidja. Tek u tebe 
je jedna mana, ne voliš g'bspodjica . . 

Ivan je šutio. 

Ajde, da, progovori; da niesi bo- 
lestan? Govorila konžulova g'ospodja, da 
ćc biti sretna svaka djevojka, koju zavolis, 
ako ti uobće ikada zavoliš. 

" Šta zbilja vi ženske nemate pamet- 
nijega Došla, nego rešetati na jeziku svoje 
znance i neznance. 

— Molim te, ta ovo nije rešetanje, ovo 
je pohvala! 

Koju ja zavolim. biti će sretna! 
rekla si, a to i ja govorim, ali ako ona mene 
ne voli ? 

— Ako ti nju voliš, vjeruj mi, ona tebe 
obožava. 

Oho! a koja je to, ako je dozvoljeno?' 
Brzo ti je stigao gla . . . 

— Molim te, niesi li mi ti sam jednom 
rekao, da je Gizela najsimpatičnija djevojka 
u gradu . . .? 

P a ti još misliš na onai komplime- 

nat?! 

— .Ali na to misli i ona! Ta sam joj to 
priobćila; znaš, prijateljice smo, i ona meni 
neke stvari povjerava. Za to znadu i majka 
i otac. Mislim, da nije ništa zla u tome. 
Zašto, nisi večeras došao k nama na more? 
Ona je bila snuždena, čim je opazila da si 
ostao kod kuće. Višeput je spomenula tvoje 
ime. Majka je rekla da si nešto zamišljen, 
a valjda i slab ... 

— Draga sestrice, molim te kani se 
takovih razgovora. Ja nisam djevojki ni¬ 
kada ništa osobita rekao, ja sam spram: 


nje tek uljudan, kao i s ostalim djevojkama. 
Nemoj mi sada mutiti ovo malo duševnoga 
mira. Ja podnosim sve radije, nego te vaše 
budalaštine. Reci ti Gizeli, da je lako njoj 
naći vjerenika i mimo mene, ako si joj što 
utuvila u glavu . . . 

— Molim te, umiri se, ti si danas silno 
nervozan. Ne ću joj ništa reći, jer joj nisam 
ni govorila ništa. To su bile samo naše 
djevojačke ćakule. Stalna sam, da bi se 
li sam sutra kajao, što bi ti svojom poru¬ 
kom povriedio ovakovu djevojku . . . 

—- Molim te, reci majci, da ne ću doći 
na večeru, da idem odmah u krevet. 

— Rekla sam ja, da si bolestan. 

— Nisam bolestan, nego nije me volja 
večerati. Ajde, i dobra ti noć! 

Kad je djevojka izišla iz sobe, nove 
misli zaokupile su Ivicu. On je shvatio svu 
zamašitost sestrina odkrića. Otac mu je 
odredio Gizelu Tičićevu za ženu . . . Neka 
je i udaje, ali neka je meni ne nametava 
nikako. Sad znam zašto toliko nastojanje, 
da budemo zajedno. 

Uz misao: da drugi hoće razpolagati je¬ 
dinim njegovim dobrom, njegovim srcem, 
djevojka dcslie simpatična, fino odgojena, 
duhovita, s kojom je rado i razgovarao, po¬ 
čela mu bivati odurna. On je shvatio od¬ 
mah, da je sestrin govor tek besvjestni od¬ 
jek tudjih rieči i misli, shvatio je da mu se 
Gizela Tičić namiće valjda s ljubavi, valjda 
s ponosa da uzmogne blistati u društvu 
svjestna svojeg mladenačkog čara nad osta¬ 
lim vrstnicama. Takovo ga razočaranje srdilo, 
tim više, što je znao, da u tome im adu svoj 
prst i roditelji. 

— iNeka om razpolazu sa svojim, ali ima- 
dem pravo i ja razpolagati s onim, što mi je 
Bog dao, svojim srcem, tog prava mi ne može 





niko oteti, pa ni otac. Neka me izbaštini,. 
boriti ću se za život, ali ću biti svoj. 

Razpredajuć' ovako u glavi, držeći živo u: 
pameti sliku one prostodušne djevojčice, što 
mu je danas ovako slučajno pala u naručaj, 
zaspao je kasno u noći. 

Kad se je u jutro digao, sunce je već bilo 
dobro odskočilo. Umivajući se, činilo mu se 
je, kao da je sinoć bio u neprestanoj ognjici,, 
i on opazi doista na desnoj strani usana mali 
prištić. 

— Zato sam ja onoliko i ludovao sinoć. 
Bože moj, da je ko čitao u mojoj pameti sve 
što je kroz nju prošlo! Nijesam li ja još di¬ 
jete? .Dobro je, što se nisam odao sestri. 

Tako umujuć i prevrćuć sinoćnje odluke, 
gotovo se je postidio vlastite duševne slaboće, 
što se je dao opojiti čuvstvom spram djevoj¬ 
ke, koje ni ne pozna, koja ne pozna njega, 
koja valjda nije sposobna da ga shvati, ni da 
za njega čuvstvuje. I onda izadje u perivoj, 
što se je prostirao iza kuće na uzvisitom polo¬ 
žaju, da se malko razhladi_, dok kucne ura da 
podje u ured, 

IV. 

Obitelj Lazić došla je iz Zagore u pri¬ 
morje. Došao je Grga Lazić jedne gladne 
godine, bez alata, bez zanata u grad, da za¬ 
služi koru hljeba. Bilo mu dvanaest godina, 
kad ga je primio Vicko Lepić, da mu nadgle¬ 
da životinju. Domalo mu se učini i taj kruh 
pretvrd, te je odlučio.dočepati se boljega, ali 
gdje? Kako? Sjećao se je, da mu je majka 
govorila: blago onomu, koji znade crno po 
bielu čitati, jer imade veliko blago. I on od¬ 
luči steći sam to blago. U Lepića bio sin Gju- 
ro, koji je istom polazio pučku školu. Svake 
večeri, nakon što bi se Grga vratio iz polja, 
dao životinji večeru i napojio ih, uhvatio bi. 

se maloga Gjure, da mu kaže, što je toga 
•dana čuo od učitelja. Grga dobre pameti za¬ 
pamtio brzo slova, te je u četiri mjeseca trki- 
mice umio čitati po početnici, a na svim pra¬ 
govima kuća znao je na prvi mah »dignuti« 
kućni broj. Tada mu se pričinilo,da znade do¬ 
sta, da za njega nije više paša, te se ponudi 
u službu nekom trgovčiću gradskom, koji ga 
rado primi, da mu čuva dućan. Gospodar ga 
je vrlo dobro pazio, povjerio mu sve svoje 
stvari, a mali se vježbao i napredovao u školi 
života. Gospodar mu, na njegovu sreću, nije 
imao nikoga od svojih, te nagovori Grgu da 
se ženi. Grga ne budi lien, zaruči odmah dje¬ 
vojku težačke ruke iz Zagradja, s kojom se 
je davno gledao. I ako je bila dobre kuće. ipak 
se je odvažila i proti otčevoj volji »poći za 
»vlaha«, koji je došao odrpan, gol i bos, da 
se nahrani«. Otac ju je mogao ubiti, ali joj 
ga nije mogao izbiti iz glave. Nije joj bilo 
stalo, što su joj se drugarice rugale, nije ma¬ 
rila za ništa: on je bio liep i pristao mladić, 
a liepa Mara je zavolila liepog »vlaha«. pa se 
napokon i vjenčali. 

Nakon tri godine bračnog života zapala ga 
baština gospodarova. Gospodar je ostavio sve 
svomu slugi, a kasnije drugu kao što je i on 
baštinio od svoga. Mara tako postala napola 
gospodja, samo što još nije šešir stavila na 
glavu. Možda bi i do toga bilo došlo, da je 
Grga dopustio. On pak nije htio ostaviti se 
svoje narodne nošnje, nije se mogao rasta¬ 
viti od djedovskih širokih gaća, ječerme i 
koporana. U svem je popuštao svojoj liepoj 
Mari, ali u tome nije htio. Radi toga bilo je 
višekrat rieči u kući, ali sve uzalud. To je ubi- 
jalu njezinu taštinu, zato nije htjela nikada 
zalaziti s njime javno medju sviet: ali on za 
to nije mnogo mario. 

Uz to su rasla djeca, kojom ih je Bog .obi¬ 


lato nadano. U odgoju djece Grga je pustio 
Mari slobodne ruke. Ona je s njima uprav¬ 
ljala. Prvoga Matu, dade na nauke. Jedva je u 
dvanaest godina provukao se kroz srednje 
škole, prešav iz gimnazije, gdje je učio pet 
godina tri razreda, u realku. Koliko je majka 
za svoga ljubimca potrošila, ne samo za pri¬ 
vatne učitelje, za takse, za svagdanje potrebe, 
nego, nada sve, za njegove hire, a bez otčeva 
znanja! Sredstva, kojima je razpolagala, mje¬ 
sto da njezina sina učine čovjekom, stvoriše 
od njega rasipnika i raziizdanika. Mnogo 
prije, nego je dobio težkom mukom i na velike 
preporuke, svjedodžbu zrelosti na realci, bio 
je već oslabio u duši i tielu. Da pokrije svoje 
»vlaško« porietlo, koje ga. je najviše peklo u 
srcu, tražio je družtvo najodličnijih gradskih 
mladića, s kojima se igrao uviek kavalira, ba¬ 
cao novac, udovoljavao strastima . . . Kad mu 
ni majka nije mogla više davati, tada je sam 
uzimao iz dućana, a da se otac ne dosieti, a ' 
kad je opazio, da ne može vise vaditi u goto¬ 
vim, jer novca nije nalazio, stao je vući iz du¬ 
ćana robu i prodavati u bezcienje. 

Uvidila je i Mara, da ti blaženi nauci puno 
stoje, pa, po savjetu nekih prijateljica, dru¬ 
gog sina uvali u sjemenište, da bude svećenik. 
To je barem lakše. No nakon dvie godine iz- 
tjeraše ga na polje, radi »nekorektna ponaša¬ 
nja«. Kad je Alviž, tako se je zvao drugi sin, 
izpripoviedio majci »po istini« zašto su ga 
poslali kući, ona ga je zagrlila, izljubila, pro¬ 
klela popove, crkve i oltare. 

— Ne trebamo mi nikoga, tebe će majka 
svojim trudima odgojiti, p a ćeš kao i Mato u 
Jt>ec . . . 

Mare nije znala, kako je stalo s trgo¬ 
vinom njezinu mužu. Svak je mislio, pa je 
mislila i ona, da sve »pjeva« u dućanu. Ta 
ivala Bogu, uviek je pun svieta. Ali stari nije 
umio računati, osim njega pak niko nije ma- 

rio za rad, držao je djetića, koji se je, reg>bi,. 
uvrgao u njegova Matu. Kad nije bilo Grge, , 
ostavio bi dućan zatvoren po ciele sate preko 
dana. Stari je vidio, ili mu se je činilo, da se 
prodaje, tek nigda nije bilo novaca. Ženi nije 
govorio ništa: ta ona se u ovake poslove ni 
ne razumije: duga kosa — kratka pamet. . . 

Ivuli je bilo deset godina, kad jedne večeri 
đodje otac kući snužden i javi ženi: Maro, 
propali smo! Ivka se sjeća, da je tu bilo vike 
i buke, grdnje i psovanja. Sutra otac nije oti¬ 
šao u dućan, jer je bio zatvoren, a na njemu 
neko pismo. Nakon tri četiri dana došli ljudi 
iz suda, s njima je bio i otac, sve razgledali i 
popisali. Ivula se još sjeća, da su obnoć nešto 
u,kući radili, zabijali u sanduke robu, pa je 
stavili u konobu. Sto je sve to značilo, ona nije 
mogla dokučiti. Opazila je samo neurednu 
promjenu u kući. Nije bilo dana, a da nije bilo 
psovaka: otac grdio majku, proklinjao čas, 
kad ju je vidio i upoznao, ona da je svemu 
kriva i njezina luda glava. Sad će im Mato 
pomoći! . . . 

— Ne bješe davati u dug, glupane vlaški! 
vikala je Mara, da ju je cielo susjedstvo moglo 
čuti. Tvoja luda pamet svemu je kriva. Ja sam 
se mogla udati i za boljega od tebe. Crna moja 
pameti! Pravo mi je majka govorila, da ne 
idem za »vlašinu«; to mi je hvala! Da mi nije 
radi ove dječice, išla bi služiti, a nebi s tobom 
stala! 

Nakon mjesec dana morali su seliti iz svo¬ 
jeg stana, jer niesu mogli plaćati previsok na¬ 
jam, pa su se zavukli u Zagradje u neku ku¬ 
ćicu Šalićevih. Tu su unajmili tri sobičice za 
šesnaest forinta mjesečnih. Sviet je ha sve to 
klimao glavom, mnogi su se nasladjivali i 
onda kad su izkazivali tobožnju sućut. Mnogi 
su govorili: 

— Kuma Mare, zahvalite Bogu; i drugima 
se to dogadja. Isto se imate na koga nasloniti. 
Mato vam je čovjek, a i Alviž je momak, neće 
oni zapustiti svoje roditelje. Najteže vam je 
za Ivulu i za nejako diete, Milicu . . . Bog će i 
s njima upraviti. Napokon Vi ste za djecu i 
potrošili, sad neka se djeca brinu za Vas . . . 

— Ne valja se žalostiti; jest težko, ali nitko 
ne zna, što ga prije smrti čeka, — goli smo 
se rodili, pa ćemo goli i u grob saći . . . 

Tako je običavala odgovarati Mara hinje¬ 
nom resignacijcm. A. koja ti korist i sr¬ 
diti se! 

Nakon te domaće katastrofe vratio se je 
Mato iz Beča, a da nije nijednog izpita uči¬ 
nio u četiri godine, a niti jednom kolokvirao. 

Za njim su doletjeli, kao u potjeru, razno- 
vrstni listovi vjerovnika, sudbeni pozivi za 
dug — ali sve zaludu: nijesu se imali na čem 
naplatiti. Otac nije htio, niti je mogao pri¬ 
znati dugove sina. To je Matu porazilo, stao 
se srditi na otca, na majku, pa psovati, gr¬ 
diti, spočitavati neznanje. 

—• Prekinuli ste mi karijeru, sad mi valja 
obijati tudje pragove, moliti se Petru i Pavlu, 
da mi dadu zaslužbe. Jer ste bili ludi, pali 
ste svi na moja nejaka ledja, sad mi valja 
hraniti vas radi svieta, od stida, da mi ne 
reku, da sam vas zapustio, a nitko ne misli, 
da su meni polomljena krila! . . . 

Tako je svaki dan ujedao za srce otca i 
majku. Majka nije imala srca prigovarati 
sinu, jer bi time prigovarala sebi, a otac bi 
pogledao mrko prije na Maru, pa na Matu, 
te izmakao iz kuće, otišao u bližnji dućan, 
pa se natrusio rakije, zatim bi napola pijan 
šetao po gradu i obilazio prijašnje- prijatelje. 

Kad u kući nije bilo više šta jesti, kad se 
sve očistilo, tada je Mato odlučio tražiti za¬ 
službe i dobio je mjesto vježbenik? na pošti. 

Brat mu Alviž, čim je došlo vrieme da plati 
školarinu, izstupio je iz škole, a majka ga 
prisili, da. ide na zanat, te ga namjesti kod 
nekog brijača. U kući Lazićevih osjećala se 
tezka bieda. Bolest je brzo pokosila Alviža i 
time digla veliku brigu s ramena bieđne 
Mare. U toj nevolji sprovadjala je svoju 
mladost jadna Ivuh. 

One iste godine, čim se je ekonomska ne¬ 
sreća dogodila u kući, majka je digla sa 
s ole: nije imala čime pokrivati ni njezine 
velecedne troškove. Nu učiteljice, milosrdne, 
sestre iz Zagreba, zaljubljene u darovitu dje¬ 
vojku , sklonuše majku, da je šalje barem sva- 
ce nedjelje, da djevojčica ne zaboravi, što je 

i a naučila, a da će se one za drugo brinuti, 
to je trajalo nekoliko vremena, a kad je 
Ivula uhvatila petnaestu godinu, morala je 
skrbiti za obitelj. Mato je kasnije dobio mje¬ 
sto poštanskog upravitelja u selu Slivnju: 
blizu grada, te slao neredovno kad deset kad 
petnaest forinti obitelji u pomoć, a Ivula se 
je mučila uz duvne, radeći od jutra do mraka 
i pazeći petnaest do dvadeset drobne dječice 
koje su one poučavale u molitvi i držale u 
stezi po vas cieli dan, samo da dotičnim maj- 
Kam u kući ne smetaju. 

Svake godine po desetak petnaest dana 
otišle bi sve k Mati na selo: majka i đvie 
<cen ; stan se nije htio micati iz kuće. Prve 
godine nakon toga, recimo, izleta, našli su 
staroga sasvim slaba, te je u malo dana umro 
od a e J.i r i j a. 

Bila je treća godina, što Ivula s majkom 
\ sestrom polazi k bratu u selo Slivno, kad ji 

i: g z°:r Ivan Salić 1 u nju - 

Nu nije bio ni Ivan prvi, koji je shvatio 
plastičnu savršenost Ivulina tiela. Mnogi su 
se mladici za njom ogledali, još dok je no 


sila kratko odielo. Alajka ju je odievala na 
gospodsku, samo što joj još nije šešira na 
glavu stavila. U ovo zadnje doba zagledao se 
u nju neki gradski trgovac, udovac sa dvoje 
nejake djece, čovjek prilično imućan. Ivula 
mu se s početka uljudno ugibala, a kasnije 
je počela osjećati neku odvratnost prama nje¬ 
mu. Kad joj se je jednom nešto više približio, 
oćutila je da zaudara duhanom i rakijom, kao 
kakova smradna nizka krčma. Tu manu je 
ona najprije zamrzila u vlastitom otcu, ko¬ 
jega je neprestanim molbama nastojala od¬ 
vraćati od pića, ali zaludu. 

Majka ju je nagovarala štono rieč: na liepe 
i na ružne, da pod je za toga udovca. 

— Ta vidiš, kćerce moja, što ti se sprema 
danas sutra, valjat će ti otići da zlužiš, da se 
prehraniš, a bolje je služiti svoga muža, ma 
kakav bio, nego tudj i sviet. 

— Majko, ja ću raditi, služiti, mučiti ću se, 
ali ne ću da me zovu maćehom, to je ružno 
ime. Neka mu njegovo bogatstvo. Nije sva 
sreća u bogatstvu niti u udaji. Eto, i ti si 
imala sve to, pa šta si dočekala . . . 

Ove zadnje rieči odjeknule su ko ukor u 
ušima stare Mare. Nije ona nikada vikla ni¬ 
čijem prigovoru, pa bi znala presjeći ljutito: 

— A zbog koga smo spali na ove grane, 
ako ne zbog vas ? A sada liepo odvraćate svo¬ 
jim roditeljima! To je harnost! Marko te eto 
prosi, a ti ne ćeš. Koga valjda čekaš da dodje 
po te? Careva sina? Ili hoćeš da mi budeš 
uviek na ramenim? Sad bi mogla biti od po¬ 
moći i meni i sestri, a bez muke, a ti ne ćeš 
Eh, moja »gospodjice«, liepo si naučila, to 
su te u školi naučile »sestre«. U moje doba, 
dok sam ja djevojkom bila, nijedna cura nije 
mogla ni pomisliti da rekne: ne ću! Svaka 
se je udavala, za koga su je stariji odredili . . . 

Ovdje bi prestala, zbunila bi se sama, jer 
je znala da laže; ali za to nisu znala djeca, 
koja su je slušala. 

Kad nisu mogle rieci, da slome volju 
mlade djevojke, htjela se je majka uteći bati¬ 
nama, ; ali je Ivula prietila, da će na koncu uteći 
iz kuće, kao što je jednom bila pobjegla k je¬ 
dnoj tetki i ostala dva dana. Tada je stara 
uvidjela, da tu ni batine ne mogu ništa, nego 
joj oteti jošte onaj mali dobitak, što je Ivula 
smagala čuvajući tudju sitnu dječicu. Prvi 
put, kad ju je udarila, morala je djevojka 
ležati dva tri dana u postelji. Nu i ako nije 
više posegla za batinom, jezikom je nepre¬ 
stano jurišala na nju. Majci pritekao u po¬ 
moć i Mato, jedino iz želje, da se tako rieši 
jedne sestre, koju je smatrao velikim tere¬ 
tom. 

Ivula u toj neprestanoj borbi bila je zbilja 
zamrzila kuću, bila bi se ne znam, komu bacila 
u naručaj, samo da izadje iz tog domaćeg 
pakla, ali kad je pomišljala na trgovca, činilo 
joj se, da ni u kući nije tako težko, kao što 
bi bilo u njegovu naručaju. 

Mara je uz to uviek nastojala, da ne prekine 
s Balićem (tako se je zvao trgovac) i uzpiri- 
vala je u njem uviek neke nade. A kad je 
ovaj stao govoriti o skorom vjenčanju, ona 
poznavajuć odlučnu Ivulinu volju, odvraćala 
bi ga, »za sada«, obzirom na Tvulinu mladost. 

Balić je poručivao svaki čas, da će doći 
prositi djevojku, pa ga i odbila, jer da mu 
je dodijalo čekati. Ivula je valjda višekrat 
pomišljala i na samopriegor, na žrtvu svoje 
vlastite duše, jer je'uvidjala, da joj nema 
izlazka. Nastojala je takove misli iztjerati, 
kao djavolsku napast, ali je bilo časova, 
kada je zdvajala. Neprestano se je Bogu 
molila, utjecala se je pod krilo svoje Majke 
nebeske. Koliko su je puta oblile vruće 

suze pred njezinim oltarom! Poslie molitve 
osjecak j e neku neizrecivu lahkoću u 
sebi, crnilo joj se, da je svalila veliki ka¬ 
men sa srca: ali kad bi došla kući, kad bi 
majka na nju navalila psovkama, nepristoj¬ 
nim riecima, jer da je odviše ostala vani 
jer se je tobože skitala, jer da joj je omrz- 
nula kuca, tada je jedva mogla podignuti 
oci k nebu, tada je zdvajala i podavala se 
svojoj okrutnoj sudbini. 

Kad je Balić po Duhovima učestao 
s porukama, odlučila je još jednom uteći se 
svojoj nebeskoj zagovaratelji«, ovršiti »bo- 
goljubnost od petnaest subota« pa kad ih 
svrsi, tamo početkom jeseni, dati odlučan 
odgovor. 

. Bila J e T u tre <-oj suboti, kad ju je slučaj 
nanio na Ivana Šalića. Njegove vatrene po¬ 
glede odbijala je s početka kao sotonsku 
napast; kad mu pogled dohvati, činilo joj 
da gnesi. A pričinilo joj se jedne nedje¬ 
lje, da ju on gleda u crkvi, ona nije digla 
oka sa molitvenika, ali nije ni on s njezina 
lica. Sliedece subote bila je sama u samo¬ 
stanskoj crkvi. Klečala je pred oltarom 
Pompejske Djevice. Njezin duboki uzdisaj 
gubio se je u polutamnoj velikoj crkvi . . . 
Kad j e izlazila, činilo joj se, da je neko na 
cesnoj strani velikih vrata. Odmah joj je 
misao poletjela na Ivicu, a srce joj je čud¬ 
novato zaigralo. Ipak se nije obazrela, da 
vidi tko je, nego je ravno oborenih očiju 
otišla prama vratima, te izašla. 

Poslie nekoliko dana otišla je k bratu 
u blivno sa cielom obitelju i nastavila svoje 
pobožne molitve u seoskoj crkvi. Sada ju je 
obuhvaćao još veći nemir; kroz tri četiri 
aana zazelila je po stoputa vratiti se u 
grad; a zašto, to nije znala ni sama. 

Bila je s početka odlučila, da na dan 

velike svečanosti godišnje, što se slavi u 
selu Slivnju uz veliku navalu naroda iz 
obližnjih sela i iz grada, ne će nigdje iz 
kuće osim u crkvu. Nu, kad je svanuo taj 
dan, činilo joj se u kući dosadno, srce ju 
je nekako vuklo, da izadje i poslie podne, 
i zbilja izadje. Tada je prviput pogledala 
s bližega Ivicu u oči, progovorila' je s njime. 
S početka joj glas drhtao, krv ju je u grlu 
stiskala uslied silna lupanja srca, nu za¬ 
malo je ohrabrila. Nije znala, koliko je go¬ 
vorila s njime; valjda bi bila ostala u toj 
vrevi puka i dulje, da ga se nagleda, da 
čuje njegov glas, ali ju je prenula majka i 
pozvala kući. 

Začudio ju je majčin ljubki glas, uljudni 
poziv, da otidu doma; tako ona nije obi¬ 
čavala postupati. Putem je djevojka mi¬ 
slila : biti će doma bure i oluje, nije se 
majka zar htjela pred svietom pokazati 
prostom, ali će se ona doma izkaliti; kad 
budemo same. Nu kad dodjoše kući, — ništa 
dapače ljubaznija no ikada. 

Je li ženska taština, što je jedan Salić 
progovorio s njezinom kćeri, što je primio 
od nje cviet, (ona je to vidjela, i ako je hi¬ 
nila da ne zna,) je li tašta nada, da bi ju 
on mogao uzeti, te ona postati Šalićevom 
punicom, nešto je svakako na tu ženu dje¬ 
lovalo, te je blaže postupala s Ivulom. Nije 
joj danas progovorila ni rieči o Baliću. 

V. 

Cim je Ivica izašao iz dvora, gdje su 
stanovali Lazićevi i gdje je bio seoski po¬ 
štanski ured, Ivulu je spopala ognjica, te 
je morala u krevet. Svu noć tužila se na 
glavobolju, buncala je ■ u ognjici, govorila 
čudnovate stvari, miešala sto imena uz 

majčino, dozivala nepoznate osobe, ali 
Ivičino se je ime neprestano pomaljalo. 
Višeput bi ga na polovicu spomenula, te 
kao od stida nije izgovorila druge polovice. 
Na časove, kao da se Bogu moli; sad je 
plakala, sada se smijala . . . 

Stara Mara nije znala, kud bi glavom: 
jedva je dočekala zoru, da pita koga za 
savjet. Skupile se vračarice iz susjedstva 
i svaka je predlagala svoj liek. - 

— Moja kumo, govorila jedna starica; 
tko zna, što je djevojci; ako joj je uznemi¬ 
rena krv, skuvaj joj malo lišća od naranče, 
imade ga dolje u vrtu Presvjetloga, a mo¬ 
žeš š njime pomiešati i malo kadulje i 
ivice, ružmarina ... to će joj stalno po¬ 
moći. Ja sam svomu pokojnomu mužu to 
kuhala, pa eno, hvala Bogu, dočekao je 
li epu starost. 

—- Najbolje bi bilo priviti joj kožu od 
crnoga jagnjića, govorila je druga; ja sam 
to svomu sinu privijala, kad ga je ognjica 
h,vatala, pa eno ga hvala Bogu, živa i zdra¬ 
va, ne bilo mu od uroka! 

—■ Bit će, boni, diete štogod zelena iz- 
jelo, pa mu naudilo; zato je najbolje da joj 
date malo gorke soli . . . 

-—■ Nije, presječe majka, sestro, ništa, 
kao ni pop prije mise; pa da joj je što na 
želudcu, čutila bi, tužila bi se. . . 

— Vi pravo govorite, prekine ih baba Jur- 
ka. I ja sam to sve u nemoći pokušala. Diete 
se je preplašilo; tu lieka drugoga ne treba 
nego sveta molitva. Dobro bi bilo zvati Don 
Andriju iz Slivna ili onoga Don Antu iz 
Doca. To su čudotvorci. Koliko svieta svaki 
dan pred kućom jednoga i drugoga! Koga 
liečnici ne izliče, izlieče njihove svete moli- 
tvice. 

— A što nemamo i mi svoga popa, što na- 

ma treba tudji!? Svi su oni jednaki pređ ; 
Bogom . . . ! upane u rieč stara Jela. 

— Oprosti, teta Jele, ali nije tako; vidiš 
ovo pet prsti, svi su od jedne majke rodjeni, 
ali niesusvi jednaki, a kamo li svi svećenici. 

— Ne znaš ti, da je htio pokojni biskup dig¬ 
nuti don Andriji misu, zato što lieči puk, jer 
da on čini što drugi ne mogu. A Don Andrija 
otidje k njemu, uzme cielu debelu stienu, pru¬ 
ži je biskupu, pa mu reče: Eto, sveti pastiru, 
ti svojom rieči učini, da se taj kamen od sebe 
razpolovi. Biskup mu odgovori: Ja to nijesam 
nikada činio, niti smijem, niti mogu. A on 
će njemu: A dopusti da ja to učinim. Biskup 
mu dopusti, a on prekriži, a kamen otide na 
četiri komada, kao da ga je nožem prerezeo. 
Pa će ti on biskupu, koji se je čudio: Eto. 
presvietli, sada vi taj kamen sastavite, kako 
je i prije bio. Biskup odgovori, da ne može. 
A onda don Andrija prekriži i kamen se sa¬ 
stavi opet kakav je i bio . . . 

— Ali ja sam čula, uplete se u razgovor 
mala ženica, da mu je biskup isto digaoi 
misu . . . 

— Je, istina, ali on je na njega poslao ne¬ 
moć, pa je domala i umro. A don Andrija sad 
govori misu živ i drav . . . 

Tko zna, koliko bi se dugo bio razpreo ovaj 
budalasti razgovor, da nije medju vračarice 
došao Mato, c. k. poštanski upravitelj. Nije 
trebalo nijednoj reći da otide. Svaka je na¬ 
šla odmah vrata, da izadje. Mato je otišao k 
sestri. Našao ju je u znoju, kao da se je oku¬ 
pala. To je dobro, pomisli u sebi i naloži 
majci, da pošalje odmah po liečnika. 

* 

Ivica toga dana nije bio dobre volje. Otišao 

je u ured, radio je marljivo, ali se opažalo na 
njegovu licu, da mu nije nešto pravo. Bio je 


osobito mučaljiv. Kao da mu se je nešta težka 
usjeklo u misli. Pišući, često je odložio pero i 
savijajući smotku, mislio je u sebi: 

— Nijesam li ja smiešan! Da tko zaviri 
u moju dušu, scienio bi me djetetom od šest- 
naest godina. Moram se zbilja sramiti samoga 
sebe. Ja sam eksaltiran do skrajnosti. 

Kad je u večer izašao iz ureda, protiv svih 
odluka, uze koturaču, te otide poljem. Taman 
je zalazilo sunce. Nema nego dva puta, pa je 
izabrao onaj što vodi k selu Slivnju uvje¬ 
ren, da ne će daleko, da će se s po puta vra¬ 
titi natrag.. 

Težaci su se vraćali s. polja: mladji 
pješke, noseći na ramenima mašklin ili mo¬ 
tiku,a stariji jašući na slabo uhranjenim ži¬ 
votinjama. L jednoj hrpi su razgovorali o 
ljetini: ' 

— Ako dodje ove godine zdravo, eto naliti 
ćemo ga se, hvala Bogu, samo ako nas ciene 
ne izdadu. 

— Dobra ti je, kume Marinko; ali pomi¬ 
sli, da Francuz više i ne haje za naše vino, a 
bilo je u »Pučkom listu«, da je ove godine 
Italija rodila strah božji, a nije još ni lanj¬ 
sko prodala, u zao čas nami . . 

;— Pa sto ti, Duje, vjeruješ, što ti listovi 
lažu. Da je i deseta istinita, što oni kažu, da¬ 
nas nebi bilo čojeka živa u nekim stranama. 
Pripoviedaju o ratu, o okršajima, o krvi, a 
kad tamo ne vidi se ništa. 

— A što ćeš ludje od ove, barba Pere, ozo- 
ve se drugi, ja sam čitao na svoje oči, da je 
u Sarajevu jedna starica minula sto godina, 
pa da još radi, — ali da, neka to, nego, da su 
joj iznikli novi zubi! — Ajde ti pa vjeruj. 

— A može biti i to . . . 

Za njima je išla mladja hrpa sve kršnih 
momaka. Uhvatila se dva po dva preko ra¬ 
mena pa zapjevali, otežući svaku notu po 

nekoliko časaka: »Marjane, Marjane, ča 
barjak ne vije« ... 

Nešto podalje od ovih, nekoliko staraca či¬ 
slom u ruci brojahu »Očenaše« i »Zdrave Ma¬ 
rije«. 

Kad je Ivica minuo prvu hrpu, činilo mu 
se je da čuje, kako neki govore: 

— Eno i njegov otac, koji se je pomogao s 
nami, sada uvadja talijansko vino . . . Za¬ 
tim se stale redati psovke i prokletstva na 
njega i njegov rod. 

Nehotice je Ivica odmaknuo sve do pod 
selo Slivno. Zao mu bilo, kad je spazio, gdje 
neko na biciklu ide prama njemu, htio se je 
vratiti,, činilo mu se neobično, mučno sresti 
baš tu još nekoga iz grada, kao da će mu taj 
čitati tajne misli na čelu Pogleda bolje i 
opazi Dra. Castellia. Za par časaka su bili 
jedan do drugoga. Ivica okrene, da će 
natrag, dočim je doktor mislio, da će naprieđ, 
te zaustavio svoju koturaču. 

— Ah, vraćaš se? opazi liečnik, kao da se 
čudi. 

— Ni jesam baš imao namjere ni dovle doći. 
A odkud ti u ovaj sat? Kako si se dao na iz¬ 
lete, znak da nema bolestnika u gradu. 

— Bio sam u Slivnju baš u tom poslu . . . 

Ovde nastane vtanka . . 

Ivica: Stalno je koga nenadnja stigla,, 
kad na ovu uru zovu liečnika. 

Doktor: Ovo mi je po drugiput danas,, 
što se mučim dovle. 

Mla iiću bi mučno izpitivati dalje, ali ga 
spopala neka težka slutnja. Liečnik se ne 
upuštaše u dalje tumačenje. Išli su tako pu¬ 
tem dalje prema gradu. 

Ivica: Valjda je nešta opasna kad zovu 
u selo liečnika po dvaput na dan? 

— Nije baš pogibeljno, ali se zahtieva paž¬ 
nja, dok se bolest ne razvije. Može biti da je 


samo blaga groznica, nu može se razviti i ti- 
fus. Znaš, u selu nema na poruku svega, što 
imademo u gradu. Hoće se mraza, a dok ga 
donesu, na polovicu se raztopi. 

Mladića sve više spopadale brige. Da nije 
ona bolestna! p a da je i ona, žašto bi se lieč¬ 
nik ustručavao kazati njezino ime? Sad mu 
pane na pamet, kako liečnici izpitivaju povod 
nemoći, pa će mu valjda biti kazali nešto o 
njem, zato on sada šuti. 

Ivica: Molim te, doktore, koji je najob- 
■ćenitiji povod takovoj nemoći? 

— Stotina. To se ne dade na laku ruku 
opredieliti, kao što ni način liečenja. U ovom 
slučaju razdraženje živaca moglo bi imati le¬ 
talnu posljedicu, a mogao bi ugodan nenadan 
potres duše djelovati i blagotvorno. 

— Stalno je ona bolestna! pomisli Ivica 
te umukne, kao da su mu olovom začepili 
usta. Sve mu se nešto vrtjelo u glavi. Bojao 
se je, da ga još ne spopane nesviestica, te da 
ne pade sa bicikla. — Nu zašto da se baš ža¬ 
lostim — prošapta tješeći sama sebe — kad 
ne znam? . . . 

Kad su došli do prvih kuća, odielili su se 
svaki na svoju stranu. 

— Dobru veče! . . . 

— Dobru večer! . . . 

Još nije bilo doba večere, pa Ivica nije 
htio da se zatvori u kuću. Zato je predao ko¬ 
turaču slugi u dvorištu, te je izašao, da se 
malko prošeta obalom. Obala je vrvila svie- 
tom. Rekbi da se je cieli grad tu izlio. Puste 
mladjarije! Djevojaka pak najviše! Tu je nji¬ 
hova izložba. Uklanjao se mladićima, koliko 
je mogao, držeći se gornje strane, gdje su 
kuće i dućani, jer je tamo manja vreva. Kad 
je došao na vrh obale, na protivnu stranu od 
svoje kuće, pričinilo mu se, da je doktor Ca- 
stelli izašao iz ljekarne. Sune mu sretna mi- 

sao: otide u ljekarnu. Saver je za stolom, uz 
dva momka, radio unutra, kao da mu se žuri. 
Ivica unidje unutra, pozdravi po običaju, pa 
sjedne u kut za stolom za pisanje. 

Ivica: Ako se nitko ne obogati i u glad¬ 
nim godinama, a to stalno liečnici i ljekar¬ 
nici, koji živu o tudjoj nevolji. 

Š a n d o r: Lako li se tebi rugati, kad ti je 
otac stekao mili june, prodavajući vodu za vino. 

-— Biti će i manje toga . . . a da je i ma¬ 
nje, meni bi draže bilo . . . 

— Lako li je sada govoriti, kad ti ništa ne 
fali. 

Ivica uz to ustane pristupi bliže k stolu, 
gdje su spremali recepte. Najednom pročita 
izpod poznatog mu podpisa liečnika Castellf 
»za Ivulu Lazić u Slivnju«. Smrklo mu se je 
pred očima. Činilo mu se je, e svi opazile, da 
je probliedio, te se mahom okrene prama vra¬ 
tima. 

Saver: Tako brzo! Čekaj, bolan, deset 
časa, pa ćemo zajedno: sprovesti ću te do 
kuće. 

Ivica (ni ne okrenuvši se natrag): Zbogom 
hvala ti! A kad je izašao, hodio je svojim 
putem, piljeći neprestano u zemlju. 

— Bože moj, mišljaše, kako sam nesretan! 

Čim dodje kući, zatvori se u sobu, pa stane 
maštati. Napokon prekinu nit svojih misli,, 
sjedne za stol pa napiše: »Gospodjice! Dozna- 
doh za Vašu nemoć; duša me boli, ako sam ja, 
pa i nehotice, bio ma iz daleka povodom Va¬ 
še nesreće. Moja zla kob mora se uhvatiti 
svakoga, komu se ja približim. Oh da mi je 
dieliti skupa s Vama Vaše boli! Još smo od¬ 
više razstavljeni. Molim Boga, da nas zbliži 
i da mi dade to pravo . . . Kako bih ja mo¬ 
gao znati za tečaj Vaše bolesti? Ne zamje¬ 
rite: čuvstva se ne dadu lahko ugušiti: Iz ku¬ 
će, u io sati u večer, 18. jula.« 


Zapečati list, napiše adresu, pa ga odnese 
sam u dvorište slugi, da ga baci u prvu po- 
štarsku škrinjicu. . \ 

— Nijesam li se prenaglio! mislio je kas¬ 
nije, kad se spremao da legne. Nu — neka 
bude! 

VI. 

Nakon petnaest dana Ivula je bila ne samo 
na nogama, nego se je s majkom i sestrom 
već u grad vratila. Kroz to vrieme ju je Ivica 
dva put vidio, a petnaest puta joj pisao. Kao 
da su joj njegovi listovi vraćali život, ona se 
je počela silno oporavljati. Još joj je od bo¬ 
lesti preostalo na licu tračak bljedoće i pone¬ 
što nervoznosti. U listu, upravljenom joj dan 
iprije nego se je imala u grad povratiti, Ivica 
je odavao svoju radost, što. će biti bliži, ali 
istodobno je odavao i svoju žalost, da ne će 
moći valjda tako lako skupa govoriti: »jer 
se valja uklanjati poganim jezicima«. Nu naći 
će se i tomu lieka. Ljubav će svladati sve. 

Ivula je često izlazila s majkom ili sestrom 
izvan grada na šetnju u polje, mrzila je šet¬ 
nju po obali, a Ivica ih je gotovo uviek, ma 
na koju stranu krenuli »slučajno« sretao, za¬ 
ustavljao se, i na duže razgovarao. 

Ma koliko se oni i ugibali da sviet ne go¬ 
vori, već je ta njihova ljubav bila na svači¬ 
jim ustima. Govorilo se i ovako i onako. Ba¬ 
cale se iz početka samo na pola izrečene rieči, 
za tim sumnje, pa klevete. — Eh, djevojka je 
liepa, a gospodi se hoće liepih djevojaka! Ona 
je sirotinja, nema ništa. Otac ih je ostavio 
bez ičega, brat ih slabo pomaže. Ono malo, 
što je bilo po dužnicima, biti će da se nije ni 
iztjeralo, ili ako su i iztjerali, biti će i pojeli. 
Nije se danas ničemu čuditi. Kakove su ti 
ovo djevojke! stavile stid pod noge! 

— Poštena djevojka — opazila bi koja do¬ 
bra susjeda— može se danas lako prehraniti, 
ako želi pošteno raditi, ali njima se hoće luk- 
susa; valja se odjevati po modi, i ako im je 
majka težačica, a otac prost čovjek, vlah. 

— Bože moj, kako Mara dopušta da Ivula 
vodi sobom još onu malu, ta više i nije male¬ 
na, ima joj dvanaest godina. Liepo li će na¬ 
učiti od sestre!! 

U jesen, odmah po jematvi, došle u posjete 
Ivičinoj majci ndte prijateljice. Nakon obće- 
nitih pozdrava, jedna će iznenada zapeti raz¬ 
govor : 

— A mogu li vam se, gospodjo Fortunato, 
radovati ? 

Gospodja je ostala za čas zapanjena, pa: 
onda upita: 

— A na čemu? 

— Ćula sam i ja nešto, ta cio grad govori,, 
ali eto, ako ste vi odlučili, da ostane tajno, 
žao mi je, ako sam vas i pitala. Ali, znate, 
vražji sviet sve đoznade, pa izbrblja.. 

— Ma recite — što? Ja, vjerujte, ne znam 
ni o čem govorite. 

— Onda, može biti da je samo šala . . . 

—- Recite, da; nemojte me držati na muci. 

— Ćula sam, da će vam se Ivica ovih dana 
zaručiti. 

— Da bi Bog dao! Nu čini mi se, da on baš 
danas na to ozbiljno i ne misli! Koliko sam 
ga puta na to nutkala, svjetovala, molila, a on 
i ne haje; pa sam i sama prestala govoriti, a 
vi dolazite s takovim viestima! Mislila sam, 
da ćete reći za Floru. 

— Ja sam to čula, vjerujte mi, od pouzda¬ 
ne osobe, a i vas grad već o tomu govori, i 
ako . . . 

— Tko vam je mogao to reći? 

— Ista djevojčina mati. 

Gospodja se Fortunata na ovu viest malo 

uozbilji, kao da se boji, da nije šta istina u 
tome, za tim se prisili na smieh: 

— Molim Vas, koja je to djevojka? 

— Pa vi to ne znate?! 

— Eto ne znam; to mi je prva što čujem. 

— Žao mi je donekle, da sam ja prva, što 

nosim tu viest, ali mi smo stare prijateljice, 
vi ne ćete zamjeriti. Da vi meni što slična o 
mojem sinu reknete, ja bih vam zahvalila. 
Sad mi je drago znati, da nije ništa istina, 
jer da ima šta u stvari, majka bi prva do¬ 
znala. Sad ja razumijem sve. Mara pokojnoga 
»vlaha« Grge trubi na sve strane, da će vaš 
Ivica uzeti njezinu Ivulu. Vjerujte mi kad 
sam čula, bilo mi je žao. Pomislila sam od¬ 
mah na vas. Na, kao da gospodja Fortu¬ 
nata ne može dobiti bolje snahe, a žao bi mi 
bilo i Ivana da se utopi. Hvala Bogu, ima 
dosta poštenih djevojaka u gradu. Njemu je 
svaka kuća otvorena, pa da se u ovom blatu 
uguši! Vesela sam, što nije istina. Znati ću ja 
već nekomu začepiti usta. Ona stara Mara ne 
govori sa mnom, ne dajem ja njoj konfiden- 
cije, ali, ne znam baš kako, ona me je uhva¬ 
tila tu skoro, samo da mi javi tu viest. Na 
srcu im je širiti te glasine. Ali valjalo bi i 
Ivanu reći, da stane tomu na kraj. Istina on 
nosi gaće, ne gubi ništa, momku se hoće 
zabave, pa mu se ne zamjera, ali ipak ne va¬ 
lja davati prilike, da se o tome govori. 

Na tu dugu čitulju gospodja Fortunata 
ostala je začudjena. Nije znala, bi li se sr- 
dila, bi li uzela u obranu sina, bi li oprovrgla 
te nepoštene glasine, 

— Hvala vam, draga prijateljice, reče na¬ 
pokon; harna sam vam na obaviesti. Ja ću 
'već svoga Ivicu izpitati, jer ne vjeruj em, da 
je on kadar dati povoda, da se o njemu nepo¬ 
šteno misli i govori. 

Niesam ja, gospodjo, o njem toga ni 
mislila: nije on tomu kriv, on je momak, a 
današnje djevojke su bezočne. Ako je koja 
ljepušasta, nudi se sama. Bit će ga se uhva¬ 
tila, a on se stao zabavljati. 

— Ne bi bilo ni to od njega pošteno. Nu 
ja mislim, da su to sve izmislili bezposleni 
jezici. Ja sam stalna, da moj Ivan ne će uči¬ 
niti nepoštena djela . . . 

— Ne će on, ali će ona. Sto ne može bez- 
sramna djevojka! Ona će mu izmamiti nova¬ 
ca, a njoj za drugo nije ni stalo . . . 

A što radi vaš Rado? Upita gospodja 
Fortunata samo da svrne razgovor. Znam ja, 
dobar je on mladić. 

— Hvala vam, gospodjo Fortunato, na po¬ 
hvali. Zlatna usta zlatno i govore! On radi 
uviek; ako izidje van, to je s vašim Ivanom. 
Kakovi su to prijatelji! Da ga čujete, kako 
on odbija od Ivice, baš u ovom poslu, svaku ni- 
zku namjeru. Jedanput je stao vikati na Gi- 
zelu, kad ga je pitala, je li istina što se o Ivici 
govori: Sto vi ženske valjada svačije korake 
pratite, na svakoga pazite: kamo ide, koga 
gleda, s kim govori! Gledajte svoje poslove. 
Mi se ne možemo ni šaliti, ni progovoriti, 
a da vi ne raznesete svietom, da smo zaljub¬ 
ljeni . . . 

Gospodja Tičićeva sama je govorila, 
iztičeć vrline svoga Rade i krieposti svoje 
Gizele »ne zato što su njezini, jer vas sviet 
zna, kakovi su oni, nigdje sami, oni s nikim 
ne koketiraju, oni se ni ne zabavljaju. Ne¬ 
davno se je vrtio oko Gizele neki mladi pro¬ 
fesor, a ona ni da ga je pogledala, te se okani 
čorava posla . . .« 

Gospodja Fortunata znala je da Tičićeva 
ima razloga biti zabrinuta nad ponašanjem 
Ivice, znala je da su muževi medjusobom go¬ 
tovo zaključili, da će Rade uzeti Floru a Ivica 

Gizelu, a oko toga je najviše nastojala sama 
Tičićeva, dočim se je ona u to najmanje pr¬ 
tila. I ‘ako je poznavala čvrstu volju svoga 
muža, ipak je sumnjala, da će mu poći za ru¬ 
kom sklonuti Ivicu, ako ne htjedne sam, kao 
što je sklonuo dvojicu starijih sinova. Dana¬ 
šnje odkriće gospodje Tičićke eto joj daje 
donekle pravo. Zao joj je bilo, ako je istina 
što se govori; a biti će nešto na stvari, kad 
svak znade što njezina djeca rade bolje i prije 
od nje same, pa je odlučila ljubezno prikoriti 
Ivicu, čim jcj se desi prigoda. 

Za sva ta ogovaranja mla'dić nije ništa 
znao. On je bio, ili se je smatrao, sretnim. 
On je bio izvanredno veseo, sa drugovima 
duhovit, u kući Ijubezan, u uredu marljiv i 
radišan. Uživao je u svojoj ljubavi, uvjeren, 
da ta ljubav nalazi odziva u tankoćutnom 
srcu, iz kojega ga ne će nitko iztjerati. 

Na obzorju njegove sreće stajao je nepo¬ 
mičan malen oblačić. Taj oblačić mutio je ve¬ 
drinu njegove duše. Taj je oblačić nepomičan 
jedino zato, što se još nisu razmahali jaki 
vjetrovi. Nu ako se nebom pognaju vjetrovi, 
taj će se oblačić razširiti, pokriti će nebo, te 
će iz njega poteći i grada i dažda. Njegov 
otac ne znade, valjda, za njegovu ljubav, ili, 
ako znade, i ne mari, jer ju ne drži ozbilj¬ 
nom. Ali kad bi doznao, da joj se je zakleo 
e će je vjenčati kroz godinu dana, pa sve da 
bi morao bježati iz kuće po svietu kao kakav 
bezkućnik!? Ipak valjati će jednom njemu 
sve to odkriti. On će se uzprotiviti, biti će 
strašnih prizora u kući, ali napokon on je i 
otac, pak će se i odpor slomiti o hrid nje¬ 
gove postojanosti, pače poštenja. 

Tako je umišljao Ivica položaj u kući. Nije 
opažao, zasliepljen. da medju njegovima sve 
kipi proti njemu. 

Tajni šapat išao je od usta do usta, da će 
Ivica Saiić uzeti Ivulu, kćer pokojnoga Grge. 
Kao što su letjeli glasovi Ivičinoj majci, još 
prije ' češće letjeli su do njegovih nevjesta. 
Znah su glasonoše, da taština nije baš u ma¬ 
loj mjeri zaokupila dušu tih žena, pa da ih 
malo ponize, sad ova, sad ona potajna supar¬ 
nica »prijateljski« bi im dojavljivala, ne samo 
u četiri oka, nego nada sve, kad bi se našle u 
družtvu u posjetima: 

— Bit će brzo confetti, eto se je odlučio i 
Ivica da dovede nevjestu. Valaj, valja reći što 
jest, liepa je, a njemu je draga, pa što mari 
da je prosta roda! To su njegovi posli. Tko 
će mu braniti, da uzme koga hoće? Sramota 
jpada na njegov obraz! Vidi se da je bio po 
svietu, pa se ugledao u primjer velikih ljudi, 
koji se zaljube u ženu iz kazališta, u plesa¬ 
čicu, u jahačicu iz cirka! To je moda. Kažu, 
da su i njemu te žene uviek bile drage. Čim 
je došao lane, bio je pomahnitao za jednom 
Talijankom, što je došla predstavljati u ka- 
fani. Bolje napokon da uzme i Ivulu, nego ta¬ 
kovu jednu! Ne trebate se za to srditi, mi 
smo prijateljice, mi govorimo ovdje medju 
nama! 

— Ne će ona stupiti u moju kuću, ,dok 
sam ja živa. Da bi se usudila samo! Vidjela 
sam je tu skoro u dućanu, pa je imala obraza 
{pogledati me u lice još s nekakovim izaziv- 
nim smieškom. Nije falilo, nego da mi još 
ruku stisne i reče: Kako si? Ljutila se je Ivi- 
čina nevjesta. 

— Sto ćete, moja Giorgina, to je bezobraz¬ 
no, ali se ne smijemo čuditi. Kad je imala 
obraza zaplesti se u odnošaj sa svojim nepa¬ 
rom, primati ga u kuću obdan i obnoć, a da 
„nijesu ni zaručeni, moramo svašta očekivati. 
Možebiti, da je osjetila i stid ljudski, pa je 
stala govoriti po gradu svakomu, tko hoće i 

tko ne će da čuje, da će se udati najdulje do 
osam mjeseci. To njezina majka pripovieda 
svakomu. 

— Ne će iz toga brašna biti pogače. Još u 
kući zapovieda stari Anto Saiić. Dok je on 
živ, ne će ona preko praga njegove kuće. Da¬ 
pače tu skoro, kad mu moj muž nešto o tome 
natucao, nije htio ništa ni čuti, on se tomu 
ruga. Zao mu je što su ti odnošaj i već po¬ 
stali javna sablazan, ali ne vjeruje da Ivica 
i misli nju uzeti za ženu. A i ja mislim, da 
Ivica nije tako lud. Još on u ženi traži — 
bog zna što! 

Tako su nevjeste prikrivale svoju unutra¬ 
šnju srdžbu, što ih je obuzimala na samu po¬ 
misao, da bi Ivula Lazić mogla postati njiho¬ 
vom jetrvom. Tu su srdžbu izkaljivale na svo¬ 
jim muževima, spočitavajuć im, da nemaju 
nikakova upliva u kući, da se mladji brat, 
koji je jučer ušao u službu i stao raditi s nji¬ 
ma, nakon što je potratio toliko novaca u bez¬ 
imenim pustolovinama po svietu, sada name¬ 
će svima u kući. Napokon će za njihovu ve¬ 
liku sramotu dovesti im doma tu bludnicu, 
na koju se pošten momak nije mogao osvr¬ 
nuti ! On je u kući prvi gospodar . . . 

— Eto za što sam došla u ovu prokletu 
kuću, govorila je jednom Giorgina starija ne- 
vj esta, svomu mužu; da podnosim i ovo poni¬ 
ženje! 

— Prestani jedanput, govorio Čiro, sileći 
se da bude miran. Sta ti fali u kući? 

— Meni ne fali ništa, jer se suzdržajem od 
troškova: nosim se kao prosta seljakinja, da 
mi ne spočitnete taštinu, ali ćeš vidjeti, kad 
dodje ova druga, kakova ću ti biti! Što misliš, 
da ću dozvoliti, da mi se i ona nametne? Ja 
u ovu kuću ne ću stupiti od onoga dana, kad 
ona stupi ... Ja ću se vratiti k majci 

— Ja ne znam zašto bi se srdio za ništa. 
Rekao sam ti stoput, a to je rekao sam otac, 
da Ivica na te ludosti ne misli. On se napro¬ 
sto zabavlja, ali i kad bi mislio . . . 

— Liepoga mi djevera, koji se druži s ova- 
kovim curetinama. Brat mi je kazivao, da go¬ 
tovo svaku večer ide k njoj, a da mu često i 
zora osvane kod nje. A nisu li im mladići 
htjeli serenadu učiniti? Da nije bilo moga 
brata .... tko znade još! . . . 

— Umiri se samo, ja ću to sve izkazati otcu, 
a on će već naći lieka. Reći će on Ivici, da se 
okani sablazni. 

Sad jedan sad drugi Ivičin brat salietali 
su otca, noseć mu protiv brata sve tužbe, što 
su ih od vlastitih žena čuli. I stari je znao da 
je Ivica lakouman, da se dade ^anieti od 
iiepa pogleda, znao je i za svu tu pustolovi¬ 
nu — nu, ne htijući imati kod kuće petljanja 
i nemira, zatvarao je jedno oko, a i oba, te je 
odbijao sve na mladost — ludost. Kad bi ga 
pak sinovi obaviešćivali o svem, što se po gra¬ 
du o tome govori, on bi se na nje otresao: 

— A kakovi ste vi bili, kad ste bili mladji? 
Nije vam bilo ni šestnaest godina, a već ste 
ludovali. 

— Ludovati još ne znači navlačiti sramotu 
na kuću. 

— Ajdete, pa mu recite sami. Što ću se ja 
još i u te ludosti prtiti. Vi kažete, da izo¬ 
staje po noći, nu izostajali ste i vi. Kamo ide, 
ja ne izpitujem, kao što niesam izpitivao ni 
za vas. U ured dolazi tačno, radi marljivo. A 
što ćete da ga još svaku večer zatvorim u 
»zdravu Mariju« u kući. 

Tako bi se često stari oslobodio napasti. 
Nu ipak je kuhalo u njemu. Stoput je bio od¬ 
lučio opomenuti Ivicu, ali poznavajući njego¬ 
vu oporu ćud, bojao se je da ga ne posluša, a u 
tom slučaju on ne bi popustio sinu i — rat 

bi u kući bio gotov. Htio je preporučiti ženi, 
da ona, kao majka, opomene svoga sina, ali 
opet mu se je to činilo poniženjem pred onom, 
koju nije mnogo cienio u ovom pogledu. Nu 
napokon se je ona sama usudila uteći se nje¬ 
govu očinskom ugledu i vlasti, da ozbiljno 
opomene Ivicu, jer inače da će njihovo ime 
biti po svačijim ustima, kao kakovo ruglo. 

— Valja tomu poslu stati na kraj. Vanka 
svak o tome govori; svak me pita, je li istina, 
da se Ivica ženi, a ja ne znam ništa. To se 
pripoviedaju baš čudnovate stvari. Znaš, u ka¬ 
kovu smo mjestu, sve se doznade. 

— A jesi li mu ti što o tome ikad spome¬ 
nula? — prekine ju muž. 

— Kako ćeš, da mu spomenem, kad ga već 
riedko i vidim. U večer kasno dolazi, nije ga 
hvajda tada ni čekati, jer je ljut . . . Pače 
nije ni spavao kod kuće, ima dvie noći, nego 
je samo legao nešto u zoru: govore, da je ona 
bila nemoćna, pa da je svu noć bio kod nje . . . 

— Dobro je, ja ću sve to razvidjeti. 

Za sve to Ivica nije znao. Ma koliko bio 
oštrouman, ipak nije mogao dokučiti, da će 
se sviet baviti toliko njegovom ljubavi, da će 
baciti pod noge njegova najsvetija čuvstva, 
osuti ih blatom potvore i zlobe. Ivula je prva 
doznala za sva ta ogovaranja. Opazila je neku 
neobičnu promjenu na licu Ivičinih nevjesta, 
koje joj više ne odvraćahu pozdrava, dapače 
nije joj više odzdravljala ni Flora, kad je 
bila s njima, ona Flora, koju je ona u zavodu 
kao sestru zavoljela. Da je ne pozdravlja Gi- 
zela Tičićeva, to je bilo naravno: suparnice. 
Na to se ona nije obazirala, kao što nije ma¬ 
rila ni za ujedljive rieči njoj upravljene a 
drugoj tobože doviknute, ni za porugljivo iz- 
smihavanje djevojaka i bezsramnih mladića. 
Ona je jednom to Ivici samo u šali kazala, 
samo da od njega izmami sladku rieč. 

* 

Nu jednom dodje mala Milica iz škole 
sva razplakana. Nije se dala nikako utješiti: 
rekle su joj drugarice, da joj je sestra -— 5a- 
lićeva ljubovca . . . Na te rieči napokon je i 
Ivuli puklo pred očima, pa kad je došao Ivica 
vas sretan i blažen, željan da se okupa u ra- 
jevini njezina čarna pogleda, da se naužije 
milozvučna glaska njezina razgovora, nadje 
je, gdje se razstapa u suzama. Nešto mu se 
težko ovilo oko srca. Uhvatila ga je neizreci¬ 
va bol, kakove u životu nije mogao ni poj¬ 
miti. Stidljiva djevojka jedva se je dala na- 
moliti, da mu izkaže uzrok njezina plača. Kad 
mu je ona, prekidajući rieči jecanjem, iz¬ 
rekla sve, kad mu je'odkrila bol svoga srca 
nad nezasluženom potvorom, jedva je mo¬ 
gao pogladiti je po kosi. 

— Ne dolazi više, molim te. Piši, ako što 
želiš ... ali nemoj dolaziti. 

— A ne pitaš mogu li ja živjeti, a da te 
ne vidim? Nemoj biti okrutna. Sviet o sva¬ 
kome govori. Znaš koja je. Ja ću već sutra 
zapodjeti s otcem razgovor o tomu. 

— Pa što se ti nadaš, da ćčtno mi zbilja 
biti svoji . . . Dok je on živ? ja sam se od¬ 
rekla tih pustih nada. Ne će on nazvati Ivulu 
Lazić nikada svojom snahom . . , 

—- Vjeruj mi, on je dobar; kad on vidi da 
sam ja čvrst, da sam kadar sve pregorjeti za 
tebe, ganut će se u njem otčinsko srce, pa će 
nas blagosloviti ... 

— Radi, kako znadeš, kako ti srce kaže, 
ali, ostavi me samu. Ja sam nesretna, ja sam 
prokleta .- . . Molim te, Ivica, za mir svoje 
duše, za moj dobar glas . . . 

Ovdje opet nastade jecanje . . . 

— Umiri se, da, daj mi ruku, da ti je po¬ 
ljubim. 

Sada je majka izašla. 

Ivula (tiho, da je majka ne čuje): A da li 
znadeš kako me i ona grize! . . . Sad mi je 
opet počela spočitavati, što nisam otišla za 
onoga nesretnoga Balića, da što sam se uhva¬ 
tila tebe, da ćeš me ti ostaviti. Molim te 
podji, pisat ću ti sve potanko . . . 

Ivici sve se vrtjelo u glavi. Makinalno 
ustane, uhvati Ivulinu ruku, privine je k srcu, 
pak strastveno poljubi. Ona stisne jako nje¬ 
govu ruku, kao da je htjela time priobćiti mu 
sva svoja neugasiva, a i neizreciva čuvstva. 
Pogleda ga žarkim a istodobno i bolnim 
okom, sva oblivena suzama i samo što izti- 
snu: 

— S Bogom! . . . 

Kad je Ivica izišao iz kuće, Ivula je otišla 
po običaju na prozor, da ga još jednom vidi, 
a za njom će majka joj: 

— Odnio ti ga je djavo. Sad plaćeš. Da si 
išla za Balića, ne bi bilo tih suza. Da, hoće 
ti se mladi gospodičić, a Balić je star. Da mi 
nije radi svieta i moga dobroga i pošteno¬ 
ga (ovdje je naglasila rieč) imena, rekla bih 
ja tom mladom gospodičiću po težačku: koli¬ 
ko mi vremena misli mučiti diete! Valja u 
svim stvarima biti na čistu. Sviet svašta go¬ 
vori . . 

A Ivula samo zarida. 

Ivica je osjećao neku umornost u cielom 
biću. Nikada se nije bolnije duše razstao od 
nje, pošao je ravno kući i zatvorio se u sobu. 
Bolila ga je glava, kosti, noge, sve. Osobito 
neku težinu osjećao je u sljepočicama. Da mu 
je bilo plakati, činilo mu se je, da bi ta bol 
minula. Lik razplakane Ivule, one njezine ve¬ 
like nabreknute oči, piljile su još u nj. On je 
u tim očima čitao žar neugasive ljubavi, čitao 
je molbu, skrušenu molbu, da ju oslobodi od 
duševnih muka, čitao je očaj, što ne će iz tih 

muka nikada izaći. A on se je zakleo, da će 
biti njegova . . . 

Netko pokuca na vrata sobe, pa odmah 
otvori i unidje. Bijaše sestra mu Flora 

Flora: Kako ti se, Ivica, mili u ovom 
mraku? Sada ti u večer nije više milo čitati. 
Sada ne prebireš na tamburici, ne rišeš, ne 
rezbariš baš ništa. 

Ivica joj ne odgovori ni rieči. 

Flora: Sto te valjda nije kod kuće? Ili 
spavaš ? Ivica, ozovi se! . . . 

Ivica: Ne spavam ne . . . 

— Čekaj, donijeti ću ti svjetlo . . . 

— Ne treba, eto ti šibice tu, pa nažgi moju 
isvieću. 

Flora napipa žigice i napali svjetiljku. 

— Dobra večer. Davno ti je nisam nazvala. 

— Baš davno! 

— Bit će pet, šest dana. 

— A ja sam i preksinoć legao, prije nego 
ste vi večerali. 

— Otac se silno srdi, što više ne večeras 
gotovo nikad doma, a često kasno i lijegaš. 
On čuje, kada dodješ. On nikomu ne govori, 
ali se vidi na njem. — A što ti je, da si se 
izvalio i zamislio? 

— Nije mi ništa, ali nisam baš dobre volje. 

— Odavno je tebi nešto, odavno ja opa¬ 
žam na tebi promjenu, a ti ne govoriš ništa. 
Ti se ne povjeravaš nikomu. 

Mladić je samo šutio. 

— Htjela sam ti nešto priobćiti, ali, kad 
te nije volja slušati, onda ne ću. 

— Govori samo, ja te slušam. Drago mi je, 
čuti tvoj glas. 

— Zato ga često i slušaš!! 

— Slušam te sada . . . brzo! 

— Valja da imadeš još večeras nekamo 
poći, kad ti se tako žuri . . . ! 

— Ti me uzrujavaš. 

— Slušaj! Danas je bila Gizela kod 
mene . . . 

— Pak? 

— Kako te malo to zanima! 

— Pak ti je nešto govorila? . . . 

— Vrlo povjerljivo ... 

— Proti meni! 

— Sasvim protivno. Rekla mi je, kad na 
tebe pomisli, da joj se srce stisne od boli, da 
plače. 

— Ne znam, zašto? 

— Otac će ju zaručiti za doktora Ca- 
stelli-a. 

— To bi ju moralo veseliti. Može biti za¬ 
dovoljna, da će poći za takvoga muža. 

— To ti govoriš! Ali si okrutan. Svi ste 
vi mužkarci bez srca. Pravo je ona rekla, da 
se od tebe nema čemu nadati. 

— A kad sam joj ja što obećao? 

— Ali ona ne ljubi Castelli-a 

— Neka ga onda odbije i čeka na kralje¬ 
vića! 

— Otac hoće silom, da podje za njega, a 
ona ga tim više mrzi, što te on silno ogo¬ 
vara . . . 

— Neka se za to ne brine, i hvala joj liepa! 

— Dakle, zbilja ti više za nju ništa ne 
osjećaš ? 

— A kad sam osjećao? 

— Nemoj tako. Giorgina ju je nagovarala, 
da nastoji odgoditi zaruke do po Božiću. 

— Sto se sve to mene tiče? Manimo te 
razgovore! 

— Sto ti sestra od srca govori, to se tebe 
ne tiče! Tebe se ne tiče sreća djevojke, koja 
te ljubi, tebe se ne tiče obiteljski mir, što si 
ga porušio. Tebe se tiče samo . . . Nemoj 
da govorim jasno. Mene je već sram u đruž- 
tvo zalaziti poradi tebe. Ti i ona nevoljna 
Ivula na svačijim ste ustima! Meni je žao 

jadnice. Bili smo u zavodu kao dvie sestre. 
Sad je ne smijem od srama pred svietom ni 
pozdraviti. Grjehota onako liepu i pametnu 
djevojku unesrećiti. Medju nama je bila pra¬ 
va svetica . . . Kako te nije strah od Boga, 
da te dvie djevojke kunu. Gizela neće sada 
da za drugoga podje, a Ivula bi se bila 
udala. ... 

— Moja liepa propaviedačice, Ivulu ne tre¬ 
ba, dapače ne smije, da itko uzme osim mene, 
ona će biti moja, jedino moja i za uviek moja, 
da svi vi puknete od biesa! Ja Gizeli nisam 
nikada ni uhom namignuo. Spram nje sam 
naprosto bio uljudan, a drugo ništa. Mene 
dakle ne će ničija kletva stignuti.' Ako mi 
nemaš o čem ljepšem govoriti, molim te, osta¬ 
vi me sama, ja sam željan mira . . . 

— Molim te, dragi brate, ne srdi se na 
mene; ti znaš da te ja volim. Ja znam, ti nisi 
kriv. Tomu je kriva ona stara vještica, Ivu- 
lina majka. Pravo sviet govori, da te je ona 
nekim travam začarala. Oh, moj nevoljni brate! 

— Nemoj sada, da mi tu kukaš bez potre¬ 
be i još kojekakve ludosti govoriti. Ja toga 
ni jesam nikada trpio. Molim te, ostavi me sa¬ 
ma. Isto će brzo večera. Otac će brzo banuti, 
pa ne bi rado, da te nadje kod mene . . . 

Flora ustane, pogleda sažalno na brata, pa 
ne rekavši ni rieči, izidje iz sobe. 

Kao što je Ivica predvidjao, nakon malo 
časaka, čuli su se u hodniku otčevi koraci, a 
njega nešto stisnulo oko srca. Predvidjao je, 
da će se večeras štogod u kući dogoditi* što se 
nije nikada dogodilo. Davno je očekivao su¬ 
kob s otcem. Po naravi osjetljiv, bojao se su¬ 
koba, sama pomisao ga je uznemirivala. Zato 
je po mogućnosti izbjegavao i susret s njim. 
Činilo mu se je: sad na će navaliti. Večerašnji 
pak razgovor sa Florom odkrio mu je položaj 
u kući! Svi su proti njemu ... svi ga sma- 

već davno kod kuće. — Baš danas, pomisli 
stari, došao je na vrieme! Kad mu je ono 
prijatelj iz djetinstva, Don Luka, predočio' 
živo što biva s njegovim Ivicom, kad mu je 
opisao javnu sablazan u mjestu, a to je on 
već iz stotine usta čuo, — zapitao je on nena¬ 
dano popa: 

— Recite mi pravo — vi ste stari, morate 
znati — je li moguće u ovom slučaju neki 
nadnaravni upliv na srce moga sina? 

— Kako to mislite? 

— Može li se kojekakvim čarolijama pri¬ 
mamiti srce mladića, te ga prikovati uz stano¬ 
vitu osobu? . . . 

—■ Razumijem . . . Hm! Znate, vjera ne 
kaže baš, da nije moguće. To se zove f i 1- 
trum. Sotona paklena, dopuštenjem božjim, 
može mnogo na svietu. Njoj prodane duše 
žalibože gdjekad nastoje i oko toga: začarati 
mladića ili djevojku . . . 

—Dakle je ipak istina, što sam s tolikih 
strana čuo, da je on očaran? 

—Istina, to se ne može kazati; mogućnost 
se ne izključuje . -. . 

Cim je stari Salić to čuo, poručio je bio po 
babu Kostrušinku tamo iz Zagorja, te joj 
obećao pedeset forinta, ako mu donese bilja 
od omraze, a drugih pedeset — kad bilje po¬ 
mogne. 

— Ne ću bilje, gospodaru, nego ću to bilje 
skuhati, odgovorila ona i primila ponudu. 
Danas mu je napokon doniela te čudotvorne 
vode. 

— Ovo mu ulij u koje pivo, da se on ne 
dosjeti, pa kad ovo izpije, udalji ga od dje¬ 
vojke za mjesec dana i uspjeh ti je gotov: on 

će na nju zamrziti kao na vraga, — samo ako 
je ne vidi barem.za mjesec dana niti s. njome 
progovori . . . 

Stari je Šalić tim čudotvornim liekom te 
večeri došao kući, misleći, kako će ga uliti u 
sinovljevu čašu, a da se nitko ne dosjeti, jer 
se je u duši gotovo stidio takova postupka, 
koji ne dolikuje čovjeku njegova položaja. 
Njegovu je osnovu smela Flora, kad je ja¬ 
vila da je Ivica nervozan, pa da ne će na ve¬ 
čeru. Dok su jeli, vladao je za stolom muk. 
Stari je samo dao naredbu, da se spreme dva 
sanduka, jer će on ili Ivica otići na putovanje. 

Kad je svršila večera, stari je ustao uzeo 
je čašicu, ulio je u nju one čudotvorne kap¬ 
ljice, pa ju je nadolio vinom, naredio je zatim 
Flori, da to odmah odnese Ivici, uz to i on 
sam krene k njemu. 

Ivica je još ležao baš onako, kako ga je 
ostavila Flora. Cim je otac stupio u sobu, 
srce mu je zadrhtalo; instinktivnim počita- 
njem htjede da ustane, ali ga otac zaustavi: 

—- Stoj, ne treba, opočivaj, ako si slab. A 
kako ti je? 

— Hvala, otče. Nije mi ništa, samo sam da¬ 
nas malo više nervozan, odgovori Ivica ganut 
otčevom sladkom rieči. 

— Ti si odavna tako zlovoljan, tebi jest 
nešto. Meni se čini, da svaki dan slabiš, pro¬ 
padaš zdravljem. 

Unidje Flora noseći čašicu. 

— Uzmi, to će ti koristiti protiv razđraži- 
vosti živaca. To je stari prošek, pomiješan 
sa nekoliko kapalja soka od naranče. 

I ustane, uzme čašicu pa izpije na dušak. 

— Ovo je jednostavno vino. Nema nika- 
kova drugog ukusa. 

■— Ne će ti i tako nauditi. 

Tu nastane muk. Flora osjeti, da je suvišna 
pa zapita brata: 

— Je li ti što treba večeras? 

— Nije ništa, hvala. 

. — Dobra noć! 

— S Bogom! dobra noć! 

Djevojka izidje. 

Ivica je sjedio, oborene glave. Težko mir 
pogledati otca u lice. Žao mu je, što je sestra 
izašla. Sad je sam — sučelice otcu. Svašta mu 
se stalo vrtiti po glavi. Htio je da prvi za¬ 
počne razgovor, da sve potanko izkaže ocu i 
da ga zamoli za oproštenje i za smilovanje,. 
ali mu je dvakrat rieč zamrla u grlu. Otac 
ga je samo promatrao. Ivica se odvaži: 

— Ja znam, zašto ste došli. Stalno da me 
ukorite . . . 

— Nipošto. Ti znaš, da ja ne korim lako. 
Kada ukorim, tada je znak, da sam izgubio 
pouzdanje, da će se tko sam popraviti. 

— To me, oče, silno veseli. Znao sam ja, 
vi ste otac . . . 

— Ja sam otac, pa poznam svoju djecu, te 
se ne obazirem na svačije rieči. Ti si pame¬ 
tan, dobra srca, pa nisi kadar ni pomisliti, a 
kamo li učiniti, što bi mi dalo povoda, da te 
ukorim. 

Taj govor je savladao Ivicu. Nastade opet 
muk. 

Otac: Ne bih rado samo, da ti se zbilja 
što dogodi. Nisi baš ni najboljeg sustava, od 
djetinjstva si boležljiv. Znam ja, što je mla¬ 
dost, na neke stvari valja gledati kroz prste. 
Nu, da ti pravo kažem, odviše si se izložio, 
pa ne bih rado, da kad htjedeš natrag, ne 
bude odviše kasno. Preporučam ti, da ostaviš 
uviek, u ovakovim odnošajima, za sobom 
otvoren put na uzmak. 

Mladić se zabunio, on ko da ne shvaćaše 
smisao očeva govora, nu pričini mu se nemo¬ 
guće, da tako govori on, Grgurov vitez, po- 
božnjak .. . 

— Ja sam tudj u ovoj kući, pomisli, ja se 
ne slažem: 

— Otče, meni su vaše rieči zagonetne, Bu¬ 
dite iskreni, pa mi kažite sve, što mislite. 

Otac samo ustane, uzšeta se sobom, pa se 
zaustavi na prozoru, kao da gleda nešto. Ma- 
kinalno promuca! 

—• Nebo je vedro kao riblje oko, a more ti¬ 
ho kao ulje. 

I opet nastane mala stanka. Ivica je ganut, 
uzrujan očekiva čas, kada će otac reći onu od¬ 
lučnu. Sada ga više ne plaši njegova prisut¬ 
nost u sobi. Samo ga razdražuje taj muk, to 
bezkoristno okljevanje, to okolišanje. 

Otac: Slušaj sinko! Ja sam te htio mo¬ 
liti za uslugu. Da si u drugim prilikama, ja 
bih ti zapoviedio, a uvjeren sam da bi i ti slu¬ 
šao, ali ti nisi u normalnom stanju duše: ti 
si razdražljiv, pa u svakoj mojoj zapoviedi ti 
bi mogao nazrievati neki čin neprijateljstva, 
s toga moram da te molim . . . 

Ivica sluša napeto svaku rieč. — Ovo je 
liep uvod, misli, sad će doći glavno. 

-— ... Reci mi iskreno, jesi li voljan da 
slušaš, da te utaman ne zamolim. Težko bi mi 
bilo, da mi odbiješ . . . 

Ivica: Sve što je moguće čovjeku . . . 

— Ta znaš da te za nemoguće ne ću ni mo¬ 
liti. Ako si bolestan, onda je drugo. Nu, ja 
mislim, dapače, da bi malo putovanje pomoglo 
tvojoj nemoći. Slušaj: primio sam danas brzo¬ 
jav iz Pariza, iz kojeg se razabire da je vino 
u Cette bilo patvoreno, ili da se je dogodila 
neka pometnja. Radi se o velikoj svoti. Mi ne 
možemo pismeno ništa urediti, tu mora biti 
netko od nas. A od nas ne može nitko otići, 
niti se mogu u koga pouzdati, nego u mene, 
ili u tebe. Ako ti ne ćeš, ili ne možeš, valjat će 
otići meni. 

Mladić je slušao i mislio: je li ovo 
zbilja, ili je po sriedi varka. Otac govori oz¬ 
biljno, da će morati otići sam. »Zašto mu ne 
bih izkazao posluh, valja da ću ga s ovim još 
privesti na svoju.« 

— A kada bi trebalo odputovati ? 

— Znaš da u ovim poslima ne valja kasniti. 
Sutra polazi »Wurmbrandt«, prekosutra si 
u jutro u Trstu, pa možeš željeznicom preko 
Lombardije u Marsilju, tamo obaviti još 
neke poslove, pa u Cette. 

— Odmah sutra! . . . , 

— A kad ćeš! Ovo je najbrža i najpriruč- 
nija sveza. Inače valjalo bi čekati osam dana, 
ili se skitati po lukama tri dana, dok bi došao 
do Trsta. 

— Težko mi je, ali eto, za Vašu ljubav — 
štogod zaželite. 

— Bravo Ivica! Znao sam ja, da si ti čo¬ 
vjek, koji shvaća. Sada liepo lezi i spavaj, a 
ja ću poskrbiti da ti bude sutra sve u redu za 
putovanje. Kad se probudiš, dodji k meni u 
bureau, da primiš sve naputke i dotične izpra- 
ve. Sada hvala ti, sinko! 

Te večeri Ivica je sjedio za stolom do kasne 
noći, pišući zlatu sve, što se je dogodilo, a 
onda savladan s umornosti leže spavati. 

VIII. 

Na palubi parobroda, »koji je približio 
Dalmaciju ostalomu svietu za dvadeset i če¬ 
tiri sata«, sakupilo se je silno množtvo. Putni¬ 
ka nije bilo mnogo, ali je zato bilo prijatelja, 
znanaca i rodbine putnika, koji su došli po¬ 
zdraviti svoje, a bilo je i onih što po običaju 
dolaze na parobrod, da vide tko dolazi i od¬ 
lazi, jer nemaju drugoga posla. Ivica se je iz¬ 
ljubio ,s otcem, majkom, braćom, sestrama, ne¬ 
vjestama, pa s prijateljima. Svak mu nešto 

preporuča, svak hoće da nešto reče: tu je ža¬ 
mor, vika, dovikivao je. 

Flora: Nemoj zaboravati poslati mi iz 
Pariza, što sam ti rekla, znaš da ne budem na 
pokladnim plesovima . . . 

Zadnja rieč nije se čula. 

G i o r g i n a: Ja sam ti već napisala sve što 
želim. S Bogom, čuvaj zdravlje! 

Rade: Ja ne preporučam ništa, ako ti pa¬ 
de na um, dobro, ako ne, ništa. 

Svi su ipak nekako veseli, samo majka Ivi- 
čina čini se ganuta. Kad je trećiput zazviždao 
parobrod, te su stali izlaziti svi, koji nisu 
bili za put, ona se je povratila sa Florom k 
Ivici, opet mu se ovila oko vrata, a tople maj¬ 
čine suze kanuše na njegovo lice. Sad su sve 
troje proplakali. Majka mu je valjda htjela 
priobćiti neku tajnu, ali joj rieč zape u grlu. 

A on jedva iztisnu: 

—- Izidjite, majko, sada će dignuti most. . . 
S Bogom! S Bogom Flora. 

— Misli na mene, nemoj me zaboraviti, 
piši mi . . . 

Mahali su mu s kraja rubcima. On je ma- 
kinalno odgovarao . . . Njegove su oči blu- 
dile daleko, onamo prama »varošu«. Njezina 
se je kuća vidjela. Sada mu se čini, da su se 
prozori otvorili, neko se je pojavio u bijelu. 
To je stalno ona . . . digla se je iz poste¬ 
lje .. . 

. . . Parobrod je već zamakao za rt, a on 
je izgubio s vida svoje rodno mjesto ... A 
onda spusti se u fotelju, pa stade maštati. 

Ništa ga nije veselilo i ako je vrieme na mo¬ 
ru bilo kao usred proljeća, sve tiho i mirno, 
a nebo vedro kao kristal. Obala i otočje, kraj 
kojih se je vijugao parobrod, bijahu čas goli 
kao dlan, a čas tamno-žuti s požućela jesen¬ 
skoga lišća. Putnici, osobito stranci iz Nje¬ 
mačke i Magjarske, divili su se čestoj pro¬ 


mjeni panorame, svaki čas napi nj ali svoje da¬ 
lekozore, da razpoznadu pastire i pastirice po 
krševitim brdinama, ili da vide, što to biva u 
malim ladjicama, kad parobrod mimo njih 
prolazi, da uživaju, gledeć bibanje krhke bro¬ 
dice. Za sve to Ivica nije mario. Uzeo je »Fi- 
garo«, što je ležao na stolu u salonu prvog 
razreda, samo da imade nešto u ruci, ali nije 
čitao, nije mogao nikako shvatiti smisla. Bio 
je odviše raztresen. 

Iz svakog mjesta, gdje bi se samo sat za¬ 
ustavio, slao je po dvie dopisnice, jednu njoj 
a jednu majci. 

U Francuskoj je započeo svoje poslovanje, 
Zabavlien sad ovim sad onim poslom, jedva 
je u večer smogao nekoliko vremena, da na¬ 
piše koju najprije njoj, pa majci, a svaki trećr 
dan i otcu barem po jedno pisamce. Od »nje« 
je primao odgovore kratke, zbivene, uviek 
prodjevene čuvstvom žarke, ali očajne ljubavi. 
Majka mu je pisala, ili bolje dala pisati po 
Flori na svoje ime odulja pisma, moleći ga da 
sada, kad je daleko, učini kraj sablažnjivim 
odnosaj ima, da razveseli svoga otca, da bude 
jednom ozbiljniji. U jednom listu molila ga je 
da pošalje za Gizelu iz Pariza nekoliko me¬ 
tara robe za zimsku opremu. Najbolje bi bilo, 
kad bi joj sam izravno poslao, preporučala 
ona. 

Otčevi su listovi bili kratki i poslovni. Naj¬ 
više mu je preporučao, pri zaključku, da se 
slobodno zabavlja, ali da si očuva i zdravlje. 
Ali Ivica u tom Parizu nije nalazio nikakove 
zabave. Pohadjao je kazališta, javna šetali¬ 
šta, koncerte, ali ga ti nisu mogli zadovoljiti. 
Osjećao je u duši prazninu, koju bi mogla je¬ 
dino Ivula izpuniti. Svaka djevojka ili žena, 
u koju bi se zagledao, podsjećala ga je na nju. 
U jedne bi zamjetio njezinu bujnu kosu, u 
druge njezin živi pogled, u treće njezin stas. 






Kad se je jedne večeri vratio umoran kući,, 
nadje na stolu o debi je preporučeno pismo. 
Razgleda ga: pismo otčevo. Kao da je na što 
zla slutio, otvarajući ga osjeti, da mu srce 
jače kuca u ruka nervozno drhće. 

Čitajući otčev list, dva triput je šuštao, htio 
ga je razkinuti na komadiće . . . 

»Sad kad si u glavnom svršio, piše otac, 
svoje poslanstvo i odgovorio podpuno mojem 
pouzdanju, rado ti zahvaljujem. Prije nego li 
odlučiš vratiti se doma, držim svojom otčin- 
skom dužnošću, da ti nešto predočim i da te 
odvratim sa opasne staze, na kojoj se odavna 
nalaziš, a koja bi te mogla dovesti do propa¬ 
sti materijalne i moralne, a naša kuća time bi 
postala ruglom cieloga grada. Tim radije oži¬ 
vljeni se toj očinskoj dužnosti sada, što sam 
uvjeren, da u ovakovim pitanjima pismo lakše 
postizava svoj cilj, nego li živa rieč. Gdje je 
pitanje strasti, tu valja čekati da se slegnu, 
valja čekati da razbor prevlada. Tom jedinom 
nadom i namjerom ja ti nisam do sada o ovom 
poslu prozborio ni rieči. Ja se pouzdajem u 
hladnoću tvojeg umovanja, u tvoje prirodjeno- 
oštroumlje, kojim se med ju mojom djecom 
osobito odlikuješ, te ćeš znati uvažiti i pro- 
cieniti moje razloge. 

Čovjek mlad — izložen je zabludi, ta se da¬ 
de i mora višekrat oprostiti, jer nije tražena, 
jer je posljedica prilika života. Svako nasto¬ 
janje da ga mahom iz te zablude izvedeš, mo¬ 
že biti još gora zabluda i dovesti ga do ko¬ 
načne propasti. Nu okorjelo pristajanje uz 
zabludu, nije plod ljudske slaboće, kojoj smo 
svi izloženi, nego je očevidan dokaz proraču- 
nane zlobe. 

U pitanju tvojih zapletaja i odnošaja sa 
ovom priprostom djevojkom, ja sam se držao 
tih načela, pa nisam htio mahom presjeći taj 
odnošaj, bojeći se posljedica. Nadao sam se, 


da će doći prigoda hladnokrvnog razmišlja¬ 
nja, pa da ćeš se sam i popraviti. Prigoda ti 
se pružila, ali po onome, što čujem, ne samo 
da nisi došao k sebi, nego ti jošter iz daleka 
s njome podržavaš prijašnje odnošaje, šalješ 
joj listova i darova, i obećaješ, da ćeš je prije 
"Uskrsa vjenčati, uzprkos mojoj protivnoj 
volji. To ona pripovieđa svakomu, tvoje li¬ 
stove ukazuje prijateljicama na uvid, time 
izlaže tvoje ime, te si kompromitovan pred 
javnim mnienjem. Ne treba da ti izričito ka¬ 
žem, sto mislim u ovoj stvari, jer to ti dobro 
znadeš. Nu, vjeruj mi, ne vodi me nikakova 
strast, ponos, prezir prama siromašnijem od 
sebe, da te odvratim od ovakvoga koraka, ne¬ 
go je to samo želja za tvojom srećom, briga 
za tvojom budućnosti. Stavimo, da ti zbilja 
vjenčaš ovu djevojku, ne mareć za njezino 
moralno ponašanje, koje je vrlo sumnjivo, ne 
maieć, da je ona bila s tobom popustljiva, da 
te uza se priveže, i ako je znala da tvojom že¬ 
nom ne. će biti. Na tu misao je došla valjda, 
kad si joj ti sam stao o tome govoriti. Već 
je dakie tu nešto nepošteno. Stavimo, veb'n. 
da je ti uzmeš za ženu izloživ se ruglu svieta, 
izsmjehivanju drugova i prijatelja, a misliš 
zar da bi ti s njome mogao biti sretan? Mi- 
shs li ti, da si zbilja u nju zaljubljen, i da je 
ona dostojna tvoje ljubavi? To je nemoguće 
r i možeš biti u nju zatravljen, ali zaljubljen 
ue. Ti nisi samo pri sviesti. Stvar je poznata, 
da te je njezina majka dala zatraviti. Tu je 
vec nemoralan početak, koji ne može imati 
sretna svršetka. Djevojka se je uhvatila tebe 
zbog stiasti. i ako nije istina, ono što se go¬ 
vori. da ju je majka bacala u tvoj naručaj"— 
samo da prežive, što bi bilo vrhunac, zloće. 

ii ćeš valjda sve ovo pobijati; zasliepljen, 
ne ćes priznati istine.. Nu da toga i nema, da 
si zbilja zaljubljen u djevojku, je li ona smje- 

la primiti tvoje udvaranje, kad je znala, da to 
ne će biti drago tvojoj obitelji? Je li te smje¬ 
la odtrgnuti tvojoj majci, otcu i rodbini bez 
grieha? ... 

Sto si mogao u njoj da zavoliš? Ljepotu 
tiela? Tek ta izčezava godinama, a onda ti 
ostaje pred nosom komad mesa, bez duha, bez 
života. Na samoj ljepoti ne osniva se ljubav, 
a najmanje pak sreća obiteljska. Ovakovi bra¬ 
kovi uviek su radjali nesrećom. Časovit hir 
ne može donieti ništa dobra. U sklapanju bra¬ 
ka zahtieva se neka pristojnost izmedju mla- 
denaca, da budu slično odgojeni, mislima da 
se medjusobno shvaćaju, da se popunjuju. Ne 
treba da ti navadjam primjera na dokaz? da 
je, gdje toga nema, obiteljski život ogorčen 
Tvoja je majka zlatna žena, imade sto vrlina, 
ali, kako je nenaobražena, dala mi je povoda, 
da često gorkih progutam u družtvu poradi 
njezine nespretnosti. Ja joj mogu i moram 
sve oprostiti, ali ne mogu zahtievati da joj i 
sviet oprosti. 

Osim toga, ovakove žene, nizka roda, izne¬ 
nada prenesene iz siromaštva u obilnost, iz 
biede u udobnost, izgube se sasvim, te više 
ne znadu, ni što čine, ni što govore. Ako pri- 
drže pak prijašnju prostodušnost, ako ništa 
ne promiene u svojem držanju, onda te poni¬ 
ze, onda u njima ne vidiš nego služkinje, po¬ 
rugu samih ukućana; ako se pak poigraju da¬ 
me, a ne znadu, postaju prava karikatura: ne 
smiješ se više s njima pokazati u sviet . . . 

Najzad, uvjeren da se ne ćeš na moju mol¬ 
bu oglušiti, molim te da ostaneš, do daljnjih 
naredaba u Parizu — da prekineš, uljudno, 
svaki odnošaj s djevojkom, da se liepo zabav¬ 
ljaš, pa kad se sasvim oporaviš od ove du¬ 
ševne nemoći, onda ćeš se moći vratiti kući. 
Poznam tvoje sinovsko srce, pa znadem, da 
ne ćeš ogorčiti zadnje dane moga života, niti 

ih prikratiti, oglušiv se na moje molbe i opo¬ 
mene. Nu kad me ne bi poslušao, vjeruj mi, da 
ću ti ostaviti takovu uspomenu, s koje ćeš me 
se sjećati kroz cieli život. Ali do toga ne će 
doći. 

— P. P. Ako ti misliš, da si izložio dje¬ 
vojku, da si joj dužan kakovu odštetu, ti se 
ne boj za to ništa, ja ću to obilno namiriti, 
obskrbiti je za život, i preko svake dužno¬ 
sti .. . « 

Kad je mladić dočitao otčevo pismo, nije 
znao, što bi započeo.. Nametala mu se je mi¬ 
sao da prvim vlakom odputuje, da se vrati 
kući. Ali to bi bilo previše naglo. Razjario bi 
otca, i kompromitovao cielu stvar. S toga je 
mislio najbolje napisati mu odgovor i odbiti 
s počitanjem sve njegove podvale s jedne, a 
umovanja s druge strane. I on odpisa: 

— Što se tiče prvoga diela Vašeg pisma 
izjavljujem, da je sve skroz izmišljeno, da je 
plod podlih duša, koje ne mogu shvatiti krje- 
posti u siromaštvu. Ne ću uvri'editi Floru, 
ako rečem, da želim da njezini odnošaj i budu 
ovakovi — kakovi su Ivulini sa mnom. Čudim 
se pak, kako pametan čovjek može vjerovati 
još u neka čaranja i travljenja. 

Kad govorite o pristojnosti braka, moram 
i ja reći svoju: Ne sačinjavaju pristojnost 
rod ni bogatstvo, nego duh i odgoj. Pleme¬ 
niti osjećaji nisu samo baština bogatih, nego 
još više siromaka. Dapače, u njih je naći više 
iskrenosti, nego li u bogataša, više krjeposti, 
nego u otmjenim krugovima. Prošao sam 
svieta, obćio sam sa svakim, pa svugdje, i u 
našoj kući, opazio sam licemjerje; opazio sam 
neko ličilo povrh truleži. Nije samo ljepota, 
nego baš ono što vi tražite u djevojci, krje- 
post, tankoćutnost Lazićeve Ivule zamamila 
mi dušu. Nu ne treba da ja opisujem njezine 
vrline. Samo ću Vam kazati ovo, da ja štu- 

jem- Vašu brigu za mene, da sam Vam haran, 
spravan sam slušati Vas u svem, život svoj 
dati za Vas, ali Vi me ne možete prisiliti, da 
ja ostavim djevojku bez ikakova opravdana 
razloga i povoda, pokle sam joj se zakleo, da 
ću je uzeti, pokle su o njoj poradi mene na¬ 
stali neki glasovi, . koji odaju samo podlost 
onih, koji u njih vjeruju, te ih šire. 

Ako još ljubite svoga sina, Vi ga ne ćete 
natjerati u očaj. A njemu, ako Vas posluša, 
ne ostaje nego očaj ili podlost . . . « 

Kad je predao pismo na poštu, činilo mu 
se, da mu je lakše. — Sad smo barem na či¬ 
stu, promisli, te otide na izlet van Pariza, da 
se malo raztrese. 

Bilo je na Badnjak. Pariz je osvanuo vas 
u bielu. Nebo je vedro kao u proljeću. Ulica¬ 
ma vrvi sviet, da nabavi čime će proslaviti 
sutrašnji dan. Ivica sjedi pred prozorom svoje 
sobe u hotelu, te gleda tu vrevu, ali njegova 
misao leti daleko, daleko, na obale Jadransko¬ 
ga mora. Od-otca nije primio još nikakovo pi¬ 
smo. Majka mu je samo javila, da je od ne¬ 
koliko dana postao silno uzrujan i da je po¬ 
čeo poboljevati od influence . 

U devet sati unidje vratar, noseći mu po¬ 
štu. Prebire listove i pisma, pa se zaustavi 
na jednome s podsmjehom na licu: 

— Ovo je »ona«, čestita mi Božić. Sirotica, 
kako će biti žalostna! Sama bez ikoga . . . 

Cim je stao čitati, prene se, kao da ga je 
nešto ošinulo. 

-— Je li ovo »ona«? »Ugledni gospodine!« 
Moguće? Pogleda na podpis jest: 

— Ivula Lazić . . . 

»Nakon trodnevnog razmišljanja, svjeto- 
vavši se sa svojim izpovjednikom, stavivši se 
pod okrilje moje nebeske Majke, došla sam do 
u, og bolnog koraka, koji će odlučiti o mojem 
životu. Ja Vam ovim vraćam zadanu rieč. 



Vi .nemate više nikakovih obveza prama meni, 
ja Vas rješavam. Vi ste slobodni. Uzmite dje¬ 
vojku prema svomu položaju. Za Vaše novce 
svaka će Vas ljubiti. Ali ja ne mogu postati 
snahom čovjeka, koji je procienio moje srce, 
moju žarku, nevinu ljubav novcem. Vjerujte 
mi da je za mene ovo velika neizreciva, uzvi¬ 
šena žrtva, kojoj se rado podlažem za Vas, 
za Vašu ljubav, za Vašu sreću. 

Molim Vas, zaklinjem Vas čistom, uspome¬ 
nom našeg sladkod sastajanja, našom žarkom 
ljubavi, da poslušate svoje roditelje. Ja se 
više ničemu ne nadam,- a nisam se baš nikada 
sasvim ni nadala. Sa mnom Vi ne možete biti 
nego nesrećan, jer bi Vas pratila moja zlo¬ 
kobna zviezda i roditeljsko prokletstvo. Uza 
me ćete sve izgubiti: otca, majku, svojtu, rod¬ 
binu, znance, prijatelje, izgubit ćete napokon 
i udobnost života, a svega toga ja Vam ne 
mogu dati. Valjda biste se jednoć zaželjeli 
svega toga, zaželjeli biste svoj izgubljeni rod 
i udobnost života otetu Vam radi mene, pa 
pokajao i razočaran biste mi sve to u lice ba¬ 
cili, i tako ponizili sebe i mene. 

Ostavite me dakle samu, dosta je da budem 
sama nesretna; takovom sam se smatrala onaj 
isti dan, kad sam osjetila, da ljubim čovjeka, 
kojeg mi sudbina otimlje. Ne samo da Vas 
molim, nego Vam i nalažetn, zapoviedam 
onim pravom, što nam ga ljubav daje, da na 
mene zaboravite. Spomenite se, da je težko 
čovjeku, koji ne sluša svojih starijih, jer 
Boga ne sluša! Sto oni nalažu, nalažu nam u 
dobro. Tim ćete lakše zaboraviti na mene, 
ako ostanete jošte daleko, a to Vas živo mo¬ 
lim, da učinite. Ne vraćajte se u domovinu, 
-dok ne čujete, da mene nema. 

Nu to bi bilo previše sebično. Ne vraćajte 
se, dok Vam ne izčezne moja uspomena iz sr¬ 
ca. Tada. bez ikakova obzira, vratite se u 


100 


101 


dom otca svoga, pod okrilje roditeljske ljuba¬ 
vi, pa ćete osjetiti, kako Vam je lakše pri duši. 

Valjda će ovo biti i za Vas velika žrtva, 
samopriegor: barem tako moram suditi po 
Vašim plemenitim osjećajima. Nu doprinesite 
ovu žrtvu za ljubav one, koja žrtvuje više od 
Vas, jer žrtvuje sve . . . 

— S Bogom, za uviek s Bogom! . . . « 

Ivica čitajući ovaj list, višekrat je stao 
uhvatio se za glavu, kao da bi htio zapriečiti 
da ne pukne. Na kraju panuše mu ruke, a iz 
ruke pismo, glava mu klone na prsi, shrvala 
ga bol. Kad se je prenuo iza dugog nesvjest- 
nog snatrenja, zazvoni dvaput i pojavi se so¬ 
barica na vratima. 

— Kada ide vlak za Strassburg? 

-— U jedanaest u jutro i u devet na večer. 

— Koliko je sati? 

— Već je odbilo dvanaest. 

— Molim račun, ja ću večeras odputovati. 
Moje su stvari sve spremljene. Prije devet 
sati neka budu na kolodvoru. 

— Ne želite objedovati? 

— Ništa. Molim odmah račun, jer moram 
kući, te se ne ću vraćati. 

—Molim. 

Sve do osam sati Ivica je šetao sam, izgub¬ 
ljen, kao da je pomahnitao u borbi sa samim 
sobom. Kad je sio u devet sati u vlak, činilo 
mu se je, da je svalio veliki kamen sa srca, 
putovao je u — domovinu. 

IX. 

Stari Ante Salić pišući sinu pismo, da ga 
rastavi s djevojkom, koju on nije htio »zbog 
stotine razloga« za snahu, promisli, da bi 
lakše uspio, kad bi i kod djevojke zapodje¬ 
nuo akciju, da ga ona sama ostavi. Time bi 
Ivici olakotio ~osao. Ostavljen od djevojke, 

uvriedjen u st jem ponosu, planuo bi srdž 
bom i zamrzio neodoljivom strašću. S to&a 
je počeo oblie* i iz daleka oko djevojčine 
majke mastnim ponudama. Slao je sada ovu 
sada onu »važnu« osobu u kuću Mare Lazi- 
ćeve, da je nagovaraju, kako bi odvratila kćer 
od onoga, što je nemoguće izvesti. Ovi su 
uvjeravali staru, da je stari Salić voljan da¬ 
rovati im jednu kuću u zagradju, a i koju hi- 
ljadicu nadodati, ako djevojka vrati Ivici 
stove i zahvali na ljubavi. Svi izvori življe¬ 
nja bili su već presušili u kući pok. Grge La- 
zića. Ona mala Matova mjesečina podpora je¬ 
dva im je mogla namiriti kućni najam. Sto je 
bilo ostalo od pokojnoga Grge po vjerovnici¬ 
ma, to su potrošili nešto oni, a nešto odvjet¬ 
nici. Ivka, nakon što je počeo Ivica obilaziti 
oko njihove kuće, nije više marila za posao, 
nije mogla oko ničesa nastojati. S toga, kad 
su počeli staroj govoriti »o dobrim namjera¬ 
ma« starog Salića, gotovo se je bila polako¬ 
mila, te nije odbila ponude, samo nije znala, 
što će na to Ivula. kime je sama odavala mi¬ 
sao, da nije u tim ponudama »stvar čista«. 
Da se to izvede, morala je Ivula izreći svoju. 
Oni, koji su je držali podlom prodanicom, 
koja je s lakomosti dala svoje poštenje na.pa¬ 
zar. niesu ipak imali srca da joj što takva 
predlože. 

Stari Salić vjerovao je, da takovom ponu¬ 
dom čini dobro djelo, da će time obskrbiti 
jednu siromašnu obitelj, a da djevojka, ljuba- 
kajuć „s Ivicom na drugo nije ni mislila, nego 
na to. 

Tednog poslie podneva, i to baš osamnae¬ 
stog decembra, bane k djevojci i k njezinoj 
majci rodjena joj tetka. Žena prostodušna, 
bez zlobe, jedina od svojte, koja se je dobro 
pazila sa Marom, pokle se je ova bila zaru- 

čila za »vlaha« Grgu. Bila je izvanredno ve¬ 
sela, kao da nosi bogzna što u kuću. 

— Bog ne zapušta nikada sirote, govorila 
je Dujka, Ivulina tetka. Eto kćerce, i tebi se 
pruža sreća na dlanu. Ovdje stara Mara iza¬ 
đi e iz kuće po neki posao. 

Dujka: Godine su gladne. Težko je ži¬ 
vjeti i onomu, koji nešto ima, a kamo li da nije 

siroti ... 

Ivula digne glavu sa svojeg rada, što je dr¬ 
žala na koljenima i pogleda u čudu svoju 

tetku. 

Dujka: Eto zima je nastala, a nemaš čim se 
hraniti, a niko ne će da pomogne, četvero vas 
je u kući, a najam peti, nemaš odakle izbiti 
pare .... 

I v u 1 a: A što mogu ja učiniti, moja tetko? 
Radim evo dan i noć, ne tražim ništa: vidiš 
me kakova sam, gotovo me je sram izići iz 
kuće. 

Zato sam ti došla javiti, da Bog ne ostavlja 
sirote. Ti jedina možeš spasiti od glada svoju 
obitelj, a i sreću naći. Cuj, ovo da niko ne 
znade, ni živa duša. Bila sam danas u Šalica, 
da nam uzajmi pedeset forinta, da kupimo 
kravu i preživimo ove zime. Uhvatio me je 
ljubezno za ruku, dao mi je bez pisma novce, 
pak mi reče: Cuj ti, Dujka. Ja bih te molio za 
jedan j>osao. Cuo sam, da u tvoje sestre vlada 
velika nevolja. Reci onoj njezinoj kćeri, da je 
ja žalim, a istodobno ljubim kao svoju kćer. 
Težko mi je, što ona pati. Ja sam joj spre- 
m ^ , j.P om °či, dati joj sve ko i svojoj Flori, istu 
prćiju kao njoj: četrdeset tisuća, samo ako od¬ 
bije od sebe Ivicu, ako ga povrati u obiteljski 
naručaj. Nije on jedini momak u gradu. Za te 
novce ona će naći sebi i ljepšega i pristalijega. 
Za to ne će niko znati, a i ne treba da znade. 
Ona je dužna pomoći svojoj majci i brao. 
Ako pak odbije, neka ne misli, đa će ikada biti 


ženom moga sina ... Nije stara još ni svršila, 
a Ivula je briznula u plač. Ostavila je tetku 
samu, otišla u sobu, strovalila se na krevet, a 
suze joj udariše na oči. 

Kad je pred večer došla malo k sebi .tetka 
je bila još tu. Ivula ju odmjeri bolnim pogle¬ 
dom, te joj reče: 

— Otiđi, tetko i reci onom gospodinu, što 
te je poslao, da će primiti sutra od mene od¬ 
govor. Zahvali mu liepo na njegovoj brizi i 
»otčinskoj« ljubavi. S mojim odgovorom bit 
će zadovoljan. 

-—Tako, moja kćerce! Žensko ne smije imat 
srca. Srce valja stisnuti zubima, a stid staviti 
u torbu. Siromah valja da znade i tražiti, a 
kamoli ne primati, kad mu se nudi. Vjeruj mi, 
kćerce, daleko od gospode bit ćeš sretnija: 
ni jesu oni za našu ruku . . . 

— Sada dosta. Rekla sam ti sve. Presiječe 
i smota i udalji se. 

Kad je stari Salić čuo od Dujke, da će pri¬ 
miti pismeni odgovor od djevojke, da će ga 
taj odgovor zadovoljiti, gotovo se je bio po¬ 
kajao, što je tako veliku ponudu učinio, a dje¬ 
vojka bi se bila valjda zadovoljila i sa dvije¬ 
tri tisuće forinti, te je smišljao, kako će sni¬ 
ziti svoju ponudu. Sutradan primi zbilja pis¬ 
mo od djevojke, ali ga je to pismo porazilo. 

— Štovani gospodine! Djevojka nizka, siro¬ 
mašna roda ne prodaje svoja čuvstva za novac. 
To ostavlja kćerima obogaćenih gavana, koji 
sve mjere na tezulju forinata i cekina. Naša 
je baština poštenje i neokaljano ime. Pišite 
slobodno svomu sinu, a pisat ću mu i sama, 
da ga riešavam svih obveza prama meni. jer 
bi se stidila biti snahom čovjeka, koji je tako 
nizko pao, da trguje i ljudskim srcem. Zakli- 
njem Vam se neokaljanim prahom mojeg siro¬ 
mašnog oca. da bih voljela utopiti se, nego 
stupiti preko praga Vaše kuće. u kojoj vla- 

daju tako pogana načela. Imađcm pravo kao 
žena i djevojka, uvriedjena u svojem ponosu 
i u svojem poštenju prosvjedovati najsveča¬ 
nije proti takovu postupku.» 

Na ovakovu »drzovitost«, kojoj ne bijaše 
naviknuo, stari Salić gotovo što ne svisnu od 
jada. Da mu je djevojka bila tu pod rukom, 
on bi je bio zadavio. Cieli dan bio je kao iz¬ 
van sebe, nije primao nikoga, niti je htio što 
■jesti niti piti. Nije znao, što da uradi. Eto ga 
ponižena od proste đjevojčure! Pa njemu da 
piše onako bezobrazno! . . . 

Sutradan, na veću svoju žalost, primi i si¬ 
novljev odgovor iz Pariza. Sada je gnjev pre- 
kipio, nije znao na kome da ga lzkali, pa je 
gutao sve u sebi, dok nije osjetio neku neizre¬ 
civu slaboću i legao od »influence« u krevet. 

Treći dan po Božiću bane u kuću Ivica, a 
da nije prije nijednim redkom javio svoj do¬ 
lazak. Vješto je izpričao taj propust, kao što 
i odlazak iz Pariza očevom bolešću, za koju je 
doznao iz majčina pisma. Tim razjašnjenjem 
stari se je umirio, ali je osjetio prama sinu 
neku spontanu odvratnost, neko čuvstvo, koje 
nije mogao raztumačiti ni sam sebi. 

Cieli grad čudio se je nenadanomu dolazku 
Salićeva sina, đočirti se je bilo razglasilo, da 
on ’ne će još dugo vremena u domovinu, pače 
da je zaboravio na liepu Ivulu. Parižkinje su 
je iztisnule iz njegova srca, i iz njegov.e pa¬ 
meti, a kad tamo — nije Ivica majku ni po¬ 
ljubio, a već je odtrčao k Ivuli. 

Kakova su ovo gospoda! mišljahu neki, ni¬ 
šta im ne možeš vjerovati! 

Ivula nije znala, da će banuti Ivica, inače 
bi ona bila učinila sve, da ga ne vidi, bila bi 
otišla makar k bratu u Slivno, ali došao je iz¬ 
nenada, banuo je u kuću, nije ga mogla otje¬ 
rati. Kad ju je pogledao, nije mogla održati 
njegova pogleda, krv joj je uzkipila u ži- 

lama. Osjetila je, da ga neodoljivo ljubi. Mla¬ 
dić je stao pred nju niem, bez, rieči, oči mu 
se svietljile od ganuća. Ona je uviek nepomi¬ 
čno sjedila. 

— Ivula! poče on, što mi zbilja ne ćeš ni 
ruke pružiti . . . ? 

Ona ustane, ne pogleda ga u lice, primi sa¬ 
mo ponudjenu joj ruku. Nu onda kao da je 
električna struja prošla cielo njezino biće. 
Osjeti neku neizvjesnu želju. 

On joj stisne živo malenu meku ručicu, pa 
ju privine na grudi, a ona mu se spusti kao 
bezsviestna u naručaj. Nasloni glavu na nje¬ 
govo rame, a on joj utisne cjelov na čelo. Ona 
se kosne, digne glavu prema njemu, a on svoju 
pridigne . . . Dođirnuše se oči i oči . . . 
Ostadoše tako nekoliko časaka, a da nisu 
prozborili rieči. Neka opojnost obuzela im pa¬ 
met, a bol zaokupila srce. Ipak ta im se bol 
činila ugodnom, sladkom ... 

Ona se tržnu iz zagrljaja. 

Ivica poče: Kako si mi, Ivulo, mogla napi¬ 
sati onakav list?. Ti si predvidjala, da će me 
ganuti, pa si htjela da đodjem . . . 

— Sve što sam rekla, ostaje. Ja se ne šalim. 

Molim Vas. 

Zašto sada Vas? 

— Ajde, molim te, nemoj me mučiti! Do¬ 
voljno sam izmučena. Ja ću sutra otići u Sliv¬ 
no. Znaš, što sam ti pisala. Zaboraviti nije 
moguće, ali je moguće pregorjeti. Ja prega- 
ram: ako prebolim, dobro ; ako ne prebolim, 
još bolje. Molim te, otiđi. 

— Ako si ti meni povratila rieč, nisam ja 
tebi. Mi smo si medjusobno dali vjeru — a 
med ju sobom moramo ju i razstaviti . . . 

— Ali ti ne možeš, ne smiješ održati svoje 
rieči. 

— Ne mogu! Ne smijem! Zašto? To ćeš 
tek vidjeti, i to kroz kratko vrieme. Zašto ja 

ne bih mogao? Valjda me držiš tako slabim i 
Zašto ne bih smio . . . ? 

— Jer tvoji roditelji, tvoja braća toga ne 
će. 

— Sto oni ne će, to je meni deveta: ja ni¬ 
sam dužan obazirati se na njih u ovom poslu, 
a da ne postanem zločinac ... s 

— Ali ja sam se zaklela, da ne ću biti tvoja. 

— Pa što vriedi tvoja zakletva- u ovom slu¬ 
čaju? Kad i komu? Zašto si se zaklela? 

Ivula se je jedva dala sklonuti, da pripovie- 
da Ivanu Šalicu o ponudama njegova otca i o 
njezinu odgovoru. 

— Sad da pregorimo! zaključila je Ivula. 
Na taj priegor ja sam odavna pripravna. Čim 
sam počela misliti, shvatila sam svoju sud¬ 
binu: ja moram patiti. A ko ne pati na svietu? 
Društvene prilike zahtievaju od mene ovu žr¬ 
tvu; ja ju rado prinašam, a i ti je prinesi za 
ljubav svojih roditelja i moju. Ja ne ću da bu¬ 
dem klin u obiteljskom srcu. Kad mene ne¬ 
stane, vratit će se med ju vas prvašnja ljubav. 
Promisli samo to: kad bi se mi uzeli proti volji 
tvojih, prije ili kasnije osjetio bi i ti, da čuv¬ 
stva u tebi malakšu godinama, osjetio bi, da 
ti fali ono, čega ti ja ne mogu dati: udobnost 
života. Tad bi valjda u tvojem srcu niklo čuv¬ 
stvo, koje bi me ponizilo, iz toga bi nikla nova 
nesreća: nesklad medju nama. Razaberi se, 
vrieme lieči svaku ranu ... 

On je slušao s početka biesan cielu povj'est 
nizkog podmitanja, zatim je stao zapanjen na 
njezino umovanje: 

— Ti, Ivulo, sudiš još hlađnokrvnije od 
mojeg otca. Rekbi, da je u tebi nadvladao hla¬ 
dan razum, da u tebi nema više plamena. Ti 

me ... 

— Dosta, dragi! Slušaj ti mene. Tim ćeš 
dokazati najbolje, da me ljubiš. Roditeljska je 
kletva težka, nemoj da te zateče. Ti mene’ ne 


smiješ uzeti proti otčevoj volji, jer bi to njega 
stajalo života, a. onda si ti pred svojom sa¬ 
vjesti otcoubica. S toga za sada prekinimo sve 
odnošaje, rastanimo se prijateljski. Meni nije 
Ovdje obstanka. Ja se nadam, da će Matu pre¬ 
mjestiti tamo na jug, pa ću otići s njime. Sada 
— zbogom! 

Ivula je okrenula glavu prema prozoru. Oči 
su joj svietlile. Pokrila je lice rukama, da ne 
odade slaboću. Ivica je bio razdražen do skraj- 
nosti. Htio je svaki čas izići, ali noge se niesu 
htjele maknuti, kao da su bile tu prikovane. 

— Ja se ne mogu rastati tako ! Ivula, gledaj, 
kako mi srce kuca, ne treba da ruku staviš na 
moje prsi; na, vidi se kako odskače, regbi da 
će izletjeti. Znaš koja je; ja ću pokušati sve, 
što je moguće, da ublažim otca. S toga ćemo 
još čekati koje vrieme ali, ako on ne htjede ni 
na liepe ni na ružne, da mi barem dozvoli — 
ne ću reći — blagoslovi, ovaj korak, ja ću ga 
učiniti proti njegovoj volji. Bog me zato ne 
može kazniti. 

Ivula je još uviek krila rukama lice. Izne¬ 
nada Ivica začu njezin duboki uzdah; njezino 
potajno jecanje gušilo se je u plaču. 

Ivica: Slušaj, draga! Te tvoje suze po¬ 
svetile su već naš nerazrješivi vez. Ljubav ga 
je stvorila, ali ga borba i patnja učvršćava. 
Zbogom! 

. — Da, zbogom! Ne dolazi više . . . 

— Do vidjenja, Ma otišla na kraj svieta, 
ja ću te naći. — Do vidjenja! 

Iviči-na je duša bila uzburkana kano more, 
kada nastane oluja u jeseni. Kad je pošao od 
djevojke, nije znao kuda bi. Srce mu je bilo 
razdraženo. Nastojao je da bude hladan, da se 
dade u razlog, ali nije se dalo. Tad je posum¬ 
njao i sam sebi, da nije valjda začaran, da ne 
vlada kakova vrhunaravna moć njegovim bi¬ 
ćem: ta on je posve zatravljen . . . Na tu po- 

misao s početka se nasmije, a pošto se poja¬ 
vila opet, on ju stade tjerati kao djavolsku na¬ 
past. U takovim mislima dodje do na obalu. 
Putem su ga ljudi gledali kao u čudu; jedva 
je makinalno ozdravljao na pozdrave, a ne¬ 
kima bi i to zaboravio. 

Na obali nije bilo svieta, jer je već bilo do¬ 
sta kasno, a zrak oštar; kao o Božiću. Zagleda 
se u odsjev zviezda, što su bljeskale u moru i 
u sjaj mjesečine. Tamo iz varoša čuo se je la¬ 
vež pasa, a gradom zavladala tišina. Slabo 
svjetlo plina na obali jedva je rasvjetljivalo 
onaj široki prostor pred morem. Ivica oćuti, 
da ga bole noge, klecaju mu, kao da je išao 
pedeset kilometara, nešto ga muči niže ko¬ 
ljena, pa i u bedrima. Dodje do na kraj obale, 
pa sjede na stup, za koji se brodovi vežu. Mor¬ 
ski zrak silno mu prijao. Činilo mu se je, kao 
da ie tu prostrt divan sag, izvezen zlatom, pa 
ga mami k sebi. 

Kad je opet pošao, osjetio je još bol u no¬ 
gama. Uputi se tromim korakom prama dru¬ 
gom kraju obale. Činilo mu se, da će svaki čas 
pasti, jedva se je držao na nogama. Glava ga 
silno zaboli. Kad je došao do sredine obale, 
opazi da je neko stao, kao da čeka. 

— Ivica? to si ti? Jedva se vučeš? Kamo u 
ovu uru? upita ga začudjeno Rade Cojković. 

— Rade! to si ti? Dobra večer! Jedva sam 
ti na nogama. Molim te otprati me do kuće, 
jer mi se čini da ću pasti . . . 

Kad je Ivica pod Radovom rukom došao 
doma, podje odmah leći. Pozvaše liečnika, koji 
označi jaku groznicu. 

X. 

Nježna i neprestana briga majke i sestre uz 
živo otčevo zauzimanje, digli su Ivicu iza pet¬ 
naest dana iz postelje ili kako su neki govo¬ 


rili iz groba. Ivica u vrieme oporavljenja, kad 
je promišljao na one sate težke nemoći, a za 
najteže on nije ni znao, gotovo je bio veseo što 
mu ie Bog dao prigodu, da upozna nježnost, 
ljubav svojih u kući. Otca bi riedko vidjao, ali 
je zato on dolazio svaki čas pred njegovu sobu, 
da se obaviesti o razvoju nemoći. Kad je Ivica 
prviput izišao, osjetio se je slab i razdraživ. 
Liečnici su govorili, da mu ne podnosi ostati u 
gradu, da bi mu bilo najbolje otići nekamo, 
da se zabavi. Nu on je uviek dokazivao, da su 
poklade, pa da ne će uzmanjkati zabava ni u 
mjestu, a da se je svieta. dosta nagledao. Nu 
znao je Ivica, a znali su i liečnici, da on bo¬ 
luje od rane, koju nije lako izliečiti, kojekako- 
vim polumjerama. Da uzme Ivulu, otac nije 
htio ni čuti. Kad su mu se jednom usudili pro¬ 
govoriti neki Ivičini prijatelji, on je odrješito 
izjavio, da bi volio ga vidjeti mrtva na odru, 
nego da uzme onu ... A niko nije imao srca. 
da mu to kaže. On se je još uviek nadao u ot- 
činsku ljubav, koju je tako jasno upoznao za 
svoje bolesti. 

Već je i zaboravio na bolest. Započelo doba 
javnih zabava. On kao član odbora »Čitaonice« 
dao se svom dušom u vrtlog zabava, kao da 
ništa drugo i nema na pameti. Ivule nema u 
gradu, ali zato se ipak oni vide svakih osam 
dana. Što je to njemu zaletiti se do nje u 
Slivno? Dvadeset i petog fabruara čitaonica je 
priredila prvi sjajni ples. Osim članova tu su 
bili pozvani najodličniji članovi družtva, koji 
niesu spadali u čitaoničare, a većina ih je bila 
protivnog političkog i narodnog mišljenja. 
Cim je započeo ples, pojavila se je u dvorani 
o ruci Ivice Šalića Ivula Lazić sva odjevena u 
svili. Carna pojava zadivila je svakoga. Ali 
žamor se je širio od kruga do kruga, nu taj ža¬ 
mor nije do njih dopro. Cielu veče Ivica nije 
znao ni za koga, nego za svoju Ivulu: ni on ni 

ona mesu plesali s drugim: uviek zajedno. 
Neki su se divili, neki sablažnjivali. Kako je 
■mogla ta »vlahinja« pristupiti u tako odlično 
družtvo, pa još onako bezobrazno odjevena! A 
s kim je došla? 

— S bratom, valjda . . . 

— Ko ju je pozvao ? 

— Ta Ivica je član odbora. 

— Baš krasan Član odbora! Ostavlja odlič¬ 
ne^ mlade gospodje i gospodjice, a on cielu 
večer samo s onom .... 

I zbilja neke su gospodje gotovo pobjesnile 
na Ivicu, te su zasnovale i osvetu. Pošao je 
glas, da ako se »vlahinji« ushtjedne plesati če¬ 
tvorku, nijedna ne smije biti njezin vi s—a-_- 

v i s: tako će dobiti lekciju, da se ne vuku me- 
dju pošten sviet ovakove . . . S njima neka se 
zabavljaju na samu . . . 

Kad se je aranžirala četvorka i postavili se 

parovi, dama što je morala biti Ivulin v i s_a 

—v i s, vješto se je otela uz izliku, da ne ple¬ 
še, tako i druga za njom, dok nije treća, Ivi- 
čma nevjesta Giorgina naglasila uzrok zašto 
ne pleše. Ivica nije. znao od jada, što bi radio. 
Uhvati Ivulu pod ruku, pa izidje iz dvorane. 
7 - To je tobožnji njihov odgoj. Ja sam slab, da 
.iiii sc inače, osvetim, ali zato i ova im osveta ne 
će prijati. Sutra ćemo otići u župnika, da nas 
oglasi. Ja sam punoljetan, ko će mi zapovje- 
đati! 1 J 

- Neka laju, bezobraznici, govoraše Ivica, 
da utješi djevojku, što se je gušila u suzama' 

Sutra dan je bila u kući silna galama. Po¬ 
ručio Ivica Giorgini, da je dostojna kći _ 

svoga otca i svoje majke. Čudo, što izmeđju 
braće s tog dogadjaja nije došlo do krvi. Sta¬ 
riji je valjda vješto izbjegavao mladjemu, te 
se za tri dana niesu ni vidjeli ... 

Petnaest dana zatim prosuo se ie glas, da 
su se oglasili Ivula Lazić i Ivica Šalili. Neko¬ 


liko dana prije, Ivičin otac bio je osobito oz¬ 
biljan sa sinom, nije govorio ni rieči, mrko 
ga gledao i nije odgovarao. 

— Proći će i to, mišljaše Ivica, priznati će 
napokon gotov čin. 

Nu kad je na dan napovjesti došao u b u- 
r e a u, Ivica, a da zaista nije očekivao, nadje 
starijega brata na očevu mjestu. Ovaj ozbilj¬ 
no, birokratičkim patosom javi Ivici: 

— Gospodine Ivane, po nalogu šefa 
naše tvrtke, gospodina Ante Šalića javljam 
Vam da ste odpušteni iz naše službe. 

To ponašanje izmamilo je mladiću na usne 
porugljiv posmjeh, te hladnokrvno odvrati: 

— Gospodine, primam odpovjed, ali po 
zakonu mene pripada plaća za tri mjeseca, te 
Vas molim, da mi ju odmah izplatite. 

— Moja vlast ne stiže tako daleko, ja dru¬ 
gih naloga nemam, nego da primim od Vas 
uredovne spise. 

— Uredovne spise! Evo Vam ih. 

Ivica ironično predade komad po komad 
riešenih i neriešenih spisa. 

— A sada predajte vi meni moju plaću ; ako 
ne ćete, ja ću tužiti tvrdku na sud. 

— To možete slobodno. Dobro jutro, kla¬ 
njam se! 

Ivica je izišao iz uredaba sve mu se je ne¬ 
što maglilo pred očima. Bodrio je samoga 
sebe: ne predaj se, ustraj, drži čvrsto! Ako 
opaze, da ti je težko, oni će se veseliti, uži¬ 
vati će. Mjesto da otiđe kući, kako je zami¬ 
slio, vrati se prije k Ivuli. 

— Oh sad sam sretna! klikne ona, čim je 
čula, da su ga odpustili iz službe. Sada smo 
jednaki. Ne boj se zato, ne trebamo njihova 
kruha, sami ćemo ga zaslužiti. Bolje je đuš- 
maninu robovati, nego li svomu. 

— Ali ja mislim potjerati ih putem za¬ 
kona! Što je moje po pravu, neka mi i dadu. 

— Drugo je biti u pravu, a drugo je iz 
vojštiti ga od onoga, koji te tlači. Pravo je 
ništa, za slabijega . . . Ostavimo to. Vidiš, sada 
si mi tisuću puta draži. Više se veselim toj 
viesti, nego da sam tvoja. 

I djevojka se zamisli. Nastane dugotrajni 
muk. 

Ivica: Sad si iznenada postala sjetnom. 
Što ti je? 

— A eto čudno mi —- odvrati djevojka — 
da te tjeraju tvoji vlastiti roditelji, kao stran¬ 
ca, sluškinju, gore . . . bez uzroka — a da si 
barem što skrivio! Da, skrivio si mnogo, što 
si ljubio mene, siromašnu, prostu djevojku 
»vlahinjn«. To je zločin, koji se ne oprašta. 
Bilo ti je dozvoljeno samo šaliti se njome, pa 
je baciti na smetište ,kao izažet limun, ako si 
htio biti velikodušan, mogao si joj baciti šaku 
novaca, da njima pokrije djevojka svoj izgub¬ 
ljeni ponos. To si mogao učiniti. Niko ne bi 
imao prava, da te tada ukori, ili da ti išta spo¬ 
čitne. Djevojka sirota nema glasa . . . nema 
prava. Niesi htio, pa dobro, traži si kruha . . . 
otac ti ga ne da — oh, kako će ti biti težko! 
Niesi viko biedi i nevolji kao ja, Ivica, strah 
me je, da ćeš se kajati. Dovoljno mi je i ovo 
za dokaz, da si me iskreno, pošteno ljubio. 
Sad je dosta. Budi sretan u kući oca svoga. 
Razveseli tvoju dobru majku, ona će plakati, 
ona nije ničemu kriva . . . Ivica, nešto me 
peče u srcu, kao grizodušje . . . Nu valjda ja 
još sanjam! Je li ovo zbilja! . . . Ajde k majci, 
Ivica . . . 

Ivica ju je samo slušao, a misli se rojile u 
njegovoj pameti. 

Ivica: Tako me liepo sokoliš! To je kras¬ 
no ! Odmah te spopala tuga. A šta će biti 
kasnije? 


A Ivula ovi mu se oko vrata, pa ga stane 
cjelivati. Nu mladića popadoše u isti čas oz¬ 
biljne brige. 

— Ja moram još danas naći tri stotine fo¬ 
rinti. To nam je dovoljno za put do Trsta i za 
dva mjeseca hrane, uz to ću ja naći službu 
tamo ... Ja se više ne vraćam ovamo . . . 

— Nu moraš otići k majci; ona nije kriva: 
učini barem svoju dužnost. 

— Imaš pravo, poslušat ću te. 

Ivica umah krene k majci. 

Gospodja Fortunato se je i nadala Ivici. 
Ona ie doznala, što se je dogodilo jutros u 
uredu, otac ga je odpustio od službe. Cim ga 
je čula dolaziti, kradom se uvuče u njegovu 
sobu, pa kao da ga šapćuć moli, poče drhću- 
ćim glasom. 

— Nemoj, sinko, da bude sablazni. Čula 
sam da ćeš tužiti otca : ne valja tako, otac ti je 
Zašto ga niesi slušao. Eto, hvala Bogu, stvar 
učinjena ne povraća se. Sada budi miran. 
Znam ja, tebi fali novaca, a treba ti. Ja ne¬ 
mam, znaš, od prištednje. Evo, ovo ti je sve 
moje bogatstvo: pedeset napoleona. Eto ti ih 
sinko, s božjim blagoslovom. I onoj tvojoj 
kučki bih poslala nešto, ali ne zaslužuje, uni¬ 
jela mi je rat u kuću, otela mi je sina. Pro¬ 
klete današnje djevojke . . .! Ajde, sinko da¬ 
leko od nas, za koje vrieme, samo da ti otcu, 
ako je vidi, ne sune koja u glavu. Znaš da i 
obnoć o njoj govori: sve da je vještica, da te 
je učarala, da valja zvati popove. 

Ivica je slušao, a uz to je počeo stavljati 
svoje stvari u sanduke, ne odgovarajući ni 
rieči. 

— Slušaj, nastavi majka, ta ne ćeš ni da¬ 
nas ni sutra otići. Mislim, da ćete se prije 
vjenčati, a to ne možete do petka. Uh zlo 
Kobni dan, nemoj u petak — u subotu! Pa ne 
treba, da ti spremaš tvoje stvari, spremit ću ti 






ih ja sama i sestra. Uz to možeš dolaziti i 
kući. Ako si otjeran od službe, niesi otjeran iz 
kuće. 

— Kako ćeš, da se ja sretam s njima? 

— Ne treba se sretati. 

— Ne ću. Molim te, majko, spremi mi sve, 
što je moje u sanduk, pa mi pošalji u hotel, 
gdje ću odsjesti do subote, pa ću »Wurm- 
brandom« u Trst. Sada majko s bogom! . . . 

Objesi se majci oko vrata. Dugo su stali 
zagrljeni. Debele suze ronile i njoj i njemu 
niz lice. Majci se je činilo, kao da joj srce no- 
zima kidaju. 

■— Majko, nadam se da ne ćemo biti za 
dugo daleko. Sretan sam, što me ne prati tvoje 
prokletstvo. Ljubi me barem ti. Htjela se je i 
ova kušnja u mom životu. Eto, neka se vrši 
božja volja. 

Suze su prekidale svaku rieč. On se je gu¬ 
šio u plaču. / 

— S bogom, mamo; Floru ću već vidjeti i 
kasnije. Ta ona može doći k meni u hotel. 
Prije odlazka nadam se, da ćemo se jošte vi¬ 
djeti ! 

—- S bogom! 

* 

U subotu ranim jutrom, u samostanskoj 
crkvi podalje od grada, gdje su se Ivica i 
Ivula toliko puta sastali na ljubavno ročište, 
obavilo se je crkveno vjenčanje, skromno po 
mladu redovniku, Ivičinu prijatelju iz mla¬ 
dih dana, u prisustvu dvaju svjedoka, doktora 
Castellia i Duje Zlatića pa Ivuline sestre Mi¬ 
lice i brata Mate. Odatle krenuše mladenci, 
bez pratnje, na parobrod. Putem su im javili, 
da majka poručuje Ivici, nek bi došao kući 
prije odlazka, da se izljube, jer da ona ne 
može na parobrod. 

1 16 


— Ovo poručuju zato, da ne budu prisi¬ 
ljeni doći s tobom u doticaj, Ivulo, reče Ivica, 
ali im ne idem ni kući. Ženu ne ostavljam ni¬ 
komu. Znaš, draga, da sam već ljubomoran — 
doda šaljivo . . . 

Nu mlada žena dočeka ozbiljno: 

— Ajde, molim te; ovo je prva moja molba, 
što ti upravljam kao žena, nemoj je odbiti. Pi¬ 
taj oprošten je u tvoje majke, pozdravi je, po¬ 
zdravi svakoga. Ako budeš sretan vidjeti otca, 
pozdravi i njega, ruku mu poljubi, pa neka te 
bije, otac je . . . 

— Sve što god želiš, dušice. 

Kad se je Ivica vratio na treći zvižduk k 
parobrodu, gdje ga je čekala žena obkoljena 
od svoje siromašne obitelji i dvaju Ivičinih 
prijatelja, još je bilo na mostu nešto izvjed- 
ij-ive svjetine. On si prokrči mahom put, iz¬ 
grli se sa svakim, pa će veselo Ivuli . . . 

— Pozdravio sam i »njega« . . . 

— Što ti je rekao? 

— Ništa, izljubio me je. 

— Ni rieči? 

— Ni slova. 

— Ko zna, može ;se i umiriti. 

— Ti ga, Ivulo, ne poznaš ; ne će nikada. 
Kad me je ljubio, opazio sam mu žuti bljesak 
u oku. 

Parobrod se je odtisnuo od kraja, valjalo je 
odzdravljati rupcima, te mladenci prekinuše 
razgovor. 

Kad su bili daleko od kraja, sjeli su jedno 
uz drugo pa će Ivica: 

— Evo nas u dvoje, ali pušteni svojim si¬ 
lama. Vidjet ćemo, kakova će biti ova borba. 

— Vrlo laka, šapne mu Ivula na uho i po¬ 
ljubi ga kradomice. 

Prošlo je već šest godina, a Ivica se osjeća 
sretnim u krugu svoje obitelji. Njegovoj ženi 
ne fali ništa, a njihov jedinac, Toni raste na 
radost roditelja. Nekoliko dana nakon Ivičina 
vjenčanja opaziše liečnici, da se je na starom 
Saliću pojavila žutica. Liečilo ga sto liečnika, 
ali zaludu. Uzrok bolesti: srdžba. Napokon su 
ga poslali u Karlove Vari, gdje je zadobio vo¬ 
denu bolest i nakon petnaest dana, što se je 
vratio u rodni kraj, legao je u grob. 

Braća su javila brzojavno Ivici otčevu smrt, 
a on je banuo iz Trsta i jedva prispio na spro¬ 
vod. Kad su otvorili oporuku staroga, nadjoše 
»čudnovatu« izjavu, da nema ništa svojega, 
sve što je imao, potrošio je na odgoj djece, a 
ono čim je živio, davno je bilo dvaju starijih 
sinova, kojima preporuča staricu majku. 

Kad je ža to doznao Ivica, stisnu ramena, 
pa reče ravnodušno: 

— Hvala Bogu, ne ću poginuti od gladi. 
Eto im bogatstva . . . 

Za mužem umre naskoro i gospodja Fortu- 
nata. Nu čim se je razboljela, Ivica dodje u 
rodni grad sa cielom obitelji, dobivši mjesto 
upravitelja filijalke austro-ugarske banke. Ju¬ 
trom i večerom Ivula je dvorila svoju staru 
svekrvu, koja je u njoj našla požrtvovnost ro- 
djene kćeri. U oporuci starica je ostavila dio 
svoga »ubožtva« i Ivici i malomu Tonči; nije 
htjela ucvieliti mlađjega, kaošto ga je ucvielio 
otac. 

Nad majčinim liesom Ivica zagrli ženu i 
sinčića si: 

— Sad mi ne ostajete nego vi na zemlji, 
reče pa izadje iz majčine sobe. 

Prolaze godine a Ivica svake nedjelje išeta 
se svojom obitelji do groblja, da položi cviet i 
izreče molitvu na grobu svojih pokojnika. Kad 

su se jednom pred večer vraćali kući, začuše 
za sobom štropot kočije. 

— Tonči! Tonči! Ovamo, satrt će te kočija 
zaviče Ivula, a mali se zatrči do majke, kad 
kraj njih projuri kočija a iz nje se začu gro¬ 
hotan smieh. 

Ivičina braća vraćala se s izleta u neku ple¬ 
mićku vilu. Taj njihov smieh, dobačen iz sjaj¬ 
nih kočija skromnoj bratovljevoj obitelji, što 
»e je pješke vraćala sa groblja, bio je očit iza- 
ziv ili poruga, prostački upravljena na vlastitu 
krv. 

Ivula uhvati maloga za ručicu, pa se stisne 
bolje uz svoga muža, pogledavši ga izrazito u 
oči. On se nasmjehne, te će zvonkim glasom 
prave ljubavi: 

— Valjda misliš, da su sretniji od nas? . . . 

JOSIP GOLUBIĆ 

Brerovička c. 2 
41020 ZAGREB 




CHERUBIN ŠEGVIĆ: 

ŽIVOT I DJELA DRA. 
ANTE STARČEVIĆA 


Opširna knjiga u velikom for¬ 
matu sa slikama, u kojoj se sa¬ 
drži rad utemeljitelja stranke 
prava do njegove smrti. Stoji 4 
krune. Nabavlja se kod pisca u 
Zagrebu, Medjašna ul. 20 i kod 
:: knjižara. :: 


CHERUBIN ŠEGVIĆ: 

BOG1DUŠA 

RAZGOVORI. 

Pučkim načinom se prikazuje 
narodu vrhovno biče. Bog i 
njegovo najplemenitije stvorenje: 
Čovječja duša. Stoji 2 krune. 
Dobiva se kod pisca u Zagrebu, 
Medjašna ul. 20. Tko pošalje 4 
krune unapred piscu, dobiva 
oba ta djela franko na kuću. 
















